
লি 


বন্ধিমচন্দ্ৰ চট্টোপাধ্যায় 


সস লাগ 


বঙ্কিমচন্দ্র চট্টোপাধ্যায়-এর ‘সাম্য’ বই আকারে প্রথম প্রকাশিত হয় ১৮৭৯ খ্রীষ্টাব্দে । এর 
প্রবন্ধগুলির তিনটি প্রস্তাব প্রথম প্রকাশিত হয় বঙ্গদর্শন-এ ( হ্যৈষ্-আঁষাঢ় ১২৮০, কাঁতিক 
১২৮২)। সাম্য প্রবন্ধের পঞ্চম পরিচ্ছেদ “নারী-পুরুষ সমানাধিকার' সংক্রান্ত বিষয়ে। প্রায় 
শতাধিক বছর পরেও, এই রচনার বিষয়বস্তু সে-কালের মতো আজও, সমান প্রাসঙ্গিক । লেখাটির 
অংশবিশেষ মে '৯২-এ ছাপা হয়েছিল । নির্বাচিত বাকি অংশ এই সংখ্যায়।  -স.ম. 


সাম্যতত্বান্তৰ্গত সমাজনীতি সকল পরম্পরে দৃঢ় স্ত্রে গ্রথিত, যদি স্ত্রী পুরুষ সর্বত্র 
সমানাধিকারবিশিষ্ট হয়, তবে ইহা স্থির যে, কেবল শিশুপালন ও শিশুকে 

স্তন্যপান করান স্ত্রীলোকের ভাগ নহে, অথবা একা স্ত্রীরই ভাগ নহে। যাহাকে 
গৃহধন্ম বলে, সাম্য থাকিলে স্ত্রী পুরুষ উভয়েরই তাহাঁতে সমান ভাগ | একজন 
গৃহকর্ধ লইয়া বিদ্ধাশিক্ষায় বঞ্চিত হইবে, আর একজন গৃহকর্মের দুঃখে অব্যাহতি 
পাইয়া বিদ্যাশিক্ষায় নিব্বি্র হইবে, ইহা স্বতাবসঙ্গত হউক বা না হউক, সাম্যসঙ্গত 
নহে। অপরঞ্চ পুরুষগণ নিব্বিদ্নে যেখানে সেখানে যাইতে পারে এবং স্ত্রীগণ 
কোথাও যাইতে পারিবে না, ইহা কদাঁচ ন্যায়সঙ্গত নহে । এই সকল স্থানে বৈষম্য 
আছে বলিয়াই বিদ্যাশিক্ষাতেও বৈষম্য ঘটিতেছে। বৈষম্যের ফল বৈষম্য । 

যে একবার ছোট হইবে, তাহাকে ক্রমে ছোট হইতে হইবে । 

কথাটি আর এক প্রকারে বিচার করিয়! দেখিলে বুঝা যাইবে। 

প্বীশিক্ষা বিধেয় কি না? বোধহয়, সকলেই বলিবেন, “বিধেয় বটে ।” 

তারপর জিজ্ঞাস্য, কেন বিধেয় ? কেহ বলিবেন না যে, চাকরির জন্য ।* বোধ হয়, 
এতন্দেশীয় সচরাচর স্থশিক্ষিত লোকে উত্তর দিবেন যে, স্রীগণের নীতিশিক্ষা, জ্ঞানো- 
পাঁঞ্জন এবং বুদ্ধি মাজ্জিত করিবার জন্য, তাহাদিগকে লেখাপড়া শিখান উচিত। 
তারপর, জিজ্ঞাস্য যে, পুরুষগণকে বিদ্যা শিক্ষা করাইতে হয় কেন? দীর্ঘকর্ণ দেশীয় 
গর্দিশ্রেণী বলিবেন, চাকরির জন্য, কিন্তু তাহাদিগের উত্তর গণনীয়ের মধ্যে নহে। 
অন্যে বলিবেন, নীতিশিক্ষা, জ্ঞানোপার্জন, এবং বুদ্ধি মার্জনের জন্যই পুরুষের 
লেখাপড়া! শিক্ষা প্রয়োজন। অন্য যদি কোন প্রয়োজন থাকে, তৰে তাহা গৌণ 
প্রয়োজন, মুখ্য প্রয়োজন নহে । গৌণ প্রয়োজনও স্ত্রীপুরুষ উভয়ের পক্ষেই সমান । 


* সাম্যবাদী বলেন, চাকরির জন্যও বটে। 


অতএব বিদ্যাশিক্ষাসম্বন্ধে স্ত্রীপুরুষ উভয়েরই অধিকারের সাম্য স্বীকার 
করিতে হইল । এ সাম্য সকলকেই স্বীকার করিতে হইবে, নচেৎ 
উপরিকথিত বিচারে অবশ্য কোথাও ভ্রম আছে। যদি এখানে সাম্য 
স্বীকার কর, তবে অন্যত্র সে সাম্য স্বীকার কর না কেন? শিশুপালন, 
যথেচ্ছা ভ্রমণ, বা গৃহকম্ম সম্বন্ধে সে সামা স্বীকার কর না কেন? সাম্য 
স্বীকার করিতে গেলে, সর্বত্র সাম্য স্বীকার করিতে হয় । 


স্ত্রীপুরুষে যে সকল বৈষম্য প্রায় সর্বসমাজে প্রচলিত আছে, তন্মধ্যে পৈতৃক 
সম্পত্তির উত্তরাধিকার সন্বন্ধীয় বিধিগুলি অতি ভয়ানক ও শোচনীয় । 

পুর পৈতৃক সম্পত্তিতে সম্পূর্ণ অধিকারী, কন্যা কেহই নহে। 

পুত্র কন্যা, উভয়েরই এক ওঁরসে, এক গর্ভে জন্ম ; উভয়েরই প্রতি পিত! 
মাতার এক প্রকার যত্ব, এক প্রকার কর্তব্য কর্শ্ম ; কিন্তু পুত্র পিতৃমৃত্যুর 
পর পিতার কোটি মুদ্রা স্থরাপানাদিতে ভম্মসাৎ করুক, কন্া৷ বিশেষ 
প্রয়োজনের জন্যও তন্মধ্যে এক কপর্দক পাইতে পারে না। এই নীতির 
কারণ হিন্দুশাস্তে নিদিষ্ট হইয়! থাকে যে, যেই শ্রাদ্ধাধিকারী, সেই 
উত্তরাধিকারী ; সেটি এরূপ অসঙ্গত এবং অধথার্থ যে, তাহার যৌক্তিকতা 
নির্বাচন করা নিশ্রয়োজন। দেখা যাউক, এরূপ নিয়মের স্বভাবসঙ্গত 
অন্য কোন যূল আছে কি না। ইহা কথিত হইতে পারে যে, স্ত্রী স্বামীর 
ধনে স্বামীর ন্যায়ই অধিকারিণী ; এবং তিনি স্বামীগৃহে গৃহিণী, স্বামীর 
ধনৈশ্বরধ্যে কর্রী, অতএব তাহার আর পৈতৃক ধনে অধিকারিণী হইবার 
প্রয়োজন নাই । যদি ইহাই এই ব্যবস্থানীতির মূলম্বরূপ হয়, তাহা হইলে 
জিজ্ঞাস! হইতে পারে যে, বিধবা কন্যা বিষয়াধিকারিণী হয় না কেন? যে 
কন্যা দরিদ্রে সমপিত হইয়াছে, সে উত্তরাধিকারিণী হয় না কেন? কিন্তু 
আমরা এ সকল ক্ষুত্রতর আপত্তি উপস্থিত করিতে ইচ্ছুক নহি। স্ত্রীকে 
স্বামী বা পুত্র বা এবিধ কোন পুরুষের আশ্রিতা হইয়াই ধনভাগিনী 
হইতে হইবে, ইহাতেই আমাদের আপত্তি । অন্যের ধনে নহিলে 
স্বীজাতি ধনাধিকারিণী হইতে পারিবে না_পরের দাসী হইয়া ধনী 
হইবে _ নচেৎ ধনী হইবে না, ইহাতেই আপত্তি। পতির পদসেবা 

কর, পতি ছুষ্ট হউক, কুভাষী, কদাচারী হউক, সকল সহ কর _ অবাধ্য, 
দুমু্থ, কৃতদ্ন, পাপাত্মা পুত্রের বাধ্য হইয়া থাক _ নচেৎ ধনের সঙ্গে 
স্্রীজাতির কোন সম্বন্ধ নাই। পতি পুত্র তাড়াইয়| দিল ত সব ঘুচিল। 
স্বাতন্ত্র অবলম্বন করিবার উপায় নাই - সহিষ্ণুত! ভিন্ন অন্য গতিই নাই। 
এদিকে পুরুষ, সর্বাধিকারী - স্ত্রীর ধনও তাঁর ধন। ইচ্ছা করিলেই 
স্ত্রীকে সর্বস্বচ্যুত করিতে পারেন। তাঁহার স্বাতন্ত্র অবলম্বনে কোন 

বাধা নাই। এ বৈষম্য গুরুতর, ন্যায়বিরুদ্ধ, এবং নীতিবিরুদ্ধ। 


অনেকে বলিবেন, এ অতি উত্তম ব্যবস্থা । এ ব্যবস্থাপ্রভাবে স্ত্রী স্বামীর, 
বশবস্তিনী থাকে বটে, পুরুষরুত ব্যবস্থাবলির উদ্দেশ্যই তাই ; যত প্রকার, 
বন্ধন আছে, সকল প্রকার বন্ধনে স্বরীগণের হস্তপদ বাধিয়া পুরুষপদমূলে 


২৪২ 


স্থাপিত কর - পুরুষগণ স্বেচ্ছাক্রমে পদাঘাত করুক, অধম নারীগণ 
বাঙ্নিষ্পত্তি করিতে না পারে । জিজ্ঞাসা করি, স্ত্রীগণ পুরুষের 
বশবত্তিনী হয়, ইহা বড় বাঞ্ছনীয় ; পুরুষগণ স্ত্রীজাতির বশবর্তী! হয়, 
ইহা বাঞ্চনীয় নহে কেন? যত বন্ধন আছে, সকল বন্ধনে স্ত্রীগণকে 
বাধিয়াছ, পুরুষজাতির জন্য একটি বন্ধন নাই কেন? স্ত্রীগণ কি 
পুরুষাপেক্ষা অধিকতর স্বভাবতঃ দুশ্চরিত্র ? না রঙ্ছুটি পুরুষের হাতে 
বলিয়া, স্্রীজাতির এত দৃঢ় বন্ধন ? ইহা যদি অধশ্ম না হয়, তবে অর 
কাহাকে বলে, বলিতে পারি না। 


হিন্দুশাস্ত্রানথপারে কদাচিৎ স্ত্রী বিষয়াধিকা ব্রিণী হয়, যথা -পতি অপুত্ৰক 
মরিলে। এইটুকু হিনুশান্ত্ের গৌরব । এইরূপ বিধি দুই একটা 
থাকাতেই আমর! প্রাচীন আর্ধ্য-ব্যবস্থাশাস্তকে কোন কৌন অংশে আধুনিক 
সভ্য ইউরোপীয় ব্যবস্থাশাস্ত্রাপেক্ষাও উৎকৃষ্ট বলিয়া গৌরব করি। কিন্ত 
এটুকু কেবল মন্দের ভাল মাত্র। স্ত্রী বিষয়াধিকারিণী বটে, কিন্ত 
দানবিক্রয়াদির অধিকারিণী নহে । এ অধিকার কতটুকু ? আপনার 
ভরণ-পৌষণ মাত্র পাইবেন, আর তাহার জীবনকালমধ্যে আর কাহাকেও 
কিছু দিবেন না, এই পর্যন্ত তাহার অধিকার। পাপাত্মা পুত্র সর্বস্ব 
বিক্রয় করিয়া ইন্দরিযস্থথ ভোগ করুক, তাহাতে শাস্ত্রের আপত্তি নাই, 
কিন্তু মহারাণী স্বর্ণযয়ীর ন্যায় ধর্শ্বনিষ্ঠ| স্ত্রী কাহারও প্রাণরক্ষার্থেও এক 
বিঘা হস্তান্তর করিতে সমর্থ নহেন। এ বৈষম্য কেন? তাহার উত্তরেরও 
অভাব নাই - স্ত্রীগণ অল্পবুদ্ধি, অস্থিরমতি, বিষয়রক্ষণে অশক্ত । হঠাৎ 
সর্বন্থ হস্তান্তর করিবে, উত্তরাধিকারীর ক্ষতি হইবে, এ জন্য তাহারা 
বিষয় হস্তান্তর করিতে অশক্ত হওয়াই উচিত। আমরা এ কথা স্বীকার 
করিনা । স্ত্রীগণ বুদ্ধি, হ্থৈর্্য, চতুরতায় পুরুষাপেক্ষা কোন অংশে ন্যুন 
নহে । বিষয়রক্ষার জন্য যে বৈষয়িক শিক্ষা, তাহাতে তাহারা নিকৃষ্ট 
বটে, কিন্তু সে পুরুষেরই দোষ । তোমর! তাহাদিগকে পুরমধ্যে আবদ্ধ 
রাখিয়া, বিষয়কর্শ হইতে নিলিপ্ত রাখ, স্থৃতরাং তাহাদ্রিগের বৈষয়িক 
শিক্ষা হয় না। আগে বৈষয়িক ব্যাপারে লিপ্ত হইতে দাও, পরে বৈষয়িক 
শিক্ষার প্রত্যাশা! করিও । আগে মুড়ি রাখিয়া পরে পাটা কাটা যায় না। 
পুরুষের অপরাধে স্ত্রী অশিক্ষিতা _ কিন্তু সেই অপরাধের দণ্ড স্ত্রীগণের 
উপরেই বর্তীইতেছে। বিচার মন্দ নয় ! 


স্্রীগণের বিষয়াধিকার সম্বন্ধে একটি কৌতুকাবহ ব্যাপার মনে পড়িল । 
কয় বৎসর পূর্বে হাইকোর্টে একটি মোকদ্দমা হইয়া গিয়াছে । বিচার্ধ্য 
বিষয় এই -- অসতী স্ত্রী, বিষয়াধিকারিণী হইতে পারে কি না। বিচারক 
অনুমতি করিলেন, পারে। শুনিয়া দেশে হুলস্থূল পড়িয়া গেল। যা! 
এতকালে হিন্দুস্্ীর সতীত্বধন্্ লুপ্ত হইল! আর কেহ সতীত্বধন্ম রক্ষা 
করিবে না! বাঙ্গালি সমাজ পয়সা খরচ করিতে চাহে না- ব্বাজাজ্ঞা 
নহিলে টাদায় সহি করে না, কিন্ত এ লাঠি এমনি মর্মস্থানে বাজিয়াছিল 
যে, হিন্ুগগণ আপনা হইতেই চাদাতে সহি করিয়া, প্রিবিকৌন্দিলে 

আপীল করিতে উদ্যত ! প্রধান প্রধান সম্ধাদপত্র, “হা সতীত্ব! কোথায় 
গেলি” বলিয়া ইংরেজি বাঙ্গালা সরে রোদন করিয়া “ওরে চাদা দে !” 
বলিয়া ডাকিতে লাগিলেন । শেষট| কি হইয়াছে জানি না; কেন না, 
দেশী সম্বাদপত্র পাঠস্থথে আমরা ইচ্ছাক্রমে বঞ্চিত। কিন্তু যাহাই হউক,. 
ধাহারা এই বিচার অতি ভয়ঙ্কর ব্যাপার মনে করিয়াছিলেন, তাহা দিগকে- 
আমাদিগের একটি কথা জিজ্ঞান্ত আছে। স্বীকার করি, অসতী স্ত্রী 
বিষয়ে বঞ্চিত হওয়াই বিধেয়, তাহ! হইলে অসতীত্ব পাপ বড় শাসিত 
থাকে ; কিন্ত সেই সঙ্গে আর একটি বিধান হইলে ভাল হয় না, যে 

লম্পট পুরুষ অথবা যে পুরুষ পত্নী ভিন্ন অন্য নারীর সংসর্গ করিয়াছে, 

সেও বিষয়াধিকারে অক্ষম হইবে? বিষয়ে বঞ্চিত হইবার ভয় দেখাইয়া 
সীদিগের সতী করিতে চাও- সেই ভয় দেখাইয়া পুরুষগণকে সৎ্পথে 
রাখিতে চাও না কেন? ধর্ম্মভরষ্ট স্ত্রী বিষয় পাইবে না!) ধর্ম্মভ্রষ্ট পুরুষে 


বিষয় পাইবে কেন? ধর্ম্মভরষ্ট পুরুষ,__যে লম্পট, যে চোর, যে মিথ্যাবাদী, 


যে মগ্ঘপায়ী, যে কৃতত্, সে সকলেই বিষয় পাইবে ; কেন না, সে পুরুষ ; 
কেবল অসতী বিষয় পাইবে না; কেন না, সে স্ত্রী! ইহা যদি ধর্শমশাস্তর, 
তবে অধর্মশান্ত্রকি? ইহা যদি আইন, তবে বেআইন কি? এই আইন 
রক্ষার্থ চাদ তোল! ঘি দেশবাৎসল্য, তবে মহাপাতক কেমনতর ? 


স্ত্রীজাতির সতীত্বধশ্ম সর্ববতোভাবে রক্ষণীয়, তাহার রক্ষার্থ যত বাধন 
বাধিতে পার, ততই ভাল, কাহারও আপত্তি নাই । কিন্তু পুরুষের 

উপর কোন কথা নাই কেন? পুরুষ বারক্ত্রীগমন করুক, পরদারনিরত 
হউক, তাহার কোন শাসন নাই কেন? শাস্ত্রে ভুরি ভুরি নিষেধ আছে 
সকলেই বলিবে, পুরুষের পক্ষেও এ সকল অতি মন্দ কর্ম, লোকেও 

একটু একটু নিন্দা করিবে _ কিন্তু এই পর্য্যন্ত স্ত্রীলোকদিগের উপর 
যেব্ধপ কঠিন শাসন, পুরুষদিগের উপর সেরূপ কিছুই নাই। কথায় 

কিছু হয় না) ভ্ৰষ্ট পুরুষের কোন সামাজিক দণ্ড নাই। একজন স্তর 
সতীত্ব সম্বন্ধে কোন দোষ করিলে সে আর মুখ দেখাইতে পারে না ; 
হয়ত আত্মীয় স্বজন তাহাকে বিষ প্রদান করেন; আর একজন পুরুষ 
প্রকাশ্যে সেইরূপ কাধ্য করিয়া, রোশনাই করিয়া, জুড়ি হাকাইয়া 
রাত্রিশেষে পত্বীকে চরণরেণু স্পর্শ করাইতে আসেন ) পত্নী পুলকিত 
হয়েন ; লোকে কেহ কষ্ট করিয়া অসাধুবাদ করে না ; লোকসমাজে 

তিনি যেরূপ প্রতিষ্ঠিত ছিলেন, সেইরূপ প্রতিষ্ঠিত থাকেন, কেহ তাহার 
সহিত কোন প্রকার ব্যবহারে সঙ্কুচিত হয় না; এবং তাহার কোন প্রকার 
দাবি দীওয়! থাকিলে স্বচ্ছন্দে তিনি দেশের চূড়া বলিয়া প্রতিভাত হইতে 
পারেন। এই আর একটি গুরুতর বৈষম্য | 


আর একটি অনুচিত বৈষম্য এই যে, সর্ধনিমশ্রেণীর স্ত্রীলোক ভিন্ন 
এদেশীয় শ্ত্রীগণ উপার্জন করিতে পারে না । সত্য বটে, উপাজ্জনকারী 
পুরুষেরা আপন আপন পরিবারস্থা স্ত্রীগণকে প্রতিপালন করিয়া থাকে । 
কিন্ত এমন স্ত্রী অনেক এ দেশে আছে যে, তাহা দিগকে প্রতিপালন করে, 

এমন কেহই নাই। বাঙ্ষালার বিধবা স্ত্রীগণকে বিশেষতঃ লক্ষ্য 

করিয়াই আমরা লিখিতেছি । অনাথা বঙ্গবিধবাদিগের অন্নকষ্ট 
লোকবিখ্যাত, তাহার বিস্তারে প্রয়োজন নাই! তাহারা উপার্জন 

করিয়া দিনপাত করিতে পারে না, ইহা সমাজের নিতান্ত নিষ্ঠুরতা । 

সত্য বটে, দাসীত্ব বা পাচিকাবৃত্তি করিবার পক্ষে কোন বাঁধা নাই, 

কিন্তু ভদ্রলোকের স্ত্রী কন্ঠ! এ সকল বৃত্তি করিতে সক্ষম নয় _ তদপেক্ষা 
মৃত্যুতে যন্ত্রণা অল্প। অন্য কোনপ্রকারে ইহারা যে উপাজ্জন করিতে পারে 
না, তাহার তিনটি কারণ আছে। প্রথমতঃ, তাহার! দেশী সমাজের 
রীত্যন্থপারে গৃহের বাহির হইতে পারে না। গৃহের বাহির না হইলে 
উপার্জন করার অল্প সম্ভাবনা ৷ দ্বিতীয়, এ দেশীয় স্ত্রীগণ লেখাপড়া বা 
শিল্পািতে স্থশিক্ষিতা নহে ; কোনপ্রকার বিদ্যায় স্থশিক্ষিত না হইলে 
কেহ উপাৰ্জ্জন করিতে পারে না । তৃতীয়, বিদেশী উমেদওয়ার এবং বিদেশী 
শিল্পীরা প্রতিযোগী ; এ দেশী পুরুষেই চাকরি, ব্যবদায়, শিল্প বা বাণিজ্যে 
অন্ন করিয়া সম্কুলান করিয়া উঠিতে পারিতেছে না, তাহার উপর স্ত্রীলোক 
প্রবেশ করিয়া কি করিবে? 


এই তিনটি বিদ্ব নিরাকরণের একই উপায় _শিক্ষা। লোকে স্থশিক্ষিত 
হইলে, বিশেষতঃ স্ত্ীগণ স্থশিক্ষিতা হইলে, তাহারা অনায়াসেই গৃহমধ্যে 
গুপ্ত থাকার পদ্ধতি অতিক্রম করিতে পারিবে । শিক্ষা থাকিলেই, 
অর্ধোপার্জনে নারীগণের ক্ষমতা জন্মিবে। এবং এ দেশী স্ত্রীপুরুষ সকল 
প্রকার বিদ্যায় স্থশিক্ষিত হইলে, বিদেশী ব্যবসায়ী, বিদেশী শিল্পী বা বিদেশী 
বণিক্‌, তাহাদ্দিগের অন্ন কাড়িয়া লইতে পারিবে না। শিক্ষাই সকল 
প্রকার সামাজিক অমঙ্গল নিবারণের উপায় । 


আমরা যে সকল কথা! এই প্রবন্ধে বলিয়াছি, তাহা যদি সত্য হয়, তবে 
আমাদিগের দেশীয় স্ত্রীগণের দশা বড়ই শোচনীয় । ইহার প্রতিকার জন্য 
কে কি করিয়াছেন? পণ্ডিতবর শ্রীযুক্ত ঈশ্বরচন্দ্র বিদ্যাসাগর ও 
্রাহ্মসম্প্রদায় অনেক যত্ব করিয়াছেন _তাহাদিগের যশঃ অক্ষয় হউক ; 
কিন্তু এই কয় জন ভিন্ন সমাজ হইতে কিছুই হয় নাই। দেশে অনেক 
এসোসিয়েশন, লীগ, সোসাইটি, সভা, ক্লাব ইত্যাদি আছে _ কাহারও 
উদ্দেশ্য রাজনীতি, কাহারও উদ্দেশ্য সমাজনীতি, কাহারও উদ্দেশ্য ধর্শানীতি, 
কাহার উদ্দেশ্য দুর্নীতি, কিন্ত স্্ীজাতির উন্নতির জন্য কেহ নাই । 

পশ্তগণকে কেহ প্রহার না করে, এজন্যও একটি সভা আছে, কিন্তু বাঙ্গালার 
অৰ্দ্ধেক অধিবাসী, স্ত্রীজাতি _ তাহাদিগের উপকারার্থ কেহ নাই। আমর! 
কয় দিনের ভিতর অনেক পাঠশালা, চিকিৎসাশালা এবং পশ্তশালার 

জন্য বিস্তর অর্থব্যয় দেখিলাম, কিন্তু এই বঙ্গনংসাররূপ পস্তশালার সংস্করণার্থ 
কিছু করা যায় না কি? 

যায় না) কেন না তাহাতে রঙ তামাঁসা কিছু নাই। কিছু করা যায় না; 
কেন না, তাহাতে রায় বাহাদুরি, রাজ! বাহাদুরি, ষ্টার অব. ইণ্ডিয়া প্রভৃতি, 
কিছুণনাই। আছে কেবল মূর্থের করতালি । কে অগ্রসর হইবে? 


২৪৩, 


১৯৪৬-৪৭ ! 
কলকাত। দাঙ্গার শেষ অধ্যায় 


সন্দীপ বন্দ্যোপাধ্যায় 


দেশ ভেঙে দু-টুকরো হয়েছে; স্বাধীনতা এসে গেছে; কিন্তু কলকাতায় 
দাঙ্গার তবু বিরাম নেই । স্বাধীনত! দিবসের ছু-সপ্তাহ পরেই আৰার 
দাক্গা শুরু হয়েছে কলকাতায় । আমাদের আলোচ্য সময়কালে কলকাতা! 
দাঙ্গার এই শেষ অধ্যায়টি নিয়ে এবারের রচনা । _ সম. 


‘...এরপর এল স্বাধীনতার রাত্রি। দীপাবলীও এত রোশনাইতে উদ্ভাসিত 
হয়ে ওঠে না। কারণ দীপাবলীতে শুধু প্রদীপের আলো! জ্বলে । কিন্ত 
আজকে বোমা ফাটছে -- মেশিনগান চলছে। ব্রিটিশ রাজত্বে ভুলেও 
কোথাও একটা রিভলভার পাওয়া যেত না। কিন্তু স্বাধীনতার প্রথম 
রাতেই না জানি কোথা থেকে এত বোমা হ্যাগ্ু-গ্রেনেড মেশিনশান ব্রেনগান 
স্টেনগানের গুলি ফুলঝুরির মতো! ঝরতে লাগল ।--- 

সশস্ত্র হিন্দু আর শিখদের যৌথবাহিনী মুসলমানদের বাঁড়ি-ঘরে আগুন 
লাগাচ্ছিল আর উল্লাসে জয়ধ্বনি দিচ্ছিল । আর মুদদলমানরা ঘরে লুকিয়ে 
আক্রমণকারীদের ওপর মেশিনগান চালাচ্ছিল আর হ্যাণ্ড- গ্রেনেড 
ছুঁড়ছিল।*** 
+ #4 
কৃষণ চন্দরের ‘অমৃতসর’ গল্প থেকে নেওয়া এই অংশটি । একদিকে যখন 
স্বাধীনতার শঙ্খনাদ, জাতীয় পতাকা উত্তোলন, স্থচেতা কৃপালনীর গলায় 
“বন্দে মাতরম”, বেতারে মধ্যরাত্রে জওহরলাল নেহরুর ভাবগস্ভীর ভাষণ, 
অন্যদিকে পাঞ্জাবে _ অমৃতসর আর লাহোরে _- তখন কী ঘটছিল তার 
একটা! অংশমাত্র ধরা আছে ওই উদ্ধাতিতে । এ-অবস্থা চলে পাচ-সাতদিন 
ধরে) উদ্বাস্ত হয়ে যায় লক্ষেরও বেশি হিন্দু-মুললমান-শিখ পরিবার ; 
ইতিহাসে সে-ঘটনা লেখা আছে পাঞ্জাব ট্র্যাজেডি বলে। 

কলকাতার অবস্থা তখন তুলনায় শাস্ত। সাম্প্রদায়িক মৈত্রীর এক 
সন্দর কবিতার মতো হয়ে আছে পনেরই অগাস্টের স্বতি। স্বাধীনতার 
আনন্দের চেয়ে দাঙ্গা থেমে যাওয়ার স্বস্তিই যেন তখন বড় হয়ে উঠেছে 
সাধারণ মানুষের কাছে। অঞ্চলে অঞ্চলে শান্তিবাহিনী গড়ে উঠেছে। 
কমিউনিস্টদের উদ্যোগে গঠিত শান্তিবাহিনীর কমাগ্ডার প্রখ্যাত বিপ্লবী 
অনন্ত সিংহ; নারীবাহিনীর বিশাল শাস্তি মিছিল বেরিয়েছে শহরে। 
ফরোয়ার্ড রক, আর এস পি-র পক্ষ থেকেও শাস্তি কমিটি গঠন করা 
হয়েছে । ২৬ অগাস্ট শান্তি কমিটির এক বিশাল মিছিল উত্তর কলকাতায় 
পথ-পরিক্রম। করে। দেশবন্ধু পার্কে মিছিল শেষ হওয়ার পর ভাষণ দেন 
আজাদ হিন্দ ফৌজের অন্যতম নায়ক শাহনাহাজ খান। ৩০ অর্গীঁট 


১৪৪ 


বিভিন্ন শাস্তি কমিটির উদ্যোক্তারা বেলেঘাটায় গান্ধীর সঙ্গে দেখা করেন 
এবং তার অনুরোধে সব দল এবং সংগঠনের প্রতিনিধিদের নিয়ে তৈরি হয় 
কেন্দ্রীয় শান্তি সেনা” ) সম্পাদক : দেবতোষ দাশগুপ্ত | 

৩১ অগাস্ট মুসলমান ব্যবসায়ীদের পক্ষ থেকে গ্র্যাণ্ড হোটেলের এক 
সমাবেশে সব্র্ধনা জানানো হয় গান্ধীকে । বিগত দাঙ্গায় ক্ষতিগ্রস্ত 
মন্দিরগুলির সংস্কারের জন্যে ১০*১ টাকা গান্ধীর হাতে তুলে দেন 
ব্যবসায়ীর! ; গান্ধীজীকে তার! শ্রদ্ধা জানান ‘ভারতের স্বাধীনতার মহান 
স্থপতি’ বলে ।২ ২ সেপ্টেম্বর গান্ধীর নোয়াখালি চলে যাবার কথা; কিন্ত 
এবারুও তাঁকে সে-পরিকল্পনা স্থগিত রাখতে হয় । কারণ ৩১ অগাস্ট রাত 
থেকেই হঠাৎ আবার দাঙ্গ। ভুরু হয়ে যায় কলকাতায় । 


কলকাতায় আবার দাঙ্গ৷ 


৩১ অগাস্ট রাত দশটা নাগাদ একদল হিন্দু গুণ্ডাঈ্বেলেঘাটায় গান্ধী শিবিরে 
ঢুকে জানলার কাচ, আসবাবপত্র ভাঙতে শুরু করে এবং চিৎকার করে বলে, 
সোহরাবর্দিকে তাদের সামনে হাজির করা হোক - তার সঙ্গে মোকাবিল! 
বাকি আছে। তাদের নিরস্ত করার চেষ্টা বিকল হচ্ছে দেখে গান্ধীজী 
নিজে উঠে এসে জানলায় হাতজোড় করে দাড়ান। তিনি জনতাকে শান্ত 
হতে বলেন; তীর কথা বাঙলায় তরজমা করে দেওয়া হয়। কিন্তু কোন 
কাজ হয় না। এই সময় তাকে লক্ষ্য করে প্রথমে একটা লাঠি, পরে একটা 
ইট ছোড়! হয়। দুটোর কোনটাই তার গায়ে লাগে নি; তবে পাশে- 
দাড়ানো এক মুদলমান ভদ্রলোক সামান্ত আহত হয়েছিলেন। জনতা 
ব্যাণ্ডেজ-জড়ানে! একটি আহত লোককে সঙ্গে করে এনেছিল। বলা হয়, 
লোকটি মুসলমান গুগাদের আক্রমণে আহত হয়েছে । কেন এটা হলো 
গান্ধীকে তার জবাব দিতে হবে । জনতা খুবই উগ্র-মেজাজ ছিল। গোটা 
ঘটনাটার মধ্যে একটা স্থপরিকল্পিত চত্রান্তও ছিল; কারণ পরে পরীক্ষা 
করে দেখা গিয়েছিল, লোকটির আঘাত মোটেই গুরুতর নয়।৩ হাঙ্গামা 
বাধানোর উদ্দেশ্যেই সম্ভবত তাকে কাজে লাগানো হয়েছিল। 

পরিস্থিতি এরপর আরও খারাপের দিকে যেতে পারত। ইতিমধ্যে 
মুখ্যমন্ত্রী প্রফুল্ল ঘোষ এবং পুলিশ কমিশনার নিজে ঘটনাস্থলে উপস্থিত হয়ে 
অবস্থা আয়ত্তে আনেন। কিন্তু এটা যে কোন বিচ্ছিন্ন হার্গামার ঘটন! ছিল 
না, পরের দিন থেকেই তা স্পষ্ট হয়ে যায়| ১ সেপ্টেম্বর দুপুর থেকে বড় 
রকমের দাঙ্গা শুরু হয়ে যায় মধ্য কলকাতায় । অন্তত ৫০ জনের মৃত্যু 
হয়েছিল সেদিনের ঘটনায় ; আহত ৩৭১1৪ 

অগাস্টের প্রথমদিকের দাঙ্গার মতে! এবারের দাঙ্গাতেও 
আক্রমণকারীরা ছিল প্রধানত পেশাদার হিন্দু গুণ্ডা, বেশির ভাগই বাইরে 
থেকে ভাড়া করে আনা । দাঁক্ষাটা ঘটছিল প্রধানত পূর্ব এবং মধ্য 
কলকাতায়, যে-সব অঞ্চলে হিন্দু-মুসলমান উভয়েরই বসতি আছে। 
আক্রমণের লক্ষ্য ছিল প্রধানত মুসলমানদের ঘর-বাঁড়ি। বেলেঘাটা- 
তালতলা-ঞ্টালি এলাকায় একের পর এক বস্তি আক্রান্ত হয়; 


উৎস মানুষ [] জুন ১৯২ 


হাঁতিবাগানের কাছে নলিনী সরকার স্ত্ীটে পুরো একটা মুসলমান বস্তি 
জালিয়ে দেওয়া হয়। অন্তত ৮ জনের মৃত্যু হয় ২ সেপ্টেম্বর; আহত ৭৫। 
এছাড়া পুলিশের গুলিতেও কয়েকজন মারা যান। সেনাবাহিনী নামানো 
হয়েছিল পয়লা সেপ্টেম্বর থেকেই । খুনজখমের সঙ্গে দোকান লুঠপাঠ 
আগুন লাগানোর ঘটনাও চলতে থাকে । ২ সেপ্টেম্বর সন্ধ্যায় প্রবল বর্ষণ 
এবং রাস্তায় জল জমে যাওয়া সত্বেও অব্যাহত ছিল দাঙ্গা ।* 

এবারের দাঙ্গার একটা উদ্দেশ্য ছিল সম্ভবত গান্ধীজীকে বে-ইজ্জত 
করা। বেলেঘাটায় একটা মুদলমান-অধ্যুষিত এলাকায় তিনি শিবির স্থাপন 
করেছেন, মুসলমানদের সঙ্গে নিয়ে চলছেন, মুনলমানরা তাঁকে সম্্ধন! দিচ্ছে 
-এইসব ঘটনা হিন্দুদের একাংশ ভালো চোখে দেখছিল না। গান্ধী 
বেলেঘাটায় আসার পরই কোনো কোনো পত্রিকায় অভিযোগ করা হয়েছিল, 
তিনি মুসলমান দুষ্কৃতীদের আশ্রয় দিচ্ছেন । তার শান্তিপ্রয়াসকে বানচাল 
করে দেবার একটা চক্রান্ত এই-সব দাঙ্গার পিছনে ছিল, এমন মনে করার 
তাই কারণ আছে। 

১ সেপ্টেম্বর বেলেঘাটার একটি শোচনীয় ঘটনা গান্ধীকে একেবারে 
বিমূঢ করে দেয়। তাঁর কাছ থেকে আশ্বাস পেয়ে কিছু মুদলমান পরিবার 
মিয়াবাগান বস্তিতে ফিরে এসেছিল ইতিমধ্যে । নতুন করে আবার দাঙ্গা 
শুরু হলে তার! ভয় পেয়ে রাঁজাবাজারে চলে যাবার সিদ্ধান্ত নেয়। প্রায় 
৩০ জন মুসলমানকে নিয়ে একটি ট্রাক যখন রাজাবাজারের দিকে যাচ্ছে, 
সেই সময় গুণ্ডারা তার ওপর বোমা ফেলে এবং ছু-জন সঙ্গে সঙ্গে মারা 
ঘান। নির্মলকুমার বন্ধু লিখছেন, এই ঘটনার কথা শোনামাত্রই গান্ধীজীর 
মুখ “কঠিন? হয়ে ওঠে এবং তিনি প্রেস বিবৃতি দিয়ে আমরণ অনশনের 
সিদ্ধান্ত ঘোষণা করেন। গান্ধীজী বলেন, ওই দিন সন্ধ্যে থেকে তার 
অনশন শুরু হবে এবং যতক্ষণ না মানুষ হিংম্ত। (50010 1a ) ত্যাগ করে 
এবং শহরের জীবনে সুস্থতা ফিরে আমে তিনি অনশন চালিয়ে যাবেন : 
I therefore begin fasting from 8-15 tonight to end only if 
and when sanity returns to Calcutta. © 

সন্ধ্যায় তার অনশন যখন শুরু হচ্ছে, ততক্ষণে ঘটে গেছে আর-একটি 
মর্মান্তিক ঘটনা : ছুরিকাহত হয়েছেন গান্ধীবাদী সংগঠক শচীন্দ্র মিত্র । 
দুপুর বেলা বড়বাজারে দাঙ্গা শুরু হয়েছে খবর পেয়েই শচীন্ত্রবাবু স্ট্রযাণ্ড 
রোডে তাঁর অফিস থেকে বেরিয়ে পড়েন এবং কয়েকজন স্বেচ্ছাসেবককে 
গঙ্গে নিয়ে হিন্দু মুসলিম এক হো” ধ্বনি দিতে দিতে চীৎপুরের দিকে 
এগোতে থাকেন । তাকে ছুরি মারা হয় নাখোদা মসজিদের কাছে। ‘কংগ্রেল 
সাহিত্য সংঘ’-র প্রধান উদ্যোক্তা ছিলেন শচীন্দ্র মিত্র । ‘সংগঠন’ নামে একটি 
পত্রিকাও তিনি প্রকাশ করতেন। ৩ সেপ্টেম্বর মেডিক্যাল কলেজে তার 
মৃত্যু হয়। তীর শেষ কথা ছিল : “আমি পরীক্ষায় উত্তীর্ণ হয়েছি ।*৭ 


স্বাধিকার-প্রমত্ত হিংসা 
৩১ অগাস্ট রাত থেকে কলকাতার এই খে দাঙ্গা, এর পিছনে অনেকগুলো! 
উৎস মানুষ [] জুন ?৯২/২ 


কারণ মিলেমিশে ছিল মনে হয়। গান্ধীকে হেয় করার চেষ্টা ছিল, 
পাশাপাশি ছিল সোহরাবর্দিকে হত্যার পরিকল্পনাও। সোহরাবদি তার 
স্বৃতিকথায় লিখেছেন, তাকে হত্যা করার জন্যে অনেকবার চেষ্টা করা 
হয়েছিল এবং এর পিছনে হিন্দু মহামভার মদত ছিল। গান্ধীর ওপর যে 
আক্রমণ হয়েছিল, তার জন্যেও সোহরাবদি দায়ী করেছেন হিন্দু 
মহাসতাকে ।৮ 

মহাপভার ক্যাডাররা নিঃসন্দেহে এই দাঙ্গায় প্রত্যক্ষভাবে জড়িত ছিল 
এবং তাদের সঙ্গে ছিল কংগ্রেসী মদতপুষ্ট কিছু গুণ্ডাও। কংগ্রেস সম্ভবত 
দল হিসাবে এই দাঙ্গার পিছনে ছিল না। কিন্তু প্রতিরোধ বাহিনী 
গঠনের নামে, স্বাধীন বঙ্গ আন্দোলনের বিরোধিতার নামে যে গুণ্া- 
বাহিনীকে তারা বিগত কয়েক মাস ধরে কাজে লাগিয়েছিল, স্বাধিকার- 
প্রমত্ত সেই বাহিনী যখন স্বাধীনতার স্বাদ পেয়ে নিবিচার খুনোখুনি শুরু 
করে দেয়_তাদের ওপর কংগ্রেসের আর কোন নিয়ন্ত্রণ থাকে না। একই 
কথা বলা চলে হিন্দু মহাঁসতার অবস্থান সম্পর্কেও। পরিস্থিতিটা 
মহাঁস্ভার হাত থেকে বেরিয়ে গিয়েছিল এবং নেতারা এই সময় কিছুটা 
অস্বস্তিতে পড়ে গিয়েছিলেন মনে হয় । পত্রপত্রিকার রচনায় তাই বার- 
বারই বলা হয়, বাইরে থেকে আমদানি-করা গুণ্ডা আর বাজে লোকেরাই 
হাঙ্গামা করে যাচ্ছে এবং এর পিছনে সাধারণ মানুষের কোন সমর্থন নেই : 
it is clear that only goonda elements of up country joined 
by local rifraffs are trying to bring Calcutta back to 
conditions of the jungle. বল! হয়, সাধারণ মানুষ এই দাঙ্গা 
মোটেই চায় না) তার! বরং নিজেদের জীবনের ঝুঁকি নিয়ে অন্ত সম্প্রদায়ের 
মানুষকে আশ্রয় দিচ্ছে ।৯ আর একটি পত্রিকায় গান্ধীর ওপয় আক্রমণ- 
কারীদের বর্ণনা করা হয় “নরপস্ত' বলে এবং মন্তব্য করা হয়, উত্তর-মধ্য 
এবং পূর্ব কলকাতায় তারা নৃশংসভাবে খুনোথুনি চালাচ্ছে।৯০ ‘আজাদ’ 
পত্রিকার ওপর হামলার নিন্দা করে বিভিন্ন পত্র-পত্রিকার সম্পাদকরা ঘে 
বিবৃতি দেন, তাতেও বলা হয়েছিল, কলকাতায় এখন যা ঘটছে তা নিছক 
গুগামি : What is happening in Calcutta is pure goondaism 
and...it has nothing to do with any communal or political 
issue.” > 

২ সেপ্টেম্বর হিন্দু মহাসভার দুই নেতা নির্মলচন্দ্র চট্টোপাধ্যায় এবং 
শ্যামাপ্রসাদ মুখোপাধ্যায় বেলেঘাটায় গান্ধীর সঙ্গে দেখা করে শান্তির 
প্রতিশ্রুতি দিয়ে অনশন প্রত্যাহার করে নেবার জন্যে তাঁকে অনুরোধ 
জানান। ইতিমধ্যে বেলেঘাটার স্থানীয় মানুষ, উত্তর কলকাতার 
নাগরিকদের একটি দল এবং বার আযসোদিয়েশনের প্রতিনিধিরাও গান্ধীর 
সঙ্গে সাক্ষাত করেন এবং শাস্তির প্রতিশ্রুতি দেন। ৪ সেপ্টেম্বর উত্তর 
কলকাতার পুলিসরা "গান্ধীজীর আহ্বানের প্রতি’ সহমমিতা জানিয়ে ২৪ 
ঘণ্টা অনশন করেন। মহাত্মার অনশনকে কেন্দ্র করে কলকাতায় এমন 
একটা পরিস্থিতির উদ্ভব হয় যে কংগ্রেস এবং হিন্দু মহাঁসভার নেতারা 

অস্বস্তিতে পড়ে যান। মহাসভা বিবৃতি দেয় : বাইরে থেকে আমদানি 
করা লোকেরা (outside 6190)9008 ) কলকাতার বাঙালীদের বিপথে 
নিয়ে যাবার চেষ্টা করছে ।১২ 

অবাঙালী হিন্দুদের মদত দাঙ্গার পিছনে রয়েছে এবং বাঙালী হিন্দু 
নেতাদের তার ওপর আর নিয়ন্ত্রণ থাকছে না, এমন একটা ইংগিত এ-থেকে 
পাওয়া ঘায়। অবস্থাটা পরিষ্কার ধরা পড়েছে ‘শনিবারের চিঠি'-র ( আষাঢ় 
১৩৫৪ ) একটি মন্তব্যে : “মনে হয় এখন আর নিছক শিক্ষা দেওয়ার অথবা 
প্রতিশোধ লওয়ার স্পৃহা হইতে এই সকল দুর্ঘটনা ঘটিতেছে না । অনভ্যন্তরা 
অভ্যস্ত হইয়া উঠিয়াছে। একটা দারুণ নেশায় তাহাদিগকে পাইয়া 
বসিয়াছে। এ নেশা রর্বর মানুষের আদিমতম নেশা, পরস্পর রক্ত 
দর্শনের নেশ! । 

মুসলমানদের শিক্ষা দেওয়ার জন্যে, তাদের ওপর প্রতিশোধ নেওয়ার 
জন্যে যাদের কাজে লাগানো হয়েছিল, অস্ত্র দিয়ে শক্তিশালী করা হয়েছিল, 
তারাই এখন লাগামহীন খুনোখুনিতে মেতে উঠেছে) অথচ স্বাধীনতা 
যখন এসেই গেছে, তখন এতটা বাড়াবাড়ি আর নেতারা প্রয়োজন মনে 
করছেন না । একটি কট্টর হিন্দু পত্রিকা খোলাখুলিই বলে : “কলিকাতার 
হিন্দুপক্ষ কিছুদিন হইল প্রবল হইয়া উঠিয়াছিল এবং কোন কোন অঞ্চলের 
মুদলমানদিগের মধ্যে ত্রাস ও আতঙ্কের সৃষ্টি করিতে সমর্থ হইয়াছিল” 
কিন্ত এখন ‘সাম্প্রদায়িক রক্তারক্তির আর কোনও সার্থকতা নাই । কেন 
ন! পাকিস্তান কায়েম হইয়া গিয়াছে ।,৯৩ 

সার্থকত| না থাকলেও ঘে দাঙ্গা ঘটছে, তার জন্যে দায়ী করা হচ্ছে 
“সমাজে শৃঙ্খলা থাকা যাহাদের স্বার্থের বিরোধী”, মেই শক্তিকে । কিন্ত 
কে সেই শক্তি? কোন্‌ সে স্বার্থ ? দাঙ্গার কেন্দ্রে রয়েছে বড়বাজার ; 
১ সেপ্টেম্বর বড় আকারে দাঙ্গা শুরু হয়েছে বড়বাজার অঞ্চল থেকেই, 
একটি গুজবকে কেন্দ্র করে। বড়বাজারের ব্যবসায়ী গোষ্ঠীর একটা মদত 
এই দাঙ্গায় ছিল এমন মনে করার তাই কারণ আছে। এদের লক্ষ্য 
মুদ্লমানদের কলকাতা থেকে তাড়িয়ে তাদের দোকানপাট-ব্যবসাকেন্দরগুলো! 
দখল কর|। সঙ্গে আছে আরও কিছু স্বার্থান্বেষী শক্তিও, যেমন হিন্দু বস্তি 
মালিক । তাদের স্বার্থ হলে! মুসলমান বস্তি ভেঙে দিয়ে সেই জায়গায় বেশি 
ভাড়ায় হিন্দু ভাড়াটে বসানো । বেছে বেছে মুসলমান বস্তির ওপর আক্রমণ 
তাই এই সময় একটা নিত্য ঘটনা হয়ে দাড়ায় । বেলেঘাটার মিয়াবাগান, 
এ্টালির মতিঝিল, শ্যামবাজারের নিকারিপাড়া এবং আরও অনেক বস্তি 
থেকে মুসলমানরা উচ্ছেদ হয়ে যায় এই সময়। রাজাবাজারের সাহেৰবাগান 
বস্তি নিয়ে আযনথপলজিক্যাল সার্ভে অফ ইণ্ডিয়ার একটি সমীক্ষাতেও 
(মেময়ার ৫, ১৯৫৮) এই বিষয়টা ধরা পড়েছে। বৈঠকখানার দপ্তরি 
সমাজ থেকেও মূস্লমানরা উচ্ছেদ হতে শুরু করে এই সময় । 


গুজব আর প্যানিক 
টানা এক বছর ধরে ক্রমাগত দাঙ্গায় ক্লান্ত মান্য । তাদের উত্তেজিত 

করার জন্যে, তাদের কাছে দাঙ্গাকে প্রয়োজনীয় করে তোলার জন্ডে 
নিবিচারে গুজব এবং প্যানিক ছড়ানো হতে থাকে । মুসমলানরা ব্রিটিশের 
সাহায্যে ডিনামাইট দিয়ে কলকাতাকে উড়িয়ে দেবে- বেশ জনপ্রিয় হয়ে 
উঠেছিল এই প্রচার । একদিন দুপুরে গুজব ওঠে, ইসলামিয়া (মৌলনা 
আজাদ ) কলেজে মুসলমান ছাত্রদের ধরে ধরে কেটে ফেলা হচ্ছে।৯৪ 
অমৃতবাজার পত্রিকায় প্রকাশিত একটি চিঠি থেকে জানা যাচ্ছে, দাঙ্গার 
কয়েকদিন আগে থেকে হিন্দীতে লেখা হাজার হাজার লিফলেট ছড়ানো 
হয় শহরে ; অত্যন্ত উত্তেজক ভাষায় প্রচার চালানো হয় কয়েকটি অঞ্চল 
থেকে। একটি প্রচার ছিল, নেতাজী স্থৃভাষচন্ত্র বন্ু হিন্দুদের জেগে 
ওঠার আহ্বান জানিয়েছেন। পত্রলেখক লিখছেন, দাঙ্গাওলারা ভেবেছিল, 
তারা অ-মুসলিম জনসাধারণের সমর্থন পাবে) কিন্তু ঘটনা তা হয় নি। 
সাধারণ লোকে মোটেই এন্দাঙ্গা পছন্দ করে নি; হঠাৎ করে হাঙ্গামা শুক 
হওয়ায় তারা বরং বিমূঢ় হয়ে যায় ।১৫ 

স্থপরিকল্পিত এই সব প্রচারে আর গুজবে কলকাতার মুসলমানরা সন্ত 
হয়েছিল এবং মুসলমান গুগ্ডারা যদিও তখন কিছুটা কোণঠাসা হয়ে গেছে, 
জায়গায় জায়গায় তারাও মারদাঙ্গ শুরু করে। হাঙ্গামা বাধাশোর 
পরিকল্পনা মুসলমানদের তরফেও ছিল । জুলাই মাসেই গভনর গোপন 
নোটে লিখেছিলেন, লীগ নেতারা আর দাঙ্গায় আগ্রহী নয়; কিন্তু গুণডারা 
তৈরি আছে। নেতারা ইতিমধ্যে ঢাকায় চলে যাবেন, আর গুণ্ডার! হাঙ্গামা 
শুরু করবে: 90106 Muslin elements may get out of 
19870. ১৬ 

শান্তি মিছিলের ওপর মুদলমানদের আক্রমণের দু-একটি ঘটন' এই 
সময় ঘটেছিল ; যেমন কলুটোঁলা স্্রীটে ছাত্রীদের একটি মিছিলের ওপর 
গুণ্ডাদের আক্রমণ ।৯৭ মুসলমানরা কলকাতায় ব্যাপক হাঙ্ামার ষড়যন্ত্র 
করছে, এমন একটা প্রচার খুবই ব্যাপক হয়ে উঠেছিল জুলাইয়ের শেষ দিক 
থেকেই । হরেন ঘোষ এই গোপন ষড়যন্ত্রের কথা জানতে পেরেছিলেন 
বলেই তাকে নৃশংসভাবে হত্যা করা হয়েছে, এমন একটি প্রচারও ছড়িয়ে 
গিয়েছিল সাধারণ মানুষের মধ্যে ।১৮ অগাস্টের গোড়া থেকে প্রফুল্ল 
ঘোষের মন্ত্রিসভা বারবার আবেদন জানিয়ে বিশেষ সেনাবাহিনী মোতায়েন 
করার ব্যবস্থা করে। কলকাতার নিরাপত্তা নিয়ে উদ্বেগ প্রকাশ করেন 
নেহরুও ।৯৯ 

কিছুটা কোণঠাসা হয়ে গেলেও মুসলমান দুৰৃ ত্তরা যে এই সময় লিক্থিয় 
ছিল না, তার সবচেয়ে বড় প্রমাণ তিনটি মর্মান্তিক হত্যা। শগীন্্র মিত্র 
ছুরিকাহত হয়েছিলেন ১ সেপ্টেম্বর; ৩ তারিখে শহিদ হলেন স্থৃতীশ 
বন্দ্যোপাধ্যায় আর স্থশীল দাশগুপ্ত । তিনজনেই গান্ধীবাদী কর্মী) শাস্তি 
অভিযানে বেরিয়ে প্রাণ দিয়েছিলেন গুগাঁদের হাতে । বীরেশ্বর ঘোষ 
নামে আর-এক শহিদের নামও পত্র-পত্রিকায় পাওয়] যায়। 

স্থতীশ (মানিক ) বন্দ্যোপাধ্যায় প্রথম জীবনে হুগলীর একটি বিপ্লবী 
গোষ্ঠীর সঙ্গে যুক্ত ছিলেন। পরে কংগ্রেসের প্রতি আকৃষ্ট হন এবং “ভারত 

ছাড়ো আন্দোলনে যোগ দেন। কংগ্রেস সাহিত্য সংঘ-র এক উদ্যোগী 
কর্মী ছিলেন তিনি । তারই উদ্মোগে কলকাতা বিশ্ববিদ্যালয়ে ভারতের 
স্বাধীনতা আন্দোলনের ওপর একটি প্রদশনীর আয়োজন করা হয়; 
'প্রদর্শনীটি ১ সেপ্টেম্বর উদ্বোধন করা হবে কথা ছিল; দাঙ্গার কারণে সম্ভব 
হয় নি, ৩ সেপ্টেম্বর নিজেই শহিদ হয়ে ইতিহাস হয়ে গেলেন স্থৃতীশ 1২০ 
স্থশীল দাশগুপ্ধর সঙ্গেও বিপ্লবী দলের যোগাযোগ ছিল; পরে তিনি 
কংগ্রেসী হন এবং ১৯৩০-এ আরামবাগে কর-বিরোধী আন্দোলনে যোগ 
দেন। পার্ক স্ত্রীট এবং সাকুলার রোডের মোড়ে ছুরিকাহত হয়েছিলেন 
স্থশীল ; তীর মৃত্যু হয় ১১ সেপ্টেম্বর ।২১ 
শচীন্রস্থৃতীশ-স্থশীল-বীরেশ্বর - আত্মোৎসর্গের প্রতীক হয়ে উঠেছিল 
তখন এই নামগুলি কলকাতার মানুষের কাছে-একাধিক সভা হয় 
এদের ম্মরণে। ১৬ সেপ্টেম্বরের একটা সভায় সভাপতিত্ব করেন তারাশঙ্কর 
বন্দ্যোপাধ্যায় । শচীন্দ্ স্মরণে একটি গান লেখেন সজনীকান্ত দাশ ।২২ 


শান্তি অভিযান 
পরিস্থিতিটা গুণ্ডা-দুষ্কৃতীদের হাতে ছেড়ে দেওয়ার পর এখন আর রাশ 
টানতে পারছিলেন না নেতারা) গান্ধীর অনশন তাঁদের একটা স্থযোগ করে 
দিল। মহাত্মাজীর প্রাণ বাঁচাতে হবে, কলকাতায় শান্তি ফিরিয়ে আনতে 
হবে বলে জোরদার একটা শান্তি আন্দোলন গড়ে তোলার উদ্যোগ নেওয়া 
হলো । দাঙ্গাবাজী চলবে না, গান্বীজীকে বাঁচাতে হবে" ধ্বনি দিয়ে এক 
বিশাল মিছিল পথ পরিক্রমা করে ৩ মেপ্টেগ্বর । অঞ্চলে অঞ্চলে পাহারা 
বসানো হয় শান্তি কমিটির সদস্তদ্রের দিয়ে; দু-দিন আগেও যারা দাগ! 
করেছে, তাদেরও ঢুকিয়ে নেওয়া হয় কেন্দ্রীয় শান্তি সেনায়। মুসলিম 
হ্যাশনাল গার্ড আর হিন্দুস্থান ন্যাশনাল গার্ডের মতো দাঙ্গাবাজ দলও যোগ 
দেয় শান্তি সেনায়। নারীদের নিয়ে গঠিত বাসি রানী ব্রিগেড কুচকাওয়াজ 
করে শহরের রাস্তার ।২৩ নারীদের শান্তি মিছিলের যে-ছবি সরোজ 
মুখোপাধ্যায়ের গ্রন্থে দেওয়া আছে, তা সত্যিই দেখার মতে! । রাস্তার 
ছু-পাশে অগণিত মানুষ দীড়িয়ে দেখছেন সে-মিছিল। আর একটি ছবিতে 
দেখা যাচ্ছে, রাজাবাজারের মোড়ে পাহারারত শান্তিসেনা _ ছুই সম্প্রদায়ের 
মানুযই আছেন । ১৯৪৬-এর দাঙ্গার সঙ্গে এই পর্বের দাঙ্গার একটা স্মরণীয় 
পার্থক্য : দাঙ্গার বিরুদ্ধে একটি শক্তিশালী প্রতিরোধ রচিত হয়েছিল এবং 
সেই প্রয়াসে সামিল হয়েছিলেন সাধারণ শান্তিপ্রিয় মানুষ । দাঙ্গা থেমে 
যাবার পর স্বাধীনতা পত্রিকায় লেখা হয়েছিল : ‘এবারকার দাঙ্গা প্রতিরোধের 
সকল কৃতিত্ব শান্তিকামী জনসাধারণের, বিশেষ করিয়া ছাত্র ও যুবকদের ।”২৪ 
৪ সেপ্টেম্বর সকাল থেকেই অবস্থার উন্নতি লক্ষ্য করা যাচ্ছিল। ওই 
দিনই বিভিন্ন সম্প্রদায়ের প্রতিনিধিদের একটি দল বেলেঘাটায় গান্ধীজীর 
সঙ্গে দেখা করে একটি লিখিত বিবৃতিতে প্রতিশ্রুতি দেন, তীরা শহরের 
শান্তি বিক্রিত হতে দেবেন না। স্বাক্ষরকারীরা ছিলেন, হিন্দু মহাঁসভার 
পক্ষ থেকে এন পিচ্যাটার্জী এবং ভি এন মুখার্জী, “দেশ দর্পণ পত্রিকার 

সম্পাদক সর্দার নিরঞ্জন সিং তালিব এবং পাঞ্জাবী ব্যবসায়ী আর কে 
জৈলকা। বিবৃতিতে লেখা হয়: We shall never again allow 
communal strife in the city and shall strive unto death 
to prevent it.২¢ 

ওইদিনের আর একটি নাটকীয় ঘটনা ছিল একদল গুণ্ডার অস্ত 
সমর্পণ । গান্ধীজীর কাছে তাদের নিয়ে গিয়েছিলেন রামমনোহর 
লোহিয়া। গুপ্ডারা মহাত্মার কাছে তাদের দৌষ স্বীকার করে স্টেনগান, 
স্থাগুগ্রেনেড এবং আরও কিছু অগ্ত্র তার পায়ের কাছে নামিয়ে রাখে । 
এরপর আরও কয়েকটি দল একইভাবে অস্ত্র সমর্পণ করে যাঁয় ।২৬ 

সেই দিনই রাত ॥-১৫-এ গান্ধী অনশন ভঙ্গ করেন। ৬ সেপ্টেম্বর 
ময়দানে এক বিশাল জনসভায় তিনি বলেন, শাস্তির প্রতিশ্রুতি পেয়েই 
তিনি অনশন প্রত্যাহার করে নিয়েছেন; কলকাতায় শান্তি বিশ্বিত হলে 
তাকে আবার ‘আমরণ অনশন" শুরু করতে হবে ।২? 

মানুষের হৃদয়-পরিবর্তনের যে আদর্শে গান্ধীজী বিশ্বাস করতেন, তা 
তিনি সত্যিই কলকাতায় অর্জন করতে পেরেছিলেন কিনা, তা নিয়ে প্রশ্ন 
থাকতে পারে। গান্ধীর এক জীবনীকারও এ প্রশ্ন তুলেছেন ।২৮ কিন্তু 
মহাত্মার ভাবমৃতি নিঃসন্দেহে একটা প্রচণ্ড শক্তির মতো কাজ করেছিল) 
হিন্দুমুললমান উভয় সম্প্রদায়ের শান্তিকামী মানুষের কাছেই গান্ধীজী হয়ে 
উঠেছিলেন সাম্প্রদায়িকতা-বিরোধী আদর্শের এক জাগ্রত প্রতীক । দলমত 
নিবিশেষে মানুষ মিছিল করেছে গান্ধীজীকে বাচাতে হবে’ ধ্বনি দিয়ে । 
গুণ্ডা-দুবৃত্তরাও কেউ কেউ তাকে দেখে অভিভূত হয়ে পড়েছিল। বিজয় 
সিং নাহার জানিয়েছেন, বেলেঘাটায় তার চোখের সামনে এক উগ্রপন্থী যুবক 
হঠাৎ পকেট থেকে রিভলভার বের করে নামিয়ে রাখে এবং গান্ধীর পা ছুঁয়ে 
প্রতিজ্ঞা করে, সে আর দাঙ্গা করবে না । গান্ধীর ওপর আক্রমণের নেতৃত্ব 
দিয়েছিল যে স্থানীয় যুবকটি, সেও অস্ত্র সমর্পণ করে। ঘটনাটা অবশ্যই 
প্রতীকী) কারণ বিপুল পরিমাণ অস্ত্রের একটা খুব সামান্য অংশই জমা 
পড়েছিল।২৯ 

কোন কোন পত্রিকায় এই ঘটনাকে “অলৌকিক বলে বর্ণনা কর! 
হলেও গান্ধী নিজে কিন্তু তা বলেন নি। তীর পরিষ্কার স্বীকারোক্তি 
ছিল : অহিংসাতত্ব সফল হয়েছে বলা যাবে না; এটা এখনও পরীক্ষাধীন : 
I have never felt that my Ahimsa had failed in Noakhali ; 
nor can it be said that it has succeeded. It ison trial. 
আর একটি বিবৃতিতে তিনি বলেন, এই ঘটনা অলোকিকও নয়, আকম্মিকও 
নয়। হিন্দু মুদলমান পারস্পরিক মিলনের জন্যে প্রস্তুত হয়ে উঠেছিল 
বলেই দাঙ্গা ঠেকানো সম্ভব হয়েছে; এরপর তার স্বভাবসিদ্ধ ভঙ্গিতে গান্ধী 
অবশ্য ‘ঈশ্বরের করুণা"র কথা বলেন ।৩০ 

হিন্দুমুদলমান মিলনের জন্যে প্রস্তুত হয়ে উঠেছিল - এই মন্তব্যটি 
আমাদের কাছে গুরুত্বপূর্ণ । এই পর্বের দাঙ্গার পিছনে আমরা দেখেছি, 
জন-সমর্থন ছিল না। শাস্তি সেনাদের আন্দোলন সাধারণ মানুষকে 


৯৪৭ 


অনুপ্রাণিত করেছিল এবং তাঁরা দেই আন্দোলনে সামিল হয়েছিলেন । 
পারস্পরিক মিলনেচ্ছা কতদূর ছিল, তা নিয়ে বিতর্ক থাকতে পারে; কিন্ত 
দাঙ্গা বন্ধ হোক _ এই বাসনাটা ছিল আন্তরিক । দ্বাঙ্গাট! যে তিন-চার দিনের 
মাথায় ঠেকানো গিয়েছিল, তার একটা বড় কারণ দাঙ্গার পিছনে জন-সমর্থনের 
কোন ভিত্তি ছিল না। গান্ধীর ব্যক্তিগত উদ্যোগ, শান্তি সেনার আন্দোলন 
নিঃসন্দেহে এই প্রক্রিয়ায় সাহায্য করেছিল; কিন্তু দাঙ্গা যে থামানো গেল, 
তার সবচেয়ে বড় কারণ: দাঙ্গার বাস্তব প্রয়োজনটাও সাময়িকভাবে 
ফুরিয়ে আসছিল। 

মুনলমানদের যথেষ্ট শিক্ষ। দেওয়া হয়েছে; এখন আর দাঙ্গার প্রয়োজন 
নেই-এ-রকম একটা চেতনা দাঙ্গার সংগঠকদের মধ্যেও এসে গিয়েছিল, ; 
তারাই উদ্যোগী হয়ে গুণ্ডাদের দিয়ে অস্ত্র সমর্পণ করিয়ে দাঙ্গার সমাপ্চি 
ঘোষণ! করে আনুষ্ঠানিকভাবে । খিদিরপুর অঞ্চলের একজন বাসিন্দা 
জানাচ্ছেন, প্রতিরক্ষার নামে প্রচুর অস্ত্র সংগ্রহ করেছিলেন তারা? 
পরিকল্পনা ছিল, হিন্দু পাড়ার ভেতরে একটি মুসলমান বসতি নিশ্চিহ্ন করে 
দেওয়া । ইতিমধ্যে গান্ধী সভা করে যান। নেতাদের চাপে দাঙ্গাওলারাও 
কেউ কেউ শান্তি কমিটিতে যোগ দেয়। অবশেষে স্থানীয় এক স্কুল 
শিক্ষকের বিশেষ অনুরোধে তারা মুসলমান বসতি ধ্বংস করে দেবার 
পরিকল্পনা ত্যাগ করে । বোমা বাঁধতে গিয়ে চোখ নষ্ট হয়েছে এমন 
একজন তখন অন্তরগুলি গান্ধীর কাছে সমর্পণ করে আসে ।৩৯ 

ছেচল্লিশের দাঙ্গার ওপর তদন্ত কমিশন ইতিমধ্যে তুলে দেওয়া 
হয়েছিল; সব দল মিলেই এই সিদ্ধান্ত নেয়। তদন্ত কমিশন অভিযোগ 
করেছিল, সাক্ষীদের ভয় দেখানো হচ্ছে এবং কোনো! দলই কমিশন বজায় 
রাখতে আগ্রহী নয়।৩২ টানা এক বছরের এই রক্তক্ষয়ী ইতিহাসটাকে 
চাঁপা দিয়ে রাখাটাই তখন জরুরি হয়ে উঠেছে রাজনৈতিক দলগুলোর 
কাছে। কারণ তারা যা চেয়েছিল, তা পাওয়া হয়ে গেছে; বুড়ো 
খোকাদের ভারত ভেঙে ভাগ করার খেল! সাঙ্গ হয়েছে। এক বছরের 
ক্রমাগত রক্তপাতে ক্ষতবিক্ষত হয়ে পড়ে আছে হতশ্রী। কলকাতা । অঞ্চলে 
অঞ্চলে তখনও বিচ্ছিন্ন উত্তেজনা । ঢাকায় জন্মাষ্টমীর মিছিলে হাঙ্গামা) 
কলকাতায় মহরমের দিন পুলিসের গুলিতে পাঁচজনের মৃত্যু । এরপর 
আরও বীভৎস দাঙ্গা শুরু হবে ঢাকা-বরিশাল-চট্টগ্রামে ; উদ্বাস্ত শ্োত 
ভাসিয়ে নিয়ে যাবে মহানগরীর রাজপথ ! 

সে আর-এক ইতিহাস । 

কৃষণ চন্দরের গল্পের উদ্বৃতিট কমলেশ সেন সম্পাদিত ‘দাঙ্গা বিরোধী গল্প’ থেকে 
নেওয়া 


প্র 


ভ্রমসংশোধন 

এপ্রিল ”৯২ সংখ্যায় বাঙলা ভাগের তরবারি : দাঙ্গা” রচনায় পঞ্চম অন্তু- 
চ্ছেদের পঞ্চম লাইনটিতে “শহরের ২৫টি থানার মধ্যে ১৬টি’ পড়তে হবে। 
মে ’2২ সংখ্যায় “স্বাধীনতার প্রস্তুতি এবং কলকাতা দাঙ্গা রচনায় পঞ্চম 
অনুচ্ছেদের তৃতীয় লাইনে ‘বাঙলাকে পাকিস্তান থেকে’ অংশে বাঙলার 
জায়গায় ‘পশ্চিম বাঙলা” হবে । পরের লাইনে ‘বাঙলা বিশেষত কলকাতাকে’ 
অংশে বাঙলা-র জায়গায় ‘পুরো! বাঙলা” পড়তে হবে। 

মে ?৯২ সংখ্যায় ‘এক নজরে জলাভূমির সাম্প্রতিক ঘটনাবলী’ রচনায়, 
১৩৬ পৃষ্ঠায় পঙ্ক্তি ২৩, ২৭, ২৯ ও ৩৩-এ ৯১ স্থলে "৪২ পড়তে হবে। 


১২৬২১১২১২২৬ ২২৬৬১২৩২২২২২২২২ ২২২২৩৩১২২২২, 
তন রি শত সঃ 


উৎস্‌ মানুষ [] জুন +৯২ 


একটি ‘বৈজ্ঞানিক’ ভবিষ্যদ্বাণী 
ও কিছু শিক্ষা 


ভূপতি চক্রবর্তী 


একটা কল্পকাহিনী দিয়ে শুরু করা যাক্‌। পাঁচই ফেব্রুয়ারি, বিরানব্বই, 
মকালবেলার খবরের কাগজে চোখ রেখে প্রায় সকলেই এক ধান্ধা 
খেলেন। কলকাতার সমস্ত সংবাঁদপত্রেরই প্রথম পৃষ্ঠায় রয়েছে সেই খবর । 
পুণার ভূকম্পন গবেষণা কেন্দ্রের মুখ্য বিজ্ঞানী ডক্টর সদাশিব নারায়ণ 
আপ্তে জানিয়েছেন যে, তাদের গবেষণায় ধরা পড়েছে এক সাংঘাতিক 
আসন্ন ভূকম্পনের সংবাদ । বিরানব্বইয়ের এপ্রিল মাসের সতের তারিখে 
ভারতের পূর্ব এবং উত্তর পূর্বাঞ্চলে এক ভয়ঙ্কর ভূমিকম্প হতে চলেছে। 
ভূকম্পনের কেন্দ্রস্থল হবে কলকাতার এক-শ কিলোমিটার উত্তরে কৃষ্ণনগর 
শহরের কয়েক কিলোমিটারের মধ্যে এবং রিখটার স্কেলে তার মাপ হবে 
৬৮। গত বছর উত্তর প্রদেশের গাড়োয়ালে যে ব্যাপক ভূমিকম্প 
হয়েছিল ড. আগ্চে এবং তার সহযোগী বিজ্ঞানীরা কয়েকমাস আগেই 
তার পূর্বাভাস দিয়েছিলেন । তারা যেদিন এ ভূকম্পনের সম্ভাব্য তারিখ 
হিসেবে জানিয়েছিলেন তার ঠিক ছত্রিশ ঘণ্টা বাদে এ ভূকম্পন বাস্তবে 
ঘটেছিল । ড. আপ্তের গবেষণা কেন্দ্রের এই ঘোষণা কলকাতায় নানা 
মহলে চাঞ্চল্যের স্বষ্টি করেছে। 

হ্যা, এটা কল্প কাহিনী । আমর! সকলেই জানি, এমন ঘটনা ঘটে নি, 
কিন্তু মাকিন যুক্তরাষ্ট্রের বহু মানুষের কাছে এর সবটুকুই আজ কল্পকাহিনী 
নয়। এই জাতীয় কিছু ঘটনা সে-দেশের বহু মাস্থুষকে গভীর উদ্বেগ 
এবং চিন্তার মধ্যে ঠেলে দিয়েছে । আর অন্যদিকে ভু-বিজ্ঞানী এবং ভূকম্পন 
বিশেষজ্ঞদের খুবই বিব্রত করে তুলেছে। আমরা এবার যাব সেই 
কাহিনীতে । গত বছরের গাড়োয়ালের এ বিধ্বংসী ভূমিকম্পের 
পরিপ্রেক্ষিতে মাকিন যুক্তরাষ্ট্রের কাহিনী আমাদের দেশের পক্ষেও গুরুত্বপূর্ণ 
হয়ে উঠেছে। 

গত বছরের জুলাই মাসে ডক্টর ইবেন ব্রাউনিং প্রয়াত হয়েছেন । কিন্তু 
তার আগে ১৯৯০ সালে তিনি এক ঝড় তুলেছিলেন । ‘আবহাওয়াবিদ্‌’ 
হিসেবে তিনি ১৯৮৯ এর শেষদিকে জানিয়েছিলেন যে, আগামীবছর 
(অর্থাৎ ১৯৯০-এ) ডিসেম্বরের প্রথম সপ্তাহে এক সাংঘাতিক ভূকম্পন 
আমেরিকার মিসিসিপি উপত্যকাকে নাড়া দেবে। ব্যাপারটা এমনিতে 
হয়তো অতটা গুরুত্ব পেত না কিন্তু বিভিন্ন সংবাদপত্র, এ সংবাদ 
পরিবেশনের সময় এটুকু জুড়ে দিয়েছিল যে, ড« ব্রাউনিং ১৯৮৯ সালের 
ক্যালিফোনিয়ার ভূমিকম্পের কথাও সপ্তাহখানেক আগে জানিয়ে 
দিয়েছিলেন । মনে রাখতে হবে, নিউইয়র্ক টাইমসের মতো বৃহৎ ও 
জনপ্রিয় কাগজও এ খবরটি মোটামুটি একইভাবে পরিবেশন করেছিল । 

ঘর সান ফ্রান্সিসকো ক্রনিক্যাল আর এক ধাপ এগিয়ে এসে জানিয়েছিল যে, 
ড. ব্রাউনিং ১৯৮৯-এর ভূমিকম্পের ভবিষ্যদ্বাণী করেছিলেন ১৯৮৫ সালে 
এবং সেই তারিখ তো! মিলেই ছিল, সময়ের তফাৎও ছিল মাত্র ছ-ঘণ্টার ৷ 
পরে নাকি, দূর্ঘটনার এক সপ্তাহ আগে ভূকম্পনের যে-স্ভাব্য সময় তিনি 
ঘোষণা করেছিলেন, তার মাত্র পাচ মিনিটের মধ্যে ক্যালিফোনিয়ার এ 
ভূকম্পন ঘটে । এমনই নিখুত ছিল তার গবেষণালব সিদ্ধান্ত । 

খবরটি পরিবেশিত হওয়ার পরে জনমানসে এক তীব্র প্রতিক্রিয়া দেখা 
দিল_ বিশেষ করে ভূমিকম্পের সম্ভাব্য অঞ্চলের বাসিন্দারা অনেকেই খুব 
বিপন্ন বোধ করলেন। তারা সংবাদপত্র অফিস, বিভিন্ন গবেষণাগার, 
আবহাওয়া অফিস ও বিশ্ববিদ্যালয়ের ভূকম্পন গবেষণা শাখায় টেলিফোন 
করতে লাগলেন। মেম্ফিদ স্টেট ইউনিভাসিটির ভূকম্পন গবেষণা কেন্দ্রের 
মুখ্য তথ্য ও জনসংযোগ আধিকারিক জিল স্টিভেন্সের কাছে প্রচুর ফোন 
আস্তে লাগল । কখনও বা ছ-বছরের একটি মেয়ে ফোনে তার শঙ্কার কথা 
জানিয়ে কান্নাকাটি করতে লাগল, কখনও ফোন এলো অতিবৃদ্ধদের কাছ 
থেকে - তারা জানতে চাইলেন ভূ-কম্পনের ফলে হুইল চেয়ার থেকে পড়ে 
গেলে আবার তাড়াতাড়ি কি করে তাতে উঠে বসা যাবে । বেচারী জিল। 
এই ভদ্রমহিলার দায়িত্ব ছিল জনসাধারণকে ভূকম্পন গবেষণার বিভিন্ন 
ফলাফল সম্পর্কে অবহিত রাখা ও সচেতন করার । তিনি তার সাধ্যমতো 
সে চেষ্টা করতেনও। কিন্তু সাধারণ মানুষ কদাচিৎ তাতে কর্ণপাত 
করতেন, এখন ড. ব্রাউনিংএর ঘোষণা রীতিমতো চাঞ্চল্যের স্থষ্টি করায় 
তিনি ফোনের পর ফোন পেতে লাগলেন। এদিকে ধীরে ধীরে এগিয়ে 
আসতে লাগল ডু. ব্রাউনিংএর চিহ্নিত দিনটি । 

ড. ব্রাউনিং-এর সতর্কবাণী আরও কয়েকটি কারণে বিশ্বাসযোগ্য চেহারা 
পেয়ে গিয়েছিল। প্রথমত ভূকম্পন বিশারদরা গোটা আশির দশক ধরে 
আমেরিকার মধ্য-পশ্চিমে নিউ মাদ্রিদ ফণ্ট নামে পরিচিত একটি রেখা 
বরাবর ভূমিকম্পের সম্ভাবনার কথা বলে আসছিলেন। প্লেট টেকটনিকসের 
তত্ব অনুযায়ী পৃথিবীর স্থলভাগ যে-কয়েকটি প্লেট বা স্তরের ওপর ভাসমান 
বলে মনে করা হয়, নিউ মাদ্রিদ ফণ্ট, হচ্ছে সে-রকম ছুটি প্লেটের জোড় 
বরাবর একটি রেখা । বস্তুত ১৮১১-১২ সালে মাকিন যুক্তরাষ্ট্রের ইতিহাসে 
সবচেয়ে বড় তিনটি ভূকম্পন এ অঞ্চলেই ঘটে। জনসাধারণকে এই সব 
ব্যাপারে ওয়াকিবহাল রাখার চেষ্টা করতেন জিল ট্টিভেন্স এবং তার মতো 
আরও কিন্ত দায়িত্বপ্রাপ্ত পদাধিকাঁরী। এর মধ্যে ১৯৮৯ সালে 
ক্যালিফোনিয়ায় যে ভূমিকম্প হয় তা নিউ মাদ্রিদ ফণ্ট থেকে বহু দূরে 
হলেও টেলিভিশনে এই দুর্ঘটনার ওপর বিভিন্ন আলোচনায় নিউ মাদ্রিদ 
ফণ্টের প্রসঙ্গ চলে আসে এবং জনসাধারণ তখন বিষয়টিতে কিছুটা 
মনোযোগ দেয়, তবে তারা যতটা জ্ঞানার্জন করে তার চেয়ে বেশি ভয় 
প্রচ্ছন্নভাবে তাদের মনের গভীরে জায়গা করে নেয়। দ্বিতীয়ত সুর্য ও 
চন্দ্রের আকর্ষণের প্রভাবে পৃথিবীর আকৃতির অতি ক্ষীণ পরিবর্তন হয় এবং 
এই আকর্ষণের পরিমাণ সময়ের সঙ্গে বাড়ে-কমে। ড. ব্রাউনিং নির্দেশিত, 

দিনটিতে অর্থাৎ নব্বই সালের ডিসেম্বরের তিন তারিখের খুব কাছাকাছি 
সময়ে ও আকর্ষণ সবচেয়ে বেশি হওয়ার কথাটি কিন্তু সত্যি। ভূকম্পন 
বিশেষজ্ঞরা এই আকর্ষণ বলের জন্য ভূমিকম্প বা আগ্নেয়গিরির অগ্ন,ৎপাঁত 
হয় কিন! সে-বিষয়ে গবেষণা চালাচ্ছেন এবং এবিষয়ে বহু কিছু জানা 
বাকি আছে। কিন্তু এইরকম বলের প্রভাবে একেবারে একটি নিদিষ্ট 
তারিখে নিউ মাদ্রিদ ফণ্ট অঞ্চলে ভূমিকম্প হবে এই জাতীয় ভবিষ্যদ্বাণী 
করা বিজ্ঞানীদের পক্ষে সম্ভব তো নয়ই বরং কেউ তেমন বললে তাকে 
তাঁদের খপ. করে ধরা উচিত। আর এ-কাজটাই এক্ষেত্রে তারা সময়মতো 
করেন নি। 

বস্তুত এই সাড়া জাগানো দিন ক-টি একেবারে সাদামাটাভাবে 
অতিক্রান্ত হওয়ার কয়েকমাস বাদে এই জাতীয় দুর্যোগের বিষয়ের গবেষণার 
সঙ্গে যারা যুক্ত অর্থাৎ জিল স্টিভেন্সের সমগোত্রীয় গবেষকরা এক সম্মেলনে 
মিলিত হয়েছিলেন এবং সেখানে এই প্রশ্নটাই উঠেছিল “কেন আমরা 
ড. ব্রাউনিংকে এক প্রতারক হিসেবে গোড়াতেই চিহ্নিত করি নি? কেন 
বিজ্ঞানী গোষ্ঠীর সদস্ত হিসেবে আমর! এ তথাকথিত ভবিষ্যদ্বাণীকে অর্থহীন 
এবং অবৈজ্ঞানিক বলি নি?” আত্মসমালোচনার স্থরটি সেখানে এতই 
প্রবল ছিল যে, এ বিজ্ঞানীরা সিদ্ধান্ত নিয়েছেন, এবার থেকে এধরনের 
কোনো কাণ্ড ঘটলে তারা চুপচাপ নিলিপ্তভাবে বসে থাকবেন না। বরং 
সঙ্গে সঙ্গে এর প্রতিবাদ জানাবেন বৈজ্ঞানিক দৃষ্টিকোণ থেকে । কারণ 
সাধারণ মানুষের মনে, বিশেষ করে সংবাদপত্রে বিষয়টি ফলাঁওভাবে 
পরিবেশিত হলে, আপাতদৃষ্টিতে অতি দুর্বল, অবৈজ্ঞানিক ও হাস্তকর 
কথাও অনেকখানি জায়গা! করে নিতে পারে । আর তখন যদি বিজ্ঞানীরা 
নীরব থাকেন তবে জনমানসে এসব ভিত্তিহীন ভবিষ্যদ্বাণী গুরুত্বপূর্ণ 
প্রতিক্রিয়ার সহুষ্টি করতে পারে। 

ড. ব্রাউডিং-এর আরও কয়েকটি স্থবিধা ছিল-বিশেষ করে সাধারণ 
মানুষের চোখে । কারণ, তাঁর পি-এইচ ডি ডিগ্রীটি ছিল খাটি, যদিও তা 
তিনি পেয়েছিলেন জীববিষ্যায় গবেষণার স্বাদে । আর তার সহযোগী ছিলেন 
তূপদার্থবিদ্ঠায় পি-এইচ ডি করা এক ভূকম্পন বিশারদ _ ডেভিড স্টার্ট । 
এই ডেভিড স্টার্ট একসময় একটি বিশ্ববিদ্যালয়ের ভূমিকম্প তথ্যকেন্দ্রের 
পরিচালক এবং একটি জরুরিকালীন সরকারি সংস্থার উচ্চপদে আসীন 
ছিলেন। মূলত এই ব্যক্তিটির সাহায্যে ড. ব্রাউনিং তার ভবিষ্যদ্বাণীটি 
প্রায় পুরো নব্বই সাল জিইয়ে রেখেছিলেন, এবং জনসাধারণও এ-বিষয়ে 
সম্্মে সন্স্ত ছিল, সন্দিগ্ধ হয় নি। 

শেষপর্যস্ত এ নির্ধারিত দিন অর্থাৎ নব্বই সালের ৩ ডিসেম্বরের 
সপ্তাহ ছয়েক আগে মাকিন যুক্তরাষ্ট্রের জিওলজিক্যাল সার্ভের অধীনস্থ 
জাতীয় ভূকম্পন সম্ভাব্যতা মূল্যায়ন পর্যদ এক সাংবাদিক বৈঠক ডেকে 
জানালেন যে, ব্রাউনিং-এর তথাকথিত ভবিষ্যদ্বাণীর কোনো তত্ত্বগত ভিত্তি 
নেই। এবং ক্যালিফোনিয়ার ভূমিকম্পের কথা তিনি আগেই জানিয়ে 
ছিলেন বলে যে-খবর প্রচারিত হয়েছিল সেটাও ভূয়ো_ কোনো জায়গাতেই 


১৫ 


তার হদিশ মিলছে না। সেই সময় তার দেওয়া বক্তৃতার ভিডিও ক্যাসেট 
চালিয়ে দেখা গেল যে, তিনি কোথাও ক্যালিফোনিয়ার নাম পর্যন্ত করেন নি 
_ সাধারণভাবে পৃথিবীজোড়া প্রার্কতিক বিপর্যয়ের কথা বলেছিলেন । এর 
কয়েকদিন বাদে প্রকাশ পেল যে, প্রচার মাধ্যমের কাছে ভূবিজ্ঞানী হিসেবে 
স্থপরিচিত সেই ডেভিড স্ট্‌য়া্ট তথাকথিত অতিপ্রারুত শক্তি ও ঘটনাবলীতে 
গভীরভাবে বিশ্বাস করেন। বস্তুত ১৯৭৫ সালে সার্ট এই জাতীয় আরেকটি 
অপকর্ম করেছিলেন মাকিন যুক্তরাষ্ট্রের অন্য একটি অঞ্চলে ভূমিকম্পের 
ভবিষ্যদ্বাণী করে। সেই সময় তিনি তার বক্তব্যের সমর্থনে এ জাতীয় 
অলৌকিক ক্ষমতার অধিকারী হিসেবে পরিচিত এক মহিলার সাহায্য 
নিতে দ্বিধা করেন নি। স্টয়ার্টের সেই সময়ের কাজকর্ম তাঁর বিশ্ববিদ্যালয় 
কর্তৃপক্ষকে এতটাই বিরক্ত করেছিল যে, সেখানে তার চাকরিটি আর পাকা 
হয় নি। সেই ডেভিড স্টয়ার্ট এখন ড. ব্রাউনিং-এর দোসর । 

সবই হলো, কিন্তু বড় দেরি হয়ে গেল, সাধারণ মানুষ ততদিনে 
বিজ্ঞানীদের ওপর অনেকটাই আস্থা হারিয়েছেন! জিল প্টিভেন্সের মতো 
প্দাধিকারীর! অনেকেই এ পর্যদকে কিছু একটা করার জন্য তার চার-পাঁচ 
মাস আগে থেকেই অনুরোধ করে আসছিলেন, উৎকণ্ঠা ও সন্দেহের কথা 
জানাচ্ছিলেন কিন্তু বিজ্ঞানীদের কাছ থেকে উপযুক্ত আশ্বাসবাণী পান নি। 
সেই আশ্বাস এলো ঠিকই কিন্তু বড় দেরিতে এলো, তাই ভূমিকম্পের সম্ভাব্য 
দিনটি একেবারে ঘটনাঁবিহীনভাবে চলে এ ওয়ার পরেও কিন্তু বিজ্ঞানীদের 
প্রতি সাধারণ মানুষের সেই আস্থা ফিরে আসে নি। 

আর তাই খুব সঙ্গত কারণেই এবার ভূকম্পন গবেষণার সঙ্গে যুক্ত 
বিজ্ঞানীদের অনেকেই বেশ খানিকটা সচেতন হচ্ছেন। এই জাতীয় 
লোক-চমকানো ভবিষ্যদ্বাণীকে তারা ফাকা মাঠে গোল দিতে দেবেন না। 
ড. ব্রাউনিং আজ বেঁচে নেই ঠিকই কিন্তু নতুন ড. ব্রাউনিং কোথা থেকে 
কালকেই মাথা তুলবে কে জানে । তবে বিজ্ঞানী মহল এব্যাপারে সচেতন 
থাকলে নব্য ব্রাউনিংএর অবিজ্ঞানের মোকাবিলা নিশ্চয়ই করা যাবে । 
আর তাহলেই জনসাধারণের আস্থ! বিজ্ঞানীমহল অর্জন করতে পারবেন। 
জাহাবয্যসূত্র 


Science, ১৯৯১ ; খণ্ড ২৫৩, পৃ. ৬২২ 


NSS NSS NS 


প্রিয় লেখকদের প্রতি 


পরিষ্কার-পরিচ্ছন্নভাবে কাগজের একপিঠে ওপরে-নিচে. 
দুপাশে মাজিন রেখে লিখুন । 


লেখার সঙ্গে আপনার পুরো নাম-ঠিকানা অবশ্যই পাঠাবেন । 
দুঃখিত, অমনোনীত লেখা ফেরত পাঠানো সম্ভব নয়। 

ওষুধ নিয়ে: নৈরাজ্য 


সুজিত কুমার দাশ 


গত ডিসেম্বর, ১৯৯০ ও ফেব্রুয়ারি, ১৯৯১ ছুই দফায় ভারত সরকার ১৫টি 
শ্রেণীর ওষুধকে নিষিদ্ধ করে আদেশ জারি করেছে । এই নিষিদ্ধ ওষুধের 
মোট সংখ্যা আন্দাজে ৫০* হবে। কিন্তু এখনো, এই এক বছর পরেও 
ওষুধগুলি অবাধে বাজারে কেনবেচা চলছে। সরকারিভাবে নিষিদ্ধ ওষুধ 
শিল্পপতি তৈরি করছে, ব্যবসায়ী বাজারে আনছে, চিকিৎসক প্রেসক্রিপশনে 
লিখছে, রোগী দোকান থেকে কিনছে, খাচ্ছে ও তার কুফল ভুগছে, এবং 
ধরে নেওয়া যেতে পারে যে, ব্যবসায়ীরা কেনবেচার আনুষঙ্গিক ট্যাক্স 
সরকারি তহবিলে জম! দিচ্ছে । এই রহস্তের হদিশ দিতে গেলে আরে৷ 
কথা বলতে হয়, কিছু পুরোনো কথ! আনতে হয়| 

রোগ নিরাময় ও জীবনরক্ষার মহান কর্তব্যে নিযুক্ত ওষুধ ব্যবসায়ে যে 
অনেক ভেজাল আছে, এটা ধর! পড়ে পঞ্চাশের দশকে পশ্চিমা জগতে এবং 
তারপর অবৈজ্ঞানিক, অকেজো, ক্ষতিকর ওষুধ নিষিদ্ধ করার সরকারি প্রচেষ্টা 
শুরু হয়। অনেক পরে ভারতে এই নিয়ে কথাবার্তা হৈ চৈ শুরু হলে ভারত 
সরকার ২৫টি শ্রেণীর ওষুধকে নিষিদ্ধ করে ১৯৮৩ সালে । এই ২৫টি শ্রেণীর 
অন্তৰ্ভুক্ত ওষুধের সংখ্যা আনুমানিক এক হাজার। সরকারি নিষিদ্ধাদেশে 
ওষুধের বর্গনাম (Generi০ 7210৩ )% দেওয়া হলো, বাণিজ্যিক নামের 
( Brand name )%* কোনো উল্লেখ করা! হলো না। এবং নিষিদ্ধাদেশটি 
সরকারি গেজেটে প্রকাশ করেই কর্তব্য শেষ করা হলো । ডাক্তার, ওষুধের 
দোকানদার, রোগী এর কেউই নিয়মিত সরকারি গেজেট পায় না, পড়ে 
না। ফলে নিষিদ্ধ করার ব্যাপারটা সত্যিদত্যিই কাগুজে হয়ে দীড়াল। 
ইতিমধ্যে জনস্বাস্থ্য আন্দোলনের চেতনা কিছুটা বিকশিত হয়েছে, সংশ্লিষ্ট 
নানা ধরনের সংস্থা ও গোষ্ঠী গড়ে উঠেছে। তারা খবর পেয়ে প্রতিবাদ 
করল, আদালতে মামলা করল এই দাবিতে যে, অবিলম্বে নিষিদ্ধ 
ওষুধগুলির বাণিজ্যিক নাম প্রকাশ করার জন্য সরকারকে নির্দেশ দেওয়া 
হোক। ওষুধের মোড়ক, প্রচার, প্রেসক্রিপশন, বিক্রি সবক্ষেত্রেই বাণিজ্যিক 
নাম ব্যবহার করা হয়। বাণিজ্যিক নাম অপ্রকাশিত থাকায় নিষিদ্ধ 
ওষুধগুলির কেনাবেচা অব্যাহত ছিল। এঁ মামলার এখনো নিষ্পত্তি 
হয় নি। কিন্তু তা সত্বেও ড্রাগ আকশন সংস্থাগুলির অবিরাম প্রতিবাদ 


* একটি ওষুধের একটি মাত্র বিশ্বব্যাপী স্বীকৃত নামকে Generic name 
বলা হয়, যেমন টেট্রাসাইক্রিন। 

** একই ওষুধকে একাধিক কোম্পানি নিজস্ব ভিন্ন ভিন্ন নামে বিক্রি করে, 
তাকে বাণিজ্যিক নাম বলা হয়, যেমন টেরামাইসিন, স্থবামাইসিন, 
হোস্টামাইক্রিন ইত্যাদি ; এই সবের মধ্যে টেট্রানাইক্রিন ওষুধটিই আছে। 


উৎস মানুষ [] জুন ১৯২ 


ও প্রচারের ফলে ওষুধ কোম্পনিগুলি বিপাকে পড়ে নিজেদের স্থনামরক্ষারি 
তাগিদে একে একে নিষিদ্ধ ওষুধগুলির বিক্রি বন্ধ করে দেয়। অর্থাৎ 
জনসাধারণের সচেতন অংশের উদ্যোগে সরকারের কাগুজে নিষেধাজ্ঞা 
কার্যকর করা গিয়েছিল। 

এর পরের কাহিনী ১৯৮৭ সালে । গর্ভসঞ্চর নির্ণয়ের উদ্দেশ্যে প্রচলিত 
ওষুধ ই-পি-ফর্ট খেলে গর্ভস্থ শিশুর বিকলাঙ্গ হওয়ার আশংকা ছিল এবং 
তার ফলে সত্যিসত্যিই বহু শিশু বিকলাঙ্গ হয়ে জন্মাত। বহু কাঠ-খড় 
পুড়িয়ে এটা নিষিদ্ধ করা হলো বটে কিন্তু সরকারি নিষিদ্ধাদেশের বয়ানে 
গলদ থাকার ফলে বিক্রি চলতে থাকল । আবার আদালতে মামলা করে 
সরকারকে আদালতের নির্দেশে বাধ্য করা হলো এ গলদ সংশোধন করে 
নতুন করে নিষেধাজ্ঞা জারি করতে । 

তারপর ১৯৮৮ সালে নিষিদ্ধ করা হলো ক্লোরামফেনিকল ও 
স্ট্রেপটোমাইমিন-এর মিশ্র ওষুধ ( এণ্টেরোস্ট্রেপ ইত্যাদি ) এবং স্টেরয়েড 
ওষুধের সঙ্গে অন্য ওষুধের মিশ্রণ (কর্টাসমিল ইত্যাদি )। ৬ঁট ওষুধ 
কোম্পানি আদালতে মামলা করে সরকারি নিষিদ্ধাদেশের ওপর স্থগিতাদেশ 
অর্জন করে এসব বিপজ্জনক ওষুধের বিক্রি অব্যাহত রাখল। ড্রাগ 
আযাকশন সংস্থাগুলি বারবার বলা সত্বেও সরকার মামলা লড়ার কোনো 
উদ্যোগ নিল না, নিক্কিয় রইল। তখন উপায়াস্তর না দেখে ড্রাগ 
আযাকশন সংস্থাগুলি এ ওষুধ কোম্পানিগুলিকে বয়কট করার আহ্বান 
জানিয়ে আন্দোলনে নামল। ডাক্তার, ওষুধ বিক্রেতা ও জনসাধারণের 
এক সচেতন অংশ এই আন্দোলনে সক্রিয়ভাবে সাড়া দেওয়ার ফলে ওষুধ 
কোম্পানিগুলি এ ওষুধগুলির বিক্রি বন্ধ করতে বাধ্য হলো) আদালতের 
স্থগিতাদেশের বলে বলীয়ান থাকা সত্বেও আন্দোলনের চাপের কাছে তাদের 
নতিস্বীকার করতে হলে] । 

এইসব টান! পোড়েনের মধ্য দিয়ে কয়েকটি প্রক্রিয়া বেশ ভালোভাবে 
বোঝা গেছে। সরকারি আমলাতন্ত্ব ও ওষুধ ব্যবসায়ীর স্বার্থের মধ্যে দন্ৰ 
বা বিরোধের অবকাশ বিশেষ নেই । সেই ১৯৮৩ সালে স্তরু থেকে দেখ! 
গেছে যে, আমলাতন্ত্র বরাবর এমনভাবে কাজ করেছে, যাতে ওষুধ 
ব্যবসায়ীদের স্বার্থ ক্ষুণ না হয়। এরকম অবস্থাটা আগেও বজায় ছিল। 
কিন্ত পরে জনগণের দাবির মুখোমুখি হয়ে সরকার যখন কিছু কিছু 
বিপজ্জনক ওষুধকে নিষিদ্ধ করতে বাধ্য হচ্ছে, তখনও আমলাতন্ত্ সক্রিয়ভাবে 
ওষুধ ব্যবসায়ীদের সাহাধ্য করছে। নিষিদ্ধাদেশ ফাইলবন্দী করে রাখা 
হয়েছে; আপামর জনসাধারণ দূরে থাক, নিষেধের কথা যে-সব ব্যক্তিদের 
জানা খুবই জরুরি ( ডাক্তার, বিক্রেতা প্রভৃতি) তাদেরও জানানে! হচ্ছে 
না। নিষিদ্ধাদেশ রপায়ণ করার দায়িত্ব প্রতিটি রাজ্য সরকারের কর্তৃত্বাধীন 
ভেষজ নিয়ন্ত্রণ কর্তৃপক্ষের _ উৎপাদনকারীর লাইসেন্স বাতিল করা, বাজার 
থেকে নিষিদ্ধ ওষুধের স্টক বাজেয়াপ্ত করা ইত্যাদি । এসব কাজ কোনো 
রাজ্য সরকারই করছে না । প্রচারের মাধ্যমে সারা দেশের জনগণকে 
সচেতন করার কাঁজটাও অবশ্য কর্তব্যের মধ্যে পড়ে এবং সেটা কর! মোটেই 

শক্ত নয় । রেডিও, টি ভি, সংবাদপত্রের কল্যাণে এরকম গুরুত্বপূর্ণ খবর 
এখন নিমেষের মধ্যে দেশের সর্বপ্রান্তে ছড়িয়ে দেওয়া যায় এবং বহক্ষেত্রে 
দেওয়া হচ্ছেও। কিন্তু এক্ষেত্রে সরকারি কর্তৃপক্ষ নিশ্চপ | সবচেয়ে বড় 
কথা, বারবার দাবি করা সত্বেও নিষিদ্ধ ওষুধগুলির বাণিজ্যিক নামগুলি 
প্রকাশ করা হচ্ছে না। ফলে, নিষিদ্ধ ওষুধগুলির নামও কেউ জানতে 
পারছে না। অর্থাৎ নিষিদ্ধ ওষুধের সংবাদ প্রচার করা হচ্ছে না_ এই 
অভিযোগটি যথেষ্ট নয় । আসলে নিষিদ্ধ ওষুধের সংবাদ লুকিয়ে রাখা 
হচ্ছে _- এটাই বোধহয় প্রকৃত অভিযোগ হওয়া উচিত। 

এবারে গেজেটটি পাওয়া! মাত্র পশ্চিমবঙ্গের ড্রাগ আযাকশন ফোরাম-এর 
পক্ষ থেকে কেন্দ্রীয় ভেষজ নিয়ন্ত্রকের কাছে দাবি জানানো হয় যে, অবিলম্বে 
নিষিদ্ধ ওষুধগুলির বাণিজ্যিক নাম প্রকাশ করা হোক; একই দাবি 
জানানো হয় পশ্চিমবঙ্গের ভেষজ নিয়ন্ত্রণ কর্তৃপক্ষের কাছে। কিন্তু কোনো 
সাঁড়া পাওয়া যায় নি। তখন নানা বইপত্র ঘেটে ৬০-৬৫টি বাণিজ্যিক 
নাম খুজে বার করে ফোরামের মেডিকাল জানাল ‘ডাগ ডিজিজ ডক্টর'-এ 
প্রকাশ কর! হয় । তার প্রতিক্রিয়ায় কয়েকটি ওষুধ কোম্পানি নানা যুক্তি 
দিয়ে প্রতিবাদ জানিয়েছে যে, তাদের বাণিজ্যিক নাম-সম্থলিত ওষুধকে 
নিষিদ্ধ তালিকায় ঢোকানো উচিত হয় নি, এটা সংশোধন করা হোক । 
এটা সত্যি যে, নাম উল্লেখ করে কোনো ওষুধকেই নিষিদ্ধ করা হয় নি। 
একটি ওষুধ কোম্পানি আবার জানিয়েছে যে, কেন্দ্রীয় ভেষজ নিয়ন্ত্রক 
আলাদা করে যে ব্যাখ্যা প্রকাশ করেছে সেই সুত্র অনুযায়ী তাদের ওষুধটি 
নিষিদ্ধ তালিকার বহিভূর্ত হিসেবে ধরা উচিত। এই ঘটনা! থেকে ছুটি 
বিষয় বোঝা যায়। এক - ভেষজ নিয়ন্ত্রক ফোরামের দাবি বা অভিযোগে 
সাড়া না দিলেও ওষুধ কোম্পানির অভিযোগে সাড়া দেয় এবং আলাদা 
করে বক্তব্যের ব্যাখ্যা করে । ছুই-একটা বাণিজ্যিক নাম সম্বলিত ওষুধ 
যে নিষিদ্ধ তাঁলিকায় পড়ছে না এটা জানাবার জন্য নতুন করে যুক্তি ও 
ব্যাখ্যা হাজির করতে হয় অর্থাৎ নিষিদ্ধাদ্েশ জারি করার আগে বাণিজ্যিক 
নামসহ নিষিদ্ধ ওষুধের কোনো তালিকা তৈরিই করা হয়নি। 

তাই এটা এখন স্পষ্টভাবে বোঝা গছে যে, সামাজিক-রাজনৈতিক চাপে 
পড়ে নানা অনাচার বন্ধ করতে বা কোনো ন্যায্য পদক্ষেপ নিতে সরকার 
বাধ্য হলেও যে-সব কাজে শাসকের আন্তরিকতা থাকে না সেকাজগুলি 
রূপায়ণ করার কোনো উদ্যোগ নেওয়া হয় না, কাগজে পদক্ষেপ হিসেবে 
ধামাচাপা দিয়ে রাখা হয়। এই প্রক্রিয়াটি অবশ্য নতুন বা অভিনব নয়। 
নানা ক্ষেত্রে এরকম দেখা যাঁয়। নারীর সমানাধিকার, পশ্চাৎপদ 
জনগোষ্ঠীর বঞ্চনা কমানোর উদ্দেশ্ঠে কল্যাণমূলক ব্যবস্থা, গণতান্ত্রিক 
অধিকার বিষয়ে আইনকানুন, শ্রমজীবী মানুষের ন্যায্য প্রাপ্য বিষয়ে আইন- 
কানন ইত্যাদি বহু ক্ষেত্র আছে, যেখানে সরকার সামাজিক-রাজনৈতিক 
চাপের ফলে নতুন আইন প্রণয়ন বা প্রকল্প রচনা করেছে কিন্তু সেগুলি 
রূপায়ণ বা কার্যকর করার দিকে কোনো পদক্ষেপে নেয় নি, এমন কি 
জনসমক্ষে প্রচারের কাজটুকুও করে নি; যাঁদের জন্য আইন তারাই জানতে 

পারে নি। ত্রাণ ও কল্যাণমূলক প্রকল্পে এরকম অবস্থা হামেশাই দেখা 
যায়। রাজনৈতিক মতাদর্শে এরকম ঘটনাকে শ্রেণীস্থার্থের প্রক্রিয়া হিসেবে 
ব্যাখ্যা করা হয়। নিষিদ্ধ ওষুধের ক্ষেত্রে প্রত্যক্ষ গোষ্ঠীস্বার্থের বিষয়টা 
বেশ স্পষ্ট । অবৈজ্ঞানিক ওষুধের লাইসেন্স দেওয়া, নানা আইনভঙ্গের 
ঘটনা উপেক্ষা করা, নিষিদ্ধ ওষুধ বিক্রির অভিযোগের দিকে চোখ বুজে 
থাকা - প্রভৃতি ক্রিয়াকর্মে মোটা টাকার লেনদেনের অভিযোগের পিছনে 
যুক্তির ভিত্তি যথেষ্ট রয়েছে । নিধিদ্ধাদেশ রূপায়ণ করলে ব্যক্তিগত লাভ 
তো নেই-ই বরং চাকুরিক্ষেত্রে সমস্তার সৃষ্টি হতে পারে কিন্তু রপায়ণ না 
করলে আমলাদের ব্যক্তিগত প্রাপ্তিযোগের প্রভূত স্থযোগ থাকে । এরকম 
কাহিনীও শোনা গেছে যে, কিছু ওষুধ নিষিদ্ধ করার বিষয়ে সংশ্লিষ্ট কমিটির 
সিদ্ধান্ত গৃহীত হবার পরে আদেশনামা জারি করার সময় তালিকায় অদল- 
বদল কর! হয়েছে । এসবের জন্যই ড্রাগ আকশন ফোরামের পক্ষ থেকে 
এই পুরো ব্যাপারটা নিয়ে সরকারি তদন্তের দাবি করা হয়েছে কেন্দ্রীয় 
্বাস্থ্মন্ত্রীর কাঁছে। যদিও মনে হয়, এই দাবিটাও অরণ্যে রোদনের 
সামিল হয়ে যাবে। 

তাহলে কী করলে এই বিপদ থেকে মুক্তি পাওয়া যাবে? সারা দেশ 
জুড়ে প্রচার করার সঙ্গতি ড্রাগ আাকশন ফোরামের বা অন্যান্য স্বেচ্ছাসেবী 
সংস্থার নেই। সরকারকে কর্তব্যপালনে বাধ্য করার প্রক্রিয়া বা কায়দাটা 
কী রকম হতে পারে তা জানা নেই । আদালতে মামলা করা যেতে পারে 
কিন্তু সেক্ষেত্রেও মোটা খরচের ধাক্কা । এদেশের হাইকোর্ট বা স্প্রিম 
কোর্টে মামলা করতে যারা কখনো যেতে বাধ্য হয়েছে, তারা জানে কীরকম 
ভয়ঙ্কর সেই খরচের ধাক্কা । বিনা পারিশ্রমিকে জনন্বার্থজড়িত মামলা 
চালাতে রাজি এরকম উদার আইনজীবী কলকাতায় ছুর্লভ। তাহলে কী 
করাযায়? এ প্রশ্নের উত্তর আপাতত মিলছে না। 


যে ক্ষুদ্র কাঁজটুকু করা সম্ভব তাই আপাতত করা যাক। নিষিদ্ধ 
ওষুধগুলির যে-সব বাণিজ্যিক নামগুলি খুঁজে পাওয়া গেছে সেগুলি প্রকাশ 
করে দেওয়া হচ্ছে : 


৯. যন্ত্রণা উপশম বা বাতের ওষুধ হিসেবে বিক্রি হয় = 
Tromagesic, 00680109008 Parvon, 00100186510, 
Cinepar, Corbutyl, 10801158170) Foracet, Proxyvon, 
Fortagesic, Neogene, Sudhinol, Spasmoproxyvon, 


Veganin, Walagesic, Wygesic, etc. 


২. যন্মারোগের ওষুধ = 
Montorip, Tricox, Rinizide, etc, 


৩. কাশির ওষুধ - 


Pectamol, etc. 

১০, 


১১, 


কাশির ওষুধ বা আলাজির ওষুধ _ 

Planokuf, Salicon, Flu Flew, Alernyl Expectorant 
Liquid, Expo-2, Antechlor Forte, Biocof Cough 
Syrup, Biohist Cough Syrup, Bronyl Tab, Frecol 
Brubhist, Diohist, Nubhist 


Expectorant, Unihist, Triominic, Tristidex, Selicon, 


Expectorant,. Bekof, 


Uniril, Dyflin Expectorant, etc. 


কৃমির ওষুধ - 

Jetmisol-P, etc. 

হাপানি/শ্বাসকষ্ট/কাশির ওষুধ - 

Tuspel Plus, Glykof, Tristina, Ephedrex, Exiplon, 
Cosome, Daslin, Actilex, 
Lupihist, Mintus Couch Linctus, Protussa Plus, 
Soothex, Tixylix, Tossex, Tuxyne, ete. 

হজমের ওষুধ _ 

Luzym, Molzyme, Unienzyme, Bardase, etc. 


Zephrol, Grisyrup, 


কাশির ওষুধ - 
Clistin, Alex Cough Formula, Corex, Dristan Expec- 


torant, Exiplon, Grilinctus, etc. 


হাঁপানি/কাশির ওষুধ _ 
Alex Cough Formula, Grisyrup, Mintus Cough 
Linctus, Zephrol, etc. 


টনিক - 

Neogadine Elixir, Revital, Nervitone, Phosfomin, 
Santevini, Toniazol, Aquamin, Calpovit, Cyltabs, 
Ossivita, Omical, Kinetone, Vitonex, B. G. Phos, 
Bayers’ Tonic, Altone, Neurophosphates, Pulmocod, 
Ooheptal, Calron, Embelix, Hemiphos, J.P. Tone, 
etc. 

পেটের অসুখের ওষুধ - 

Biomebic-F, Emantid, Megyl-F, Metroquin-F, 
Neldar-F, Pectokab-MF, Veitid Susp., Furzol, Kaltin 
with Neomycin, Pesulin-O, Renokab, Saril, Inseptin, 
DependalM  Susp., 


Pectomycin, Steptomagma, 


Entrozyme, Inseptin, etc. 

এরকম মনে করার কোনো কারণ নেই যে, এই নিষিদ্ধ করার পদ্ধতি 
বা তালিকাটি ক্রটিমুক্ত বা বিজ্ঞানসম্মত । যে-সব ওষুধ নিষিদ্ধ করা 
হয়েছে তার প্রত্যেকটিই মিশ্র ওষুধ অর্থাৎ একাধিক ওষুধকে ইচ্ছামতে 
পরিমাণে মিশিয়ে এক একটি নতুন ওষুধ তৈরি করা হয়েছে। এই 
মেশানোর প্রক্রিয়ার মধ্যে বিজ্ঞানের কোনো বালাই নেই। বিভিন্ন 
কোম্পানির মাতব্বররা যে যেমন ইচ্ছা নিজের স্থবিধেমতো ওষুধ বেছে 
নিয়েছে এবং মিশিয়েছে। চিকিৎ্সা-বিজ্ঞানের কোনো পুস্তকে কোনো 
নীতিতে এরকম মিশ্র ওষুধের কোনো উল্লেখ নেই, কোনো স্থপারিশ 
নেই। সারা বিশ্বের (এবং অবশ্যই ভারতের ) কোনে! মেডিকেল কলেজে 
কোনো ডাক্তারি ছাত্রছাত্রীকে এইসব ওষুধ পড়ানো হয় না। কিন্ত 
নিষিদ্ধাদেশের বয়ানে দেখা যাচ্ছে যে, নিষিদ্ধ ওষুধগুলির এক একটি 
শ্রেণীর বর্ণনা দিতে গিয়ে প্রতিটি শ্রেণী থেকেই কিছু কোম্পানির ওষুধকে 
বাদ দেওয়া হয়েছে কোনে! কারণ না দেখিয়েই, যদিও বাদ-দেওয়া 
ওষুধগুলিও এ একই নিষিদ্ধ শ্রেণীর মধ্যেই পড়ে। উদাহরণ দিলে 
ব্যাপারটা বোঝা যাবে। 


»নং শ্রেণীর ক্ষেত্রে নিষিদ্ধাদেশে বলা হয়েছে যে- “মস্তিস্কের স্তরে 
ক্রিয়াশীল কাশি-নিরসনের ওষুধ এবং/অথবা আযালাজি-বিরোধী ওষুধের 
মিশ্রণে তৈরি সেইসব মিশ্র ওষুধ নিষিদ্ধ করা হলো যেগুলি হাপানি-জড়িত 
কাশির জন্য স্থপারিশ করা হয়। এই উদ্ভট বয়ানে স্ব কোম্পানিকেই 
স্থযোগ দেওয়া হলো তাদের এ নিষিদ্ধ মিশ্রণের ওষুধ বিক্রি চালিয়ে 
যাওয়ার, যদি তারা তাদের প্রচারপত্র ও বিজ্ঞাপন থেকে 'হাপানি-জড়িত 
কাশি" ছাড়া অন্য সব স্থপারিশ বজায় রাখে । অর্থাৎ, আসলে এ মিশ্রণের 
ওষুধগুলি যাতে প্রকৃতপক্ষে নিষিদ্ধ না হয় তার ব্যবস্থা করা হলো । 


আর একটা উদীহরণ। ১০ নং-এর বয়ানে বলা হয়েছে - “প্লিসেরো- 
ফসফেট এবং1অথবা অন্যান্য ফসফেটসমূহ এবং1অথবা মস্তিষ্কের উত্তেজনাকারী 
উপাদান মিশ্রিত তরল পানীয় রূপ টনিক এবং ২০ শতাংশের অধিক 
পরিমাণ আলকোহল যুক্ত এ ধরনের ওষুধ নিষিদ্ধ করা হলো ।' এখন 
কথা হচ্ছে, চিকিৎসারিজ্ঞানে কোনো রকম টনিকেরই উল্লেখ নেই। 
এই নিষিদ্ধাদেশে কিছু টনিককে নিষিদ্ধ করে ড্রাগ আযাকশন সংস্থার দাবি 
মানা হলো এবং সেইসঙ্গে অন্য সবরকমের অসংখ্য টনিককে স্বীকৃতি দেওয়া 
হলো । আরো কায়দা রয়েছে । যে-সব, কোম্পানির টনিককে নিষিদ্ধ 
করা হলো তারা যদি ফসফেট ও মস্তিষ্ষ-উত্তেজনাকারী উপাদান বাদ দেয় 
এবংঅথবা আযালকোহলের পরিমাণ ২০ শতাংশের কম করে দেয় তাহলে 


সেগুলিও আর নিষিদ্ধ থাকবে না, আইনপিদ্ধ হয়ে যাবে। 
দেখা যাচ্ছে - দুরাত্মার ছলের কায়দা অসংখ্য | অথচ এদের বিরুদ্ধে 


লড়ার পথ খুঁজে পাঁওয়। যাচ্ছে না। 


১৫৩ 


ডাঙ্কেল প্রস্তাব এবং 
ভারতের স্বনির্ভরতার প্রশ্ন 


চির দত্ত 


কয়েকদিন আগে আমেরিকার বাণিজ্য প্রতিনিধি শ্রীমতী কার্ল হিলস-এর 
এক অভিভাষণ ভারতকে দুশ্চিন্তার মধ্যে ফেলেছে। শ্রীমতী হিলস 
ভারতের বিদেশ-সচিব জে এন দীক্ষিতকে স্পষ্ট ভাষায় _ আমেরিকায় 
সাম্প্রতিক সাক্ষাৎকারে _ আবার নতুন করে জানিয়ে দিয়েছেন, আমেরিকা 
ভারতের পেটেণ্ট আইনের পরিবর্তন চায়। আমেরিকার ইচ্ছান্যায়ী 
ভারতের পেটেন্ট আইন পরিবর্তিত না হলে, দ্বিপাক্ষিক বাণিজ্যের ক্ষেত্রে 
আমেরিকা ভারতের বিরুদ্ধে শান্তিমূলক ব্যবস্থা নেবে । 

আমর! জানি, আমেরিকার হাতে সে-শাস্তিমূলক হাতিয়ার হলে! - 
সুপার ৩০১, এবং স্পেশাল ৩০১,। ১৯৮৮ সালে আমেরিকান সরকার 
ট্রেড আযাণ্ড কমপ্টিটিভনেস আ্যাক্ট' নামে এক আইন প্রবর্তন করে। 
তাতে উপরোক্ত দুটি আইনের ধারা রয়েছে। স্থপার ৩:১ হলো ১৯৭৪ 
সালের বাণিজ্য আইনের ৩০১ ধারার সংশোধিত রূপ । এই ধারা অনুসারে 
মাকিন সরকার যদি মনে করেঁকোনো৷ দেশ আমেরিকান ব্যবসায়ীদের 
প্রবেশে অন্তায় প্রতিবন্ধকতা হুষ্টি করছে, তাহলে তাদের প্রতিশোধমূলক 
ব্যবস্থা নেওয়ার অধিকার থাকবে । আর স্পেশাল ৩.১ ধারাটি হলো 
মেধাজাত সম্পত্তির অধিকার সংক্রান্ত । এই ধারা অন্যানদীও মাকিন 
সরকার তার স্বার্থ ক্ষুণ্ন হচ্ছে মনে করলে, শান্তিমূলক ব্যবস্থা নিতে পারবে 
পারস্পরিক বাণিজ্যের ক্ষেত্রে । 

এখন প্রশ্ন _ ভারতের পেটেন্ট আইনে এমন কী রয়েছে যার জন্যে 
আমেরিকার এত দুশ্চিন্তা? সে-বিষয়ে আলোচনা করতে হলে ভারতের 
পেটেন্ট আইনের ইতিহাস নিয়ে অনুসন্ধান দরকার । ১৮৫৬ সালে ব্রিটিশ 
শাসন কবলিত ভারতবর্ষে প্রথম পেটেন্ট আইন প্রবর্তিত হয়। এর মূল 
উদ্দেশ্য ছিল - নতুন উদ্ভাবনার ক্ষেত্রে আবিষর্তাকে কিছু স্থবিধা দান. করা । 
এ-সময়ে পেটেন্টের মেয়াদ ছিল ১৪ বৎসর । কিন্তু সে-আইনে কিছু ভ্রান্তি 
চোখে পড়াতে ১৮৫৯ দালে তা আবার পাণ্টে যায়। নতুন আইনের 
ভিত্তি দাঁড়ায় ১৮৫২ সালের “ব্রিটিশ পেটেন্ট আযাক্ট' । এই আইন অনুসারে 
নতুন দ্রব্যের আবিষ্কারক তার উদ্ভাবিত দ্রব্য নির্মাণ, বিক্রি এবং তা 
ভারতবর্ষে বিক্রির অধিকার অর্জন করে। ১৮৭২ সালে “পেটেন্ট আও 
ডিজাইন প্রোটেকশন ত্যাক্ট' পাশ হয়ে যায়। ১৮৮৩ সালে এতদ্সংক্রান্ত 
নতুন আইনের নাম হয় “প্রোটেকশন অফ ইনভেনশন অ্যাক্ট?। 

তবে বিভিন্ন সময়ে পাশ হয়ে যাওয়া সব আইনগুলি সন্গিবদ্ধ করে 
১৯১১ সালে গৃহীত “হয় ‘ইণ্ডিয়ান পেটেণ্ট আযাও ডিজাইন আযাব । এর 


১৫৪ 


ফলে পুরোনো সব আইন বাতিল হয়ে যায় । পেটেন্ট সংক্রান্ত সমস্ত কাজ 
দেখাশুনার ভার পড়ে কণ্ট্শোলার অফ পেটেন্টস-এর ওপর | নতুন পদ সষ্ট 
হয়| 

তবে এবিষয়ে আমাদের জানা প্রয়োজন, এতদিন ধরে ব্রিটিশরা বারবার 
যে-সব পেটেন্ট আইন এদেশে চালু করেছে, তার মূল লক্ষ্য ছিল - কিভাবে 
সাম্রাজ্যবাদী দেশের বাজার এখানে স্থায়ী করে রাখা ঘায়। তাছাড়া 
অতিমাত্রায় স্তর্ক হয়ে ইংরেজরা নানা পেটেণ্ট এখানে দিয়ে থাকলেও তার 
শতকরা ৯* ভাগই এদেশে কার্যকর ছিল না। ইংরেজ হুট পেটেন্ট আইন 
ভারতবর্ষে এমন এক অবস্থা স্থষটি করেছিল যে, অতি প্রয়োজনীয় জিনিসও 
আন্তর্জাতিক বাজার থেকে পেটেণ্ট গ্রহীতাদের প্রচেষ্টা ছাড়া এদেশে আমা 
সম্ভব ছিল না। বিদেশীদের অবাধ বাজার ছিল ভারতবর্ষে । 

তাই ভারতবর্ষ স্বাধীন হওয়ার পর চিন্তা হলো-কি করে দেশকে 
এবব্যাপারে স্বনির্ঠরতার পথে নিয়ে যাওয়া যায়। সে প্রচেষ্টার লক্ষ্যে, ছুটি 
কমিটি গঠিত হয়- ১৯৪৮ সালে ‘বক্সী টেকচাদ কমিটি এবং ১৯৫৭ 
সালে বিচারপতি “এন রাজা গোপাল আয়েঙ্গার কমিটি । টেকটাদ কমিটি 
তার স্থপারিশে জানাল- ভারতবর্ষে পেটেন্ট ব্যবস্থা নতুন আবিষ্কারের 
ক্ষেত্রে ব্যর্থতার পরিচয় দিয়েছে । আয়েঙ্গার কমিটির রিপোর্টেও বেরিয়ে 
এল -_ ভারতবর্ষে প্রচলিত পেটেণ্ট আইন এদেশের অর্থনীতির স্বার্থে রচিত 
হয় নি। এদেশের বাইরে উৎপাদকদের আমদানি দ্রব্যের বাজার স্থরক্ষা 
করাই ছিল তার মূল উদ্দেশ্য । 

উপরোক্ত ছুটি কমিটির প্রতিবেদন নিয়ে পার্লামেন্টের উভয় কক্ষে বেশ 
কয়েকবছর ধরে নানা আলোচনা হয়। তিনটি বিল আসে। 
১৯৭* সালে ‘ইণ্ডিয়ান পেটেন্টস ত্যাক্ট' গৃহীত হয় লোকসভায় । 

ভারতবর্ষের এই নতুন পেটেন্ট আইন নিঃসন্দেহে যুগান্তকারী । কারণ 
এর ৮৩ নং ধারা অনুসারে মূল উদ্দেশ্য হলো - এই আইন বলে এমন ধরনের 
পেটেণ্ট দেওয়া হবে, যাতে এদেশেই নতুন নতুন উদ্ভাবনের স্থযোগ আসে 
এবং উদ্ভাবিত দ্রব্যের ব্যবহার ভারতবর্ষেই হতে পারে। তাছাড়া এই 
পেটেন্ট আইনের দ্বারা পেটেণ্ট প্রাপকদের বিদেশী দ্রব্য আমদানিতে 
একচেটিয়া অধিকারও সীমিত করা হয়। 

ইণ্ডিয়ান পেটেণ্ট আইনের নতুন ধারাবলে ভারতবর্ষ স্বনির্ভরতার পথে 
এগিয়ে যাওয়ার যে-প্রচেষ্টা গত কয়েকদশক ধরে চালিয়ে এসেছে, এখন 
সেদিকে দৃষ্টি পড়েছে উন্নত দেশগুলোর । এর মধ্যে সবচেয়ে অগ্রগামী 
আমেরিকা । কারণ, আমেরিকা ভারতবর্ষের বিস্তৃত বাজার চায়। 
আমেরিকার বর্তমান প্রচেষ্টায় ইন্ধন জুগিয়েছে, সে-দেশের অর্থ নৈতিক 
অবস্থা। আমেরিকা বিশ্বে অর্থ নৈতিক ক্ষেত্রে বর্তমানে ছুই প্রবল 
প্রতিদ্বস্বীর সন্মুখীন। একটি হলো ইউরোপীয়ান ইকনমিক কম্যুনিটি এবং 
অপরটি এশিয়ারই কয়েকটি উন্নত দেশ _জাপান, দক্ষিণ কোরিয়া, তাইওয়ান 
প্রভৃতি । তাই তৃতীয়বিশ্বের বিভিন্ন বাজারে আমেরিকা তার রপ্তানি 
বাড়াতে চায়। কিন্তু এ-সব দেশ স্বনির্তরতার পথে নিজস্ব প্রযুক্তিকে কাজে 


অবশেষে 

লাগিয়ে এগিয়ে চলতে শুরু করেছে বলে তাদের তৈরি সামগ্রী এদেশে 
প্রবেশ দুরহ হয়ে পড়ছে। 

ভারতবর্ষে নতুন বাজার তৈরি করার ক্ষেত্রে আমেরিকার কাছে 
ইণ্ডিয়ান পেটেন্ট আযাক্ট" প্রতিবন্ধকতা সুই করছে। তাই তারা চায় 
ভারতবর্ধ পেটেন্ট আইন পরিবর্তন করে বিদেশের সঙ্গে পারস্পরিক বাণিজ্যের 
দ্বার মুক্ত করুক। আমেরিকার অনুরোধে ভারতবর্ষ তা পান্টাতে না চাইলে 
সে দেশ তাদের সুপার ৩০১ বা স্পেশাল ৩০১ ধারা অনুসারে দ্বিপাক্ষিক 
বাণিজ্য ক্ষেত্রে শাস্তিমূলক ব্যবস্থা নিতে পেছুপা হবে না। সেই হুমকিই 
দিয়েছেন শ্রীমতী কার্লা হিলস। আর ভারতবর্ষ বিদেশী খণ নিয়ে এতই 
জড়িয়ে পড়েছে যে, তার স্বাধীন মতামত নেওয়ার ক্ষমতাও সীমিত। 
ভারতবর্ষের ওপর ১ কোটি ৫০ লক্ষ হাজার কোটি টাকার খণ। প্রতি 
বৎসর ভারতবর্ষ যে-বিদেশী মুদ্রা পেয়ে থাকে নানা রপ্তানি থেকে, তার এক 
তৃতীয়াংশ ব্যয় হয়ে যায় এই খণের সুদ গুনতে । 

এ-বিষয়ে আরো! পরিতাপের বিষয় হলো, আমেরিকা যে-সব ব্যবস্থা 
এদেশে পেটেন্ট আইন পরিবর্তনের জন্যে গ্রহণ করতে চাইছে, তা জাতি- 
সংঘের অনুন্থত নীতি এবং ঘোষণার পরিপন্থী। ১৯৭৫ সালে ১৬ 
সেপ্টেম্বর জাতিসংঘ ৩৩৬২ নং ( এস-আট ) প্রস্তাবে স্থম্পষ্টভাবে ঘোষণা 
করেছিল, উন্নয়নশীল দেশের বিশেষ প্রয়োজনে ও বিকাশের জন্যে প্রযুক্তির 
অনুপ্রবেশ ও প্রসার পেটেণ্ট আইনের লক্ষ্য হবে। 

অর্থাৎ জাতিসংঘের ঘোষণার মূল লক্ষ্য ছিল - তৃতীয় দুনিয়ার পিছিয়ে 
পড়া দেশগুলোতে প্রযুক্তি হস্তান্তরের মাধ্যমে সেখানকার দারিদ্র মোচন 
করা এবং অবস্থার পরিবর্তন আনা। এখন মে-দব দেশ নতুন প্রযুক্তির 
মাধ্যমে সে-পথে যেই স্বয়স্তর হওয়ার চেষ্টা করছে, তখনই এদের ওপর 
দৃষ্টি পড়ছে উন্নত দেশগুলোর । তাই নীতি বিণর্জন দিয়ে 'গ্যাট' বা 
‘জেনারেল এগ্রিমেন্ট অফ ট্রেড আগ টারিফ' সংস্থার মাধ্যমে তৃতীয়বিশ্বের 
দেশগুলোর ওপর প্রতৃত্ব আনার চেষ্টা হচ্ছে। অথচ জাতিসংঘের আর 
একটি সংস্থা ‘ইউ এন মি টি এ ডি’ তার ঘোষণায় জানিয়ে দিয়েছিল _ 
মেধাজাত সংক্রান্ত অধিকারের বিষয়টি গ্যাট-এর আলোচ্য বিষয় হতে 
পারে না। তা ইউ এন পি টি এ ডি এবং ‘ওয়াল্ড ইনটেলেকচুয়াল প্রপার্টি 
অর্গাইজেশন” নামে জাতিসংঘের সংগঠনের এক্তিয়ার ভুক্ত । 

আরো শঙ্কার বিষয় হলো-গত ২ ডিসেম্বর গ্যাট-এর সেক্রেটারি 
জেনারেল এবং মাকিন সেনেটর আর্থার ডাঙ্কেল ৫* পৃষ্ঠার এক পুস্তিকায় 
একগুচ্ছ প্রস্তাব পেশ করেছেন উন্নয়নশীল দেশগুলোর পেটেন্ট আইন 
পরিবর্তনের জন্যে | গ্যাট-এর এই নবতম প্রয়াস উন্নয়নশীল দেশগুলোর 
স্বনির্ভরতার ক্ষেত্রে এক বড় বাঁধা হিসেবে পরিগণিত হচ্ছে । বর্তমানে যে 
১০৪টি দেশ নিয়ে গ্যাট-এর সংগঠন, তাতে ভারতবর্ষও অংশীদার । কিন্তু 
এ-সংস্থার উন্নত দেশগুলোর সম্্ম কারচুপিতে উন্নয়নশীল দেশগুলো! নিজেদের 
স্বার্থ রক্ষা করতে পারে নি। আজ 'ডাস্কেল প্রস্তাব’ হিসেবে যে-সব 
ব্যবস্থা নির্দেশিত হতে যাচ্ছে, ত পুরোপুরি জাতিসংঘের ঘোষিত নীতিকে 

লঙ্ঘন করবে। ডাঙ্কেল প্রস্তাব এক কথায় _ উন্নয়নশীল দেশগুলিতে 
পেটেন্ট প্রাপক বহুজাতিক সংস্থাগুলির বাজার তৈরি করার জবরদস্তি 
প্রয়াস । তাই এপ্রস্তাৰ অনেকাংশে যুক্তরাষ্্রীয় কাঠামোর অবমাঁনন। 
এবং অমানবিক । 

ডাঙ্গেল প্রস্তাবে বলা হচ্ছে, নতুন কোনো দ্রব্য উদ্ভাবিত হলে সেই 
উদ্ভাবিত উৎপন্ন দ্রব্য এবং তার সাথে এর উৎপাদন প্রযুক্তি ও কৌশলের 
জন্যে সদস্য রাষ্টরগুলোকে পেটেন্টের অধিকার দেওয়ার জন্যে আইন প্রণয়ন 
করতে হবে | সেই উদ্ভাবিত দ্রব্য যে কোনো প্রযুক্তিবিদ্ভার অন্তভূক্তি হতে 
পারে। তবে উদ্ভাবিত জিনিপটি এবং তাঁর প্রকৌশল নতুন ধরনের হতে 
হবে। এতে কোনো পুনরাবৃত্তি চলবে না । তাছাড়া সে-সব দ্রব্যের 
শিল্পে প্রয়োগ-সম্ভাবনাও থাকা দরকার । পেটেশ্টের মেয়াদ হবে ২০ 
বছর । 

এখন বিচার করে দেখা যাক, ডাঙ্কেল প্রস্তাবের এই মূল প্রশ্নে ভারতের 
চিন্তার বিষয় কি রয়েছে। 

আমাদের দেশের পেটেণ্ট আইনে উৎপন্ন দ্রব্যকে পেটেণ্ট করা যায় না, 
প্রযুক্তি বা উৎপাদন কৌশলকে কর! যায় - রাসায়নিক দ্রব্য, ভেষজ, খাছা, 
ওষুধপত্র প্রভৃতির বেলায় । 

ডাঙ্কেল প্রস্তাব গৃহীত হলে প্রক্রিয়ার সাথে উৎপন্ন দ্রব্যে পেটেণ্ট 
দেওয়ার কাজও শ্বরু করতে হবে। যাতে সেটা করা হয়, তার জন্যে নান 
অনুশাসন রয়েছে ডাঙ্ছেল প্রস্তাবে। 

প্রক্রিয়া এবং উৎপন্ন দ্রব্য উভয়ক্ষেত্রেই পেটেন্ট দেওয়ার প্রস্তাব গৃহীত 
হলে ভারতের নিজস্ব গবেষণা এবং উন্নয়ন বিপুলভাবে ক্ষতিগ্রস্ত হবে। 
কারণ, অন্যান্য উন্নয়নশীল দেশের মতো ভারতবর্ষও উদ্ভাবিত প্রক্রিয়ার 
ওপর নির্ভর করে বিকল্প প্রক্রিয়ার সাহায্যে এতদিন নতুন নতুন উৎপাদনের 
ক্ষেত্র উন্মোচিত করেছে। যার ফলে গত কয়েকবছরে ভারত ওষধ ও 
ভেষজ শিল্প, কীটনাশক দ্রব্য, কৃষি প্রভৃতিতে উল্লেখযোগ্য উন্নতি 
দেখিয়েছে । ১৯৫৯ সালে আমেরিকান সেনেটের এক প্রতিবেদনে বলা 
হয়েছিল, ওষুধ এবং ত্যার্টিবায়োটিকের দাম পৃথিবীর মধ্যে ভারতে সবচেয়ে 
বেশি। আর ১৯৭৩ সালে পেটেন্ট আইন প্রবর্তনের পর ভারতবর্ষে ওষুধ- 
পত্রের দাম পৃথিবীতে সর্বনিষ্নের পর্যায়ে চলে এসেছে । 

এবিষয়ে উন্নত দেশগুলির মূল কৌশল হলো'- ভারতের মতো 
উন্নয়নশীল দেশগুলি পৃথিবীর নানা উদ্ভাবিত প্রক্রিয়াকে অবলম্বন করে 
বিকল্প পদ্ধতিতে যে-সমস্ত দ্রব্য উৎপাদন করছে এবং স্বনির্ভরতার পথে 
এগুচ্ছে, তাঁর ওপর বিধিনিষেধ চাপিয়ে দেওয়া | ডাঙ্কেল প্রস্তাবের নতুন 
ধারাবলে প্রক্রিয়া এবং উৎপন্ন দ্রব্য - উভয়ের ওপর পেটেণ্ট নিতে গিয়ে 
পেটেন্ট আবেদনকারীকে প্রক্রিয়া সম্বন্ধে সুনির্দিষ্টভাবে ব্যাখ্যা দিতে হবে 
প্রমাণ করতে হবে যে, তার উদ্ভাবিত প্রযুক্তি বা কৌশল দ্বারা তৈরি নতুন 
বস্তু অন্য কোনো উপায়ে করা যায় না। অন্য কোনো পক্ষ কেবলমাত্র 

এরপর ১৬৫ পাতায় 

অনুবাদ ৪ 


‘যোজন!’-র বিরল সংখ্য। থেকে 


ভারত সরকারের কেন্দ্রীয় প্রকাশনা 
বিভাগের পত্রিকা “যোজনা” (Yojana) । 
এর ১৫ অগাস্ট ১৯৮৩ সংখ্যাটি ( বিশেষ 
সংখ্য! “বৈজ্ঞানিক মন নাকি এতিহের 
দাসত্ব’ Scientific Temper or 
Bondage of Traditions ) প্রচণ্ড 
আলোড়ন তুলেছিল, এর ক্ষুরধার সাহসী 
রচনাগুলি বিব্রত করেছিল সরকারকে । 
ফলে সরকার থেকেই কার্যত অলিখিত- 
ভাবে ‘নিষিদ্ধ’ করা হয়েছিল “যোজনা'-র 
এই বিশেষ সংখ্যাটিকে। স্বভাবতই, 
এই কারণে, সংখ্যাটির রচনাগুলি সম্পর্কে 
উদগ্রীব পাঠকদের কৌতুহল. রয়ে 
গেছে। তাই সেই প্রায়-লুপ্ত দুষ্পাপ্য 
সংখ্যাটির কয়েকটি নির্বাচিত নিবন্ধের 
বাংলা তৰ্জমা আমর! পাঠকদের কাছে 
ধারাবাহিকভাবে এনে দিতে চাইছি । 
এটি চতুর্থ নিবন্ধ ৷ -সম 


১৫৬ 


অবিজ্ঞানের প্রতিরোধে জীবন্ত এক দর্শন 


অধ্যাপক*ডি বালা সুব্রঙ্গনম 


এই আধুনিক ভারতবর্ষ _যে-ভারত খাগ্যোৎ্পাদনে আর পরোগুখাপেক্ষী নয়, যে-দেশ যুক্তিসম্মত 
প্রগতির পরিকল্পনা রচনা করে চলেছে, যেখানে. আমার নিজের প্রজন্মেই গরুর গাঁড়ি থেকে রোহিনী 
পর্যন্ত উত্তরণ আমি প্রত্যক্ষ করেছি, যে-দেশ বিশ্বের প্রথম সারির ডজনখাঁনেক শিলপমৃদ্ধ দেশগুলির 
মধ্যে একটি, এবং যে-ভারতে ‘হিতোপদেশ’ আর নক্ষণ্রজগতের হাবেল (Hubbel )-তত্ব সমান 
গুরুত্বে চর্চা. পেয়ে থাকে | এই দেশ প্রসঙ্গেই স্বয়ং নেহরু তাঁর ‘ডিলকভারি অক্ষ ইত্তিয়া” গ্রন্থে বলেছেন 
যে, একটি সজীব গতিশীল দর্শনই বর্তমানকালের সমস্তাগুলির সমাধান করতে পারে। 

এবং কী সেই আজকের সমস্যা? গোটা দেশ বা জাতির সামনে কী ধরনের সঙ্কটগুলি রয়েছে 
ঘাদের সঙ্গে প্রতিনিয়ত সংগ্রাম করতে হচ্ছে আমাদের এবং যাদের পযুর্দস্ত করেই ভারত তার স্বকীয়তা 
অর্জন করতে পারে? তার ভবিষ্যত রূপায়িত করতে পারে? এগুলো হলো ক্ষুধা, দ্রারিত্র, ব্যাধি, 
বাসস্থান, প্রভূত জনসংখ্যা আর অতি অপ্রতুল স্থযোগ-স্থবিধা, খরা কিংবা বন্যা, এবং বিশ্বাদের সংঘাত। 
এগুলির কি কোনো সমাধান নেই? কতখানি দীর্ঘ সেই সময়ের ব্যাপ্তি যার পরে আমরা সঙ্কটমুক্ত 
হবে|? কী এর উত্তর? এখানে আমি আবার নেহরুর উদ্ধৃতি দেব: এইসব সমস্তার সমাধান 
করতে হলে বৈজ্ঞানিক পদ্ধতি অনুসারে সমস্তার পর্যবেক্ষণ, তথ্য সংগ্রহ এবং স্থচিন্তিত যুক্তিবিচারকে 
অবলম্বন করতেই হবে। অনুমান, উপলদ্ধি এবং সত্য ও বাস্তবকে অনুধাবন করার অন্যান্য পদ্ধতি 
অবশ্য একেবারে বাতিল করা উচিত নয়, তাদের প্রয়োজন ওই বিজ্ঞানেরই স্বার্থে। কিন্তু সর্বদাই 
আমাদের আঁকড়ে থাকতে হবে স্থনিদিষ্ট তথ্য নিষ্ঠ জ্ঞানকে যা যুক্তিবিচার দ্বারা পরীক্ষিত ।, 

অল্প কথায় এটাই বিজ্ঞানমনম্কতা | এ হলো মনের নির্দিষ্ট এক ভঙ্গিমা, মনের এক বিশেষ অভ্যাস । 
এই অভ্যাসের বশে মন সর্বদা অনুসন্ধান করে, প্রত্যক্ষ করে, সমস্যার বিভিন্ন ধরনগুলি বিশ্লেষণ করে ও 
কার্ধকারণ নির্ধারণ করার চেষ্টা করে, সমস্যার: আনুষঙ্গিক ও প্রাসঙ্গিক বিষয়গুলিকে চিহ্নিত করে এবং 
এইসবের ভিত্তিতে সমস্তা সমাধানের চেষ্টা চালায় । - এই অভ্যাস, এই বিজ্ঞান-মন এভাবেই বিশ্বাস 
এনে দেয় যে, বৈজ্ঞানিক পদ্ধতির মাধ্যমেই প্রকৃত তথা ও নির্ভরঘোগ্য জ্ঞান আহরণ করা সম্ভব। এই 
পদ্ধতিতে আহরিত জ্ঞান মানুষকে হতাশা, অদৃষ্ট ও “ভবিতব্যে-র প্রতি আত্মসমর্পণ থেকে প্রতিহত 
করে এবং সম্ভব হলে পরিস্থিতি পরিবর্তনে প্রয়াস পায়। এ-কথার তাঁৎপর্য খুঁজে পাওয়া যায় ‘রাজস্থান 
প্রণালী? কিংবা “তেলুগু গঙ্গা খননের পরিকল্পনা ও নির্মাণ কাজের মধ্যে, যেখানে যুগ যুগ ধরে চিহ্নিত 
শুথা” এলাকায় জলধারা পিঞ্চনের প্রচেষ্টা মানুষ সহস্তে তুলে নিয়েছে; অথবা সারা বিশ্ব থেকে প্লেগ, 
কলেরা, বসন্তকে নির্মূল করার কর্মপ্রয়াসের মধ্যে যেখানে বিপুল সংখ্যক মানুষ এসব ব্যাধিকে অবধারিত, 
আরোগ্যের অতীত, ‘ভগবানের কাজ’ বলে বিশ্বাস করত পরিপূর্ণ বশ্ততায়ু।. এই বৈজ্ঞানিক পদ্ধতি 
হলো! স্থিরনিবদ্ধ, যুক্তিশীল, পরীক্ষাগারের পরিধি অতিক্রমকাঁরী এবং ভৌত ও প্রক্নৃতি-বিজ্ঞানের 
পাঠ্যক্রমের বাইরেও বিচরণশীল। 

বিজ্ঞানমনস্কতার অন্যতম গুরুত্বপূর্ণ অবদান হলো এই বোধ, এই চেতনার বিকাশ যে কেবল 
পুঁথিগত বিষয় নয়, মানবিক সমস্তাগুলিও অনুধাবন করা যায়, ক্ষেত্রবিশেষে সমাধান .করা যায়, 
বৈজ্ঞানিক পদ্ধতি প্রয়োগে অর্জন করা জ্ঞানের স্বাদে । এবং মানবজাতির অস্তিত্বরক্ষা ও অগ্রগতিকে 
স্থনিশ্চিত করতে এই বৈজ্ঞানিক পদ্ধতির পরিপূর্ণ ব্যবহার দরকার দৈনন্দিন জীবনে, এবং নৈতিকতা 
থেকে রাজনীতি অর্থনীতি পর্যন্ত সর্বক্ষেত্রে, জীবন-সংগ্রামের প্রত্যেক পর্যায়ে ৷ 

একটি দেশ বা জাতির ক্ষেত্রে বৈজ্ঞানিক পদ্ধতি প্রয়োগের অনবদ্য এক 
উদাহরণ হলো ভারতবর্ষে সবুজ বিপ্লবকে আবাহন করে নেওয়ার দৃষ্টান্ত । 
এই বিপ্লব, কিভাবে সমাধা হয়েছিল? সর্বপ্রথম ব্যবহৃত শস্তগুলিকে 
পরীক্ষা ও বিশ্লেষণ করা হয়) এদের পুষ্টিগত মান ও প্রয়োজনীয় উৎপাদন 
বুদ্ধির হার নির্ণয়; বংশাণু বা জীন (৪6 )-তত্ব প্রয়োগে শশ্তবীজ-এর 
গুণমান বৃদ্ধি, জমির চরিত্র ও গুণাগুণ পরিমাপ, পুষ্টি বৃদ্ধিকারক উপকরণ 
সহযোগে ও সেচ মারফত নিয়ঙ্ত্রিত জল প্রয়োগে শস্ত-বৃদ্ধিনাশকে প্রতিহত 
করা, বুনন বা বপনের পদ্ধতি পরিবর্তন করা, একাধিক ফসলের চাষ, সংরক্ষণ 
ব্যবস্থার উন্নতিসাধন, ইত্যাদি ইত্যাদি । ব্যাপক ও দীর্ঘমেয়াদী পরিকল্পনা 
ও কর্মস্থচি গ্রহণ করা হয়েছিল একেবারে সামগ্রিক জাতীয় স্তরে, এক 
স্থনিশ্চিত নির্ভরতায় _ কোনো আবেগপসর্বস্থ শুভেচ্ছা বা প্রত্যাশার ভরসায় 
নয়। নির্ভরতা ছিল এই যে, নব্য পদ্ধতির প্রয়োজনীয় শর্তগুলি যদি 
পূরণ করা যায় তাহলে নিশ্চিতভাবে খামারে অনেক অনেক বেশি ফসল 
উঠে আসবে । বিজ্ঞানের যে চমকপ্রদ বৈশিষ্ট্য _ একটি ঘটনার কার্য-কারণ 
সম্পর্ক জানা-বোঝা গেলে তার সম্পর্কে ভবিষ্যদ্বাণীও করা যায় - এটি 
সম্যক কাজে লাগানো গেল, প্রাথিত লক্ষ্যে উপনীত হওয়া গেল। 
এহেন কর্মযজ্ঞ ও পদ্ধতির মধ্যে দিয়ে একজন কৃষক হয়ে উঠলেন কৃষি- 
বিজ্ঞানী, কেননা তিনি তখন প্রশ্ন করতে পারেন, অত্যন্ত সঙ্গত ও স্থচিস্তিত 
প্রশ্ন কেন তার ফসলের বাড় আশানুরূপ হচ্ছে না, না-হওয়ার প্রকৃত 
কারণগুলো কী? এবং তিনি এইসব সমস্তার মীমাংসার জন্য পরীক্ষা- 
নিরীক্ষাও চালাতে শুরু করেন । 

লক্ষণীয়, ওপরের এই উদাহরণে, ব্যবস্ৃত বৈজ্ঞানিক পদ্ধতিতে কেবল 
বীজ, মাটি, জল ইত্যাদি নিয়েই যাবতীয় কাজ কারবার করা হয়েছে, 
কখনোই ভাবা হয় নি বা ধরা হয় নি বীজটি কার, একজন হিন্দুর না 
মুসলমানের কিংবা জমিটি কোথাকার, ভারতের না বর্াদেশের ! মূল 
সমস্যার পরিপ্রেক্ষিতে ওই প্রশ্নগুলি অবান্তর ; যা প্রয়োজনীয় ও গুরুত্বপূর্ণ 
সেটি হলো বীজ ও মাটির ধর্ম, জলসেচের পরিমাণ ও পারিপাশ্থিক 
বাতাবরণ। এখানে জাতীয়তা, ধর্ম, ব্যক্তি বা দেশের রাজনৈতিক চরিত্র 
ইত্যাদি প্রশ্ন আদৌ আসতে পারে না৷ প্রদত্ত উপকরণ ও পরিবেশ- 
পরিস্থিতিকে অবলম্বন করে কতখানি বেশি উৎপাদন আয়ত্ত করা যায়, 
সেটাই হলে! আঁপল বিষয়, আসল প্রশ্ন । এই বৈজ্ঞানিক প্রক্রিয়ায় 
প্রতিটি পর্যায়ে পরীক্ষা-পর্যবেক্ষণ-সিদ্ধান্ত.থেকে শন্ত-সামগ্রীর মানোন্নয়নের 
চেষ্টা চালানো, ব্যক্তিগতভাবে বা সমষ্টিগতভাবে ফসলের গুণমান ও 
উৎপাদন-হার বাড়ানোর জন্য উপযোগী কৎ-কৌশল খুঁজে বের করার চেষ্টা 
-এগুলিই একমাত্র লক্ষ্য হয়ে থাকে । সেখানে প্রাকৃতিক ও ভৌগোলিক 
অবস্থান বিচার্য বিষয় হতে পারে, কর্মরত কৃষকের ধর্মীয় বিশ্বাস বা 
পারিবারিক অবস্থান কোনোমতেই নয় । 

আগেই উল্লেখ করেছি মানবজীবনের সর্বক্ষেত্রে, নীতিশাস্ত্র থেকে 
রাজনীতি-অর্থনীতি সর্বত্র, বিজ্ঞানের পদ্ধতির প্রয়োগ জন্তাবনা রয়েছে। 


উৎস মানুষ [2] জুন *৯২ 


আমাদের সামাজিক ও জাতীয় স্তরে অগ্রগতির প্রতিবন্ধকতার অধিকাংশই 
আসে বৈজ্ঞানিক মানসিকতার যথাযথ প্রযোগের অনীহা বা অক্ষমতা 
থেকে; প্রগতি আটকে যায়, যখন বৈজ্ঞানিক পদ্ধতিকে কেবল প্রযুক্তি বা 
স্বাস্থ্যের মধ্যেই সীমাবদ্ধ রাখা হয়, মানবজীবনের সামগ্রিক সমশ্যাগুলির 
মধ্যে ব্যবহার করা হয় না। বৈজ্ঞানিক মন যে-কোনো অবস্থার বা ঘটনার 
মূল পর্যন্ত কারণ অনুসন্ধান করে, পরিস্থিতির বস্তুগ্রাহ বিশ্লেষণ চালায়, প্রশ্ন 
করার অধিকারকে তুলে ধরে এবং প্রশ্ন আহ্বান করে। এরূপ দৃষ্টিভঙ্গি 
দাবি করে লিঙ্গ (নারী-পুরুষ ), জাতি, বর্ণ ও ধর্মমত-এর সমতা, এসব 
ক্ষেত্রে কোনো অপ্রাপঙ্গিক প্রভাব বা অন্য কোনো উপাদানের অনুপ্রবেশ 
বিজ্ঞান-মন বরদাস্ত করে না। 


গৌড়ামির দাপট 

প্রকৃত বৈজ্ঞানিক দৃষ্টিভঙ্গির অভাব, বৈজ্ঞানিক পদ্ধতির বঞ্চনা, অথবা 
যা-হোক-তা-হোক করে গৌজামিল দেওয়ার উদাহরণ শুধুমাত্র ভারতবর্ষে 
নয়, বিশ্বের বিভিন্ন প্রান্তেই লক্ষ্য করা যায়। সিদ্ধান্তগুলি নেওয়! হয় 
লক্ষ লক্ষ সাধারণ মানুষের স্বার্থ হানি করে, অযৌক্তিক ভিত্তির ওপর 
দাড়িয়ে । যেখানে বিজ্ঞানসম্মত প্রমাণিত সমাধান রয়েছে সেখানেও 
নির্লজ্জভাবে বৈজ্ঞানিক পদ্ধতিকে অগ্রাহ করা হয়। কেন? উত্তর 
খুঁজতে গিয়ে প্রায়শই দেখা যায় সাধারণ মানুষের ঘাড়ে চাপিয়ে দেওয়! 
হয় এক গৌড়ামির নীতি -_ সে ধর্মীয়, রাজনৈতিক, ব্যক্তিগত বা এতিহগত 
যাই হোক না কেন, মোদ্দা বিষয়টা হলো গৌঁড়ামি, এক অন্ধত্ব, যা নিয়ে 
প্রশ্ন তোলা যায় না। এই অন্ধ, গৌড়া, একগু য়েমির কারণেই জন্ম নিয়ন্ত্রণ 
প্রতিহত হয়, জাতিবিদ্বেষ চলতেই থাকে, মহিলারা শিক্ষা চাকরি ও 
মানবিক অধিকার থেকে বঞ্চিত হয়। অবাস্তব, অপাখিব, অলৌকিক 
শক্তি আজ মাথা তুলছে; অলৌকিক ঘোগী-বাবাদের প্রভাব ও অস্থুস্থ 
মনোবিকলন বাড়তে থাকছে। ব্যাপক মানুষজনের দৈনন্দিন জীবনে 
অনিশ্চয়তা ডালপালা বিস্তার করে চলেছে। ব্যক্তিগত হতাশা আর 
নিরাপত্তাহীনতা লালিত হতে থাকে যার কারণে সাধারণ মানুষ, যারা 
(ভেতরে ভেতরে আগে থেকেই দুর্বল হয়ে আছে - এতিহাসিক ও সামাজিক 
প্রক্রিয়ার দৌলতে _ সহজেই অযৌক্তিক বিশ্বাসের বশ্যতা স্বীকার করে, 
সহজেই এমন সব অভ্যাস-বিশ্বাস-আচরণের কব্জায় চলে যায় যা তাদের 
“মনের শান্তির প্রতিশ্রুতি দেয়, কিংবা অন্ততপক্ষে পরিবেশ-পরিস্থিতি 
ভুলিয়ে রাখতে পারে । এর অবধারিত ফল হলো সামাজিক ও সাংস্কৃতিক 
অন্থস্থতাবোধ, কেন মা অযৌক্তিকতা অবৈজ্ঞানিকতা আগাছার মতে! নিজে 
নিজেই বেড়ে চলে। নি 


এ হলো অস্পষ্টতা আর অন্ধকারের সঙ্গে লড়াই 


এরূপ পরিস্থিতিতে বিজ্ঞান-মানসিকতাই আত্মবিশ্বাস উৎপাদন করার 
ও ধীরে ধীরে জীবনমুখী আশার সঞ্চার করার ভূমিকা পালন করতে, 

9প্রসঙ্গ : জনসংখ্যা নিয়ন্ত্রণ ও দেশের উন্নতি-অবনতি 


‘মোদ্দা কথাটা হলো- জনসংখ্যা বৃদ্ধির সঙ্গে দেশের উন্নতি, প্রগতি, 
প্রাকৃতিক সম্পদের বিনাশ, পরিবেশ দূষণ, দেশের তথা পৃথিবীর শান্তি, 
শৃঙ্খলা, সমৃদ্ধি ইত্যাদির কোনো সম্পর্ক নেই, কোনো কালে ছিল না।” 
স্মরজিৎ.জানা এই গুরুত্বপূর্ণ” সিদ্ধান্তে পৌছেছেন 'যুবরানী ভায়না ও 
পরিবার পরিকল্পনা" (উৎস মানুষ, এপ্রিল ১৯৯২) নিবন্ধে বেশ কিছু 
তর্কবিতর্কের অবতারণা করে। জনসংখ্যা বৃদ্ধির সঙ্গে তাহলে কিসের সম্পর্ক 
আছে? এ নিয়ে লেখক কোনোরকম আলোকপাত করেন নি। তাহলে 
‘জনসংখ্যা বৃদ্ধি’ নিয়ে আলোচনার দরকারটা কী? লেখক বলছেন যে, 
জন্ম নিয়ন্ত্রণ দেশের উন্নতি ও প্রগতির শর্ত নয় এবং আমরা, মোটামুটি স্বচ্ছল 
নাগরিকবৃন্দ, সেটাকে শর্ত হিসেবে খাড়া করি নিজেদের মানসিক স্বস্তি ও 
নিরাপত্তার তাগিদে -এই সত্যটা আগে বুঝতে হবে, এবং তারপরই 
হয়তো সম্ভব হতে পারে-_ সাধারণ মান্ষের জীবনের মান উন্নয়ন ইত্যাদি 
বিষয়গুলি দেখা বা বোঝার সঠিক দৃষ্টিভঙ্গি গড়ে তোলা।” লেখক 
সেইসঙ্কে স্বীকার করছেন যে, 'জনসংখ্য। বৃদ্ধি এবং তজ্জনিত সমস্য! একটি 
বিষয়” এবং তখুনি বলছেন, “দেশের উন্নতি প্রগতি অন্য একটি বিষয় ৷ 
এই “তজ্জনিত সমস্তা*গুলি কী? দেশের উন্নতি প্রগতির সমস্তাগুলিই ব৷ 


কী? সে-সব নিয়ে কোনো আপ্তবাক্য উচ্চারণ না করে লেখক সরাসরি 
বলে দিয়েছেন যে, এসব নিয়ে আলোচনা এবং সমস্তা সমাধানে নিজেদের 
“অবস্থান এবং অবস্থানগত দৃষ্টভঙ্গিগুলো আগেই যাচাই করে না নিলে 
আমাদের (যার মধ্যে, মনে হয়, লেখক নিজেও পড়ে যান ) এনিয়ে মন্তব্য 
করার ‘নৈতিক অধিকার’ নেই। 

এখন কি সবকিছু একটু গুলিয়ে গেল? লেখক কী বলেছেন ও বলেন 
নি, কী বলতে চান ও চান না, কি শেখাতে চান ও চান না- এইসব 
জটিলতা পরিহার করে রচনাটি থেকে একটা মোটামুটি স্পষ্ট বক্তব্য উদ্ধার 
করা যায়। দেশের ও বিদেশের এক মাতব্বর শ্রেণী (ডায়না ও মরিল কিং 
যার প্রতীক মাত্র) এই থিয়োরি চালু করেছে যে, তৃতীয় বিশ্বের দেশগুলিতে 
দ্রুত জনসংখ্যা বৃদ্ধির ফলে আথিক উন্নয়নের কাজ ফলপ্রস্থ হচ্ছে না এবং 
জীবনযাত্রার মানের উন্নতিসাধন করা যাচ্ছে না। তা করতে গেলে প্রধান 
কাজ হলো -_ জনসংখ্যা বৃদ্ধির নিয়ন্ত্রণ । স্মরজিৎ বলতে চান-_ মোটেই তা 
নয়) জনসংখ্য। বৃদ্ধি কোনো কারণ নয়, অন্য কারণ আছে। 

কিন্তু স্পষ্ট মতকে-বেশি জোরের সঙ্গে প্রকাশ করতে গিয়ে, মনে হয়, 
লেখক একটু বাড়াবাড়ি করে ফেলেছেন। হয়তো অজান্তেই। এর থেকে 
বিভ্রান্তির স্বষ্টি হতে পারে । “কোনো সম্পর্ক নেই, কোনো কালে ছিল না? 
-একথাটা মেনে নেওয়া শক্ত । একটা সম্পর্ক তো লেখকের নিজের 
রচনার-মধ্যেই খুঁজে পাওয়া! যায় । বলেছেন, বিশ্বের সম্পদশালী দেশগুলিতে 
জনসংখ্যা বৃদ্ধি নয় বরং জননংখ্যা হ্বাসই একটি গুরুত্বপূর্ণ সমস্া। এটাই 
তো একটা সম্পর্ক । এবং এটা স্মরজিৎ-এর র5নার এক লাইনে হঠাৎ 
আবিষ্কৃত হয় নি; এটা বহুদিন থেকে পণ্ডিত অপগ্ডিত সকলেরই জানা । 
এখন এটা খুব মোটা দাগের তথ্য _ মানুষের জীবনযাত্রার মান যত উন্নততর 


অবিজ্ঞানের প্রতিরোধে জীবন্ত এক দর্শন 


পারে। এই মানসিকতা কাউকে উপদেশ দিয়ে শেখায় না, বরং বাস্তব 
ক্ষেত্রে উদাহরণ দিয়ে ও কাজ করে শেখায়। যে কৃষক দশ বছর আগে 
[ এ রচনার সময়কাল ১৯৮৩ সাল । - অনুবাদক ] অধিক ফসলের 
কামনায় তার গ্রামের মন্দিরে ছাগ বলি দিত, সে এখন আরো ভালো 
বীঞ্জ, বেশি সার আর উন্নত ধরনের গোলা-র জন্য হৈ-হল্লা করে, কারণ 
সে দেখেছে বৈজ্ঞানিক পদ্ধতিতেই কাজের কাজ হয়, সে বুঝেছে ছাগ 
বলিদান বা পুরোহিতের ভূরি-ভোজন তার চাষের ক্ষেত শস্যে ভরিয়ে 
দেবে না। কাজেই বিজ্ঞান-মন সরাসরি সংঘাত এনে দেয় অন্ধকার আর , 
অযুক্তির বিরুদ্ধে। এ-প্রসঙ্গে আমি “বৈজ্ঞানিক মানসিকতা’ বিষয়ে এক 
মূল্যবান দলিল থেকে উদ্ধৃতি দিতে চাই, যেটি প্রকাশিত হয়েছিল ১৯৮১ 
সালে, বোদ্বের নেহরু সেন্টার ( Nehru Centre )-এর পক্ষ থেকে : 
প্রগতির পরিপন্থী সামাজিক প্রতিবন্ধকতাগুলিকে পুরোপুরি উন্মোচন 
করে দিতে পারে বিজ্ঞানমনস্কতা। যদি আমরা বিশ্বের অঙ্গনে 

আমাদের হৃত গৌরব পুনরুদ্ধার করতে চাই, যদি আমরা আমাদের 
লক্ষকোটি হতভাগ্য ভারতবাসীর জীবনে কিছু পরিতৃপ্তি এনে দিতে 
চাই, সত্যিই যদি আমাদের সভ্যতার আলোকবতিকাকে নিতে যেতে 
না-দিতে চাই, তাহলে আমাদের বৈজ্ঞানিক মানসিকতার চর্চাকেই 
অবলগ্ধন করতে হবে, অগ্রাধিকার দিতে হবে । একাজে বিজ্ঞানী, 
প্রযুক্তিবিদ, সমাজবিদ্‌, শিক্ষক, গণমাধ্যমের প্রচারক, সকলের সম্মিলিত 
প্রয়াস চাই। আমরা উৎসাহ পেতে পারি ভারতের ওঁপনিবেশিক 
কর্তৃত্বের বিরুদ্ধে জীবনের সর্বস্তরের মানুষের সম্মিপিত আন্দোলন ও 
সংগ্রামের অনুকরণীয় দৃষ্টান্ত থেকে । এবং দেশের অস্তিত্বরক্ষা ও 
ভবিষ্যৎ অগ্রগতির স্বার্থে বৈজ্ঞানিক মানসিকতাকে সামনে তুলে ধরার 
কাজ অচিরেই শুরু করা দরকার, কোনোরকম কালক্ষেপ না করে। 
কুসংস্কার আমাদের সিংহছুয়ার অন্ধকারে ঢেকে রাখবে, তা হতে 
পারে না ।' 

হয়, ততই পরিবারের আয়তন কমে, পরিবারে সন্তানের সংখ্যা কমে, 
জন্মহার-কমে। উক্ত মাতব্বর শ্রেণী যে-সম্পর্কের কথা বলে সেটা ঠিক না 
হতে পারে কিন্তু কোনো সম্পর্ক নেই” একথাও ঠিক নয়। ছোট পরিবার, 
সুখী পরিবার’ শ্লোগানটা অবশ্যই তুল কিন্তু বাস্তবে এটা সর্বত্র দেখা যাচ্ছে 
যে, ধনী পরিবার, ছোটো পরিবার । আর ধনী পরিবার যে স্থখী পরিবার 
সেটা এখনকার মতো মেনে নেওয়াই ভালে! । 

কিন্তু এই বাস্তব সত্যটিকে যদি আর একটু বিশ্লেষণ না করেই গিলে 
ফেলি, এটাকেই পুরো সত্য হিসেবে ধরে নিয়ে জ্ঞানী সাজার চেষ্টা করি, 
নিলিপ্ত হয়ে পড়ি, তাহলে ফ্যাঁসাদ আছে।' এক অস্বচ্ছল পরিবারের কথা 
ধরুন। সন্তানের সংখ্যা ছয় না হয়ে ছুই হলে তার তাৎক্ষণিক সাশ্রয় হয়, 
খাওয়া-পরা জোটানোর কিছু সমস্তা কমে, স্থখ না আস্থক দুঃখের পরিমাণ 
কমে অর্থাৎ আপেক্ষিক স্থখ আসে । আবার অন্যদিকে, যদি ছয় সন্তানের 
তিনটি শ্রমসম্পদশালী উপার্জনশীল হয় তাহলে ছু-টি রুগ্ন শিশুর চেয়ে ছয় 
সন্তানই কাম্য ; তাতে সুখ বেশি । কেরালার কথা বিবেচনা করা যাক। 
কেরালা ভারতে তথা তৃতীয় বিশ্বে ব্যতিক্রম। কেরালায় জন্মহার বা 
জনসংখ্যা বুদ্ধিহার ভারতের গড় হারের অনেক কম, প্রায় ধনী দেশের কাছা- 
কাছি। অথচ সম্পদের হিসেবে কেরালার মানুষ ভারতের অনেক রাজ্যের 
চেয়ে নিচুতে। কী করে এরকম হয়? কেরালা নিয়ে বহু পণ্ডিতী গবেষণা 
হয়েছে। স্মরজিৎ অবশ্য পণ্ডিতী গবেষণার দিকে তাকাবার পক্ষপাতী 
নন কিন্ত গবেষণার তথ্য সর্বদাই সাহায্য করে, গবেষণার তত্বকে বেদবাক্য 
হিসেবে মেনে না নিলেও। এ গবেষণার সঙ্গে কেরালার সঙ্গে তুলনীয় 
অন্যান্য সমাজের চিত্রের সঙ্গে মিলিয়ে দেখা গেছে যে, শুধুমাত্র সম্পদ নয়, 
শিক্ষা বিশেষত নারী শিক্ষার স্তর, নারীর আথিক স্বনিতভরতা ৰা উপার্জন- 
শীলতা, আধুনিক স্বাস্থ্য ও চিকিৎসা প্রযুক্তি ব্যবহারের পরিমাণ প্রভৃতির 
ওপরেও নির্ভর করে জন্মহার বা জনপংখ্যাবৃদ্ধির হার। এইসব তথ্যের 
মধ্য দিয়ে যে গুরুত্বপূর্ণ বিষয়টি আত্মপ্রকাশ করেছে স্মরজিৎ তার দিকে 
নজর দ্বিতে অবহেলা করেছেন এবং তার রচনার ক্রটি খুজতে গেলে এটাই 
বড় ক্রটি বলে মনে হয়। 

কথাটা নারীর ভূমিকা নিয়ে । শিশুর জন্ম ও লালন-পাঁলনে যত হাপা, 
যত যন্ত্রণা, যত বঞ্চনা, যত ত্যাগ, যত পরিশ্রম, সবকিছুর মধ্যে নারীর 
ভূমিকা সবচেয়ে গুরুত্বপূর্ণ, অথচ জন্ম নিয়ন্ত্রণ ও পরিবার পরিকল্পনা বিষয়ে 
তত্বকথা, রাষ্ট্রনীতি ও কার্যক্রমে সেট! বরাবর উপেক্ষা করা হয়। এদেশে 
স্বাস্থা, শিক্ষা, সম্পদ ও নান্দনিক ভোগের ক্ষেত্রে নারীসমাজ খুবই বঞ্চিত - 
এ চিত্র সবাই জানে । খুব নরম করে বলা চলে যে, মানুষের মতো 
জীবনযাপন এখনো নারীর নাগালের বাইরে। সেই নারী কী সন্তান 
উৎপাদন চায়? কত চায় ? এ বিষয়ে নারী কী বলে? ধর্মশাস্তরের বাণী 
নয়, বকলমে স্বামীসমাজের কথাও নয়, নারীর স্বাধীন নিজস্ব ৰক্তব্য কী 
আমাদের জান! আছে? ভারতে এ-নিয়ে কিছু সমীক্ষা গবেষণা হয়েছে। 
দেখা গেছে, সন্তান কখন চাই, কত চাই এটা নারী নির্ধারণ করে না, করে 

পুরুষ ; নারীর ইচ্ছা-জনিচ্ছার ভূমিকা একেবারেই গৌণ । গ্রামীণ সমাজের 
দুটি সমীক্ষার কথা জানি, যাতে দেখানো! হয়েছে যে, মেয়ের! দু-একটির 
বেশি গর্ভধারণ মোটেই পছন্দ করে না এবং এক বিরাট সংখ্যক নারী 
গোপনে হাতুড়েকে দিয়ে গর্ভপাত করাতে গিয়ে রুগ্ন হয়, অনেকে মারা 
পড়ে। আর এ-তথ্য তো বহুদিন আগেই সরকারি রিপোর্টে প্রকাশিত যে, 
বারবার অসময়ে অস্বাস্থ্যকর অবহেলিত পরিবেশে গর্ভধারণ এদেশে 
নারী স্বাস্থ্যহানির একটি প্রধান কারণ এবং স্বাস্থ্যহীন নারীর সন্তান 
স্বাস্থ্যহীন হওয়ার সম্ভাবনাই বেশি। আমাদের পরিচিত ক্ষুদ্র-গণ্ডীর 
সমাজেও দেখতে পাই, পরিবারে উপার্জনশীল ব্যক্তি হিসেবে নারীর 
গুরুত্ব যত বাড়ে, নারীর শিক্ষার স্তর যত উন্নত হয় অর্থাৎ এককথায় 
পরিবারে নারীর মতামত যত.বেশি গুরুত্ব পায় ততই নারীর গর্ভধারণের 
হার কমে যায়। তাই বলছি_জন্ম নিয়ন্ত্রণ ( ডায়না ) ও শিশুমৃত্যু বৃদ্ধির 
(মরিস কিং) প্রমোটারদের সঙ্গে ম্মরজিৎ-এর ঝগড়ার গুরুত্ব যাই হোক 
না কেন, তা কখনই নারীর নিজস্ব মতামতের গুরুত্বকে ছাপিয়ে যেতে পারে 
না। বলছি এই কারণে যে, ম্মরর্জিৎএর বক্তব্যে একটা স্পষ্ট ইঙ্গিত 
রয়েছে _যাদের পরিবারে জন্মহার বেশি সেই গরিব মাম্যদের জীবনযাত্রা 
হস্তক্ষেপ করা ঠিক নয়, তাদের নিজেদের ইচ্ছামতো! চলতে দেওয়া হোক) 
তীব্র মন্তব্য করেছেন, “এটা ভাবার কি এমন কোনো যুক্তি রয়েছে যে, 
আমরাই শুধুমাত্র জ্ঞানী আর দেশের অর্ধেকেরও বেশি জনসাধারণ যারা 
এককথায় গরীব - তারা নেহাৎই মূর্খ কিংবা কুপমণ্ুক।' এছাড়া আরো 
মন্তব্য আছে, ফার থেকে খালি মনে হচ্ছে যে, গরির মাঃ, গরিব পরিবার 
বলতে ম্মরজিৎ্-এর চিন্তায় কেবল গরিব পুরুষের চেহারাটাই আছে, গরিব 
মেয়েরা অনুপস্থিত । গরিব পরিবারে যেন নারী-পুরুষের ছন্দ নেই, যেন 
নারীর নিজন্ব মতামত পুরুষের সমান মূল্য ও মধাদা পায়। ম্মরজিৎ-এর 
ইঙ্ষিতকে তাই বিনা সংশোধনে মেনে নেওয়া যায় না । এটাই বলতে চাই 
যে, যতরকম পণ্ডিতী অকাট্য যুক্তিতর্কের জাল বিস্তার করা হোক না কেন, 
জন্ম নিয়ন্ত্রণের প্রশ্নে গর্ভধারিণীর মতামতই চুড়ান্ত হোক, হওয়া উচিত। 
ভউিৎস মান্ুষ'-এ একটি রচনায় (জন-বিস্ফোরণ চির দত্ত, মার্চ 2২) 
জনসংখ্যা বৃদ্ধিতে আতঙ্ক প্রকাশ করে এবিষয়ে সাহেবদের দৃষ্টিভঙ্গির পুনরা- 
বৃত্তি কর! হয়েছে, জোর দেওয়া হয়েছে এই সিদ্ধান্তে যে, জনসংখ্যা বৃদ্ধির 
হার না কমালে তৃতীয় বিশ্বের মানুষের সর্বনাশ অবশ্যস্তাবী । মনে হয়, এরই 
প্রতিক্রিয়ায় উত্তেজিত হয়ে ম্মরজিৎ এই তত্বকে চ্যালেঞ্জ করেছেন। কিন্তু 
চ্যালেঞ্জ করতে গিয়ে এটা দেখানোর দরকার ছিল যে, সাম্রাজ্যবাদী দেশ 
কর্তৃক তৃতীয় বিশ্বকে শোষণ, সম্পদ বণ্টনের বৈষম্য, দারিদ্র, জীবনধারণের 
নিরাপত্তাহীনতা _ এগুলো ফলাফল নয়, এগুলোই জনসংখ্যাবৃদ্ধির কারণ 
হিসেবে কাজ করছে। এবং তাই, সমাধানের পথ খুঁজতে গেলে এই 
কারণগুলির দিকে তাকাতে হবে। এটাও দেখা গেছে যে, এই কারণগুলি 
হটাতে না পারলে শুধু পরিবার পরিকুল্পনা ও জন্ম নিয়ন্ত্রণ প্রকল্প দিয়ে 
জনসংখ্যা বৃদ্ধি কমানো যায় না। এই দিকটা উপেক্ষা করাতে ন্মরজিৎ-এর 

বক্তব্য কিছুটা সংকীর্ণ হয়ে পড়েছে এবং তাঁতে মনে হতে পারে, লেখক 
জনসংখ্যা বৃদ্ধির হার বাড়ানোতে উৎসাহ দিতে চান। 

এরকম বিভ্রান্তি আসে যখন লেখক “সামাজিক তথ! অর্থ নৈতিক’ 
নিরাপত্তাভোগী মধ্যবিত্তদের মানসিকতার সমালোচনা করে একটু কটাক্ষ ও 
বিদ্রপের ভঙ্গিতে বলেন, “কাহাতক আর ভালো লাগে পথে-ঘাটে, অলিতে 
গলিতে নোংরা রোগগ্রস্ত বিবর্ণ মানুষের সঙ্গে ঘেষাঘেষি করে জীবন 
কাটাতে । অনাহার দারিদ্রের ছবি দেখতে দেখতে আমাদের “রুচিশীল” 
মন বড়ই ক্লান্ত এবং হয়তো বা ক্ষুব্ধ হয়ে পড়ে। আমরা সত্যিই এটা 
দেখতে চাই না, ভাবতে চাই না।” প্রতিবেশীকে নোংরা রোগগ্রস্ত বিবর্ণ 
হিসেবে দেখতে না-চাওয়াটা কী নিন্দনীয়? দেশে গরিব মানুষের সংখ্যাবৃদ্ধি 
হোক - এটাই বা কে চায়? নাকি লেখক এইসব কথা বলে বোঝাতে 
চাইছেন যে, মধ্যবিত্তের এই না-চাওয়ার মধ্যে ভণ্ডামী রয়েছে, নোংরা 
গরিবের সংখ্যাবৃদ্ধি হলে নিরাপত্তাহীনতার আংশকা জাগে-এটাই আসল 
কথা। তাহলে বলার কিছু নেই, কারণ একথাটা সত্যি বলেই মনে হয়। 
কিন্তু এর সঙ্গে আমল বক্তব্যের সম্পর্ক কোথায় ? কিছু সাহেব, কিছু দিশি 
মাতব্বর, কিছু ভণ্ড ‘রুচিশীল’ মধ্যবিত্ত জন্ম নিয়ন্ত্রণের কথা বলছে, শুধুমাত্র 
সেই কারণে জন্ম নিয়ন্ত্রণের বিরোধিতা করব? এটাই একমাত্র কারণ 
হয়ে দাড়াবে? যে গরিবদের বুদ্ধি বিবেচনাকে লেখক উচ্চ মর্ধাদার আসনে 
স্থান দিয়েছেন তারা সেই বুদ্ধি বিবেচনাকে নিজস্ব ভালোমন্দর ভিত্তিতে 
প্রয়োগ করবে না? এটা তো তাহলে এদেশের ছেঁদো রাজনীতির কায়দায় 
পর্যবসিত হলো) রাজনৈতিক দলগুলি যেমন কোনে সমস্তাকে তার 
স্ব-প্রেক্ষিতে দেখে না, অপর দলের প্রতিক্রিয়ার ওপর নির্ভর করে-এ ‘ন!’ 
বললে ও ‘হ্যা’ বলে; ও ভালো বললে এ খারাপ বলে। 

জনসংখ্যা বৃদ্ধি ও জন্ম নিয়ন্ত্রণের বিষয় মনুষ্য সমাজে একটি নতুন বা 
আধুনিক সমস্তা। সমস্যার সম্ভাব্যতা অবশ্ঠ স্বীকৃত হয়েছিল উনবিংশ 
শতাব্দীতেই, তবে এর গুরুত্ব নিয়ে হৈ চৈ হচ্ছে সাম্প্রতিক কালে। 
প্রাকৃতিক সম্পদের বিনাশ ও পরিবেশ দূষণের সঙ্গে জনদংখ্য। বৃদ্ধির কোনো 
সম্পর্ক নেই -এই কথাটা স্বরজিৎ, বলেছেন, মনে হয়, সাহেবদের ওপর 
রাগের চোটে ; সাহেবদের উদ্দেশ্টগ্রণোদিত বক্তব্যকে নাকচ করার জন্য৷ 
কিন্তু সম্পর্ক আছে, অনেকদিন থেকেই আছে। জনসংখ্যা বৃদ্ধির সঙ্গে সঙ্গে 
পুরোনো পৃথিবীর বিশাল প্রাকৃতিক সম্পদের ভাণ্ডার থেকে ক্ষয়ের পরিমাণ 
বেড়েছে, ক্রমাগত বন কেটে বসতি হয়েছে? মানুষ শুধু খেয়ে খেয়েই 
প্রকৃতিকে জীর্ণ করছে, তাগডারকে শীর্ণ করছে। পরে এর ওপর আবিভূ্ত 
হয়েছে এক দানব শ্রেণীর মানুষ যারা মুনাফা, প্রাচুধ্য, ভোগের লালসায় 
প্রকৃতিকে মৃতপ্রায় করে এনেছে এবং এরাই এখন ধর্মকথা শোনাচ্ছে - জন্ম 
নিয়ন্ত্রণ করো। তৃতীয় বিশ্বের জনসংখ্যা বৃদ্ধি রোধ করে বিশ্বের সম্পদ 
বৈষম্যের পুনবিন্যাস হবে ন!- স্মরজিৎ-এর এই মূল বক্তব্যটি একটি স্পষ্ট 
সত্য। কিন্তু আসল প্রশ্ন হলো! _তৃতীয় বিশ্বের বঞ্চিত মানুষদের নিজের 
তাগিদে কী জনসংখ্যা বৃদ্ধি রোধের দরকার আছে? মনে হয়, আছে। 


১৬০ 


ম্যালথাস বলেছিলেন, প্রাকৃতিক অমোঘ- নিয়মের ঘটনা বা দুর্ঘটনা 
পরম্পরায় জনসংখ্যা নিয়ন্ত্রিত হবে। কিন্তু তা হয় নি। ১৮৮১ সালে 
কাউটস্কিকে লেখ! এক পত্রে এন্গেলস দৃঢ় আস্থা! প্রকাশ করেছিলেন, ‘যদি 
কমিউনিস্ট সমাজে মনু্য উৎপাদন নিয়ন্ত্রণ করার প্রয়োজন অনুভূত হয় 
তাহলে সেই সমাজ, যেমন আগেই সম্পদ উত্পাদনকে স্থনিয়ন্ত্রণের মধ্যে 
আনবে, একমাত্র নেই সমাজই নিবিদ্রে পারবে জনসংখ্যা নিয়ন্ত্রণ করতে ।, 
এঙ্গেলস-এর এই ভবিষ্যদ্বাণী পরীক্ষিত হয় নি, কারণ কমিউনিস্ট সমাজ 
এখনো তৈরি হয় নি। কিন্তু এটা লক্ষ্য করার বিষয় যে, সুষ্ঠ জনসংখ্যা 
নিয়ন্ত্রণের পূর্বশত হিসেবে এঙ্গেলস হাজির করেছেন সম্পদ উৎপাদনের 
স্‌ সনিযন্ত্রকে । বলতে চেয়েছেন, সম্পদ বণ্টনের বৈষম্য থেকে মুক্তি না 
পেলে জনসংখ্যা নিয়ন্ত্রণ সম্ভব নয়। এবং এর থেকে অবরোহী ( deduc- 
tive ) পদ্ধতির সাহায্যে বলা যায় যে, সামাজিক সম্পদ বণ্টনের বৈষম্োর 
সঙ্গে অনিয়ন্ত্রিত জনসংখ্যা বৃদ্ধির একটা সম্পর্ক আছে। তাই যদি থাকে, 
তাহলে কি আমরা স্থসম সম্পদ বণ্টনের জন্য অপেক্ষা করে বসে থাকব, 
জনসংখ্যা নিয়ন্ত্রণের প্রয়োজন থাকলেও কোনে! পদক্ষেপ নিতে পারব না? 
সেটা নিশ্চয়ই বোকামি হবে। 

তাই ভায়না ও মরি কিং এই দুই 'চোরে'র ওপর রাগ করে “মাটিতে 
ভাত খাওয়া, আমাদের সাজে না। গরিবের ওপর জোর করে চাপিয়ে 
দিতে লেখক নিষেধ করেছেন _ সেটা পালনীয় । শুধু গায়ের জোর নয়, 
জন্ম নিয়ন্ত্রণের উদ্দেশ্যে নানা ধরনের উৎসাহ-উপকরণ ( incentive ) 
ও প্রমোটার নিয়োগের প্রথাও আমলে এর ধরনের জোর করা। 
কিন্তু জন্ম নিয়ন্ত্রণের উপকরণ সবাই যাতে বিনামূল্যে হাতের কাছে পায় 
তার ব্যবস্থা রাখতে হবে। স্মরজিৎএর উপদেশ মেনেই বলছি-জন্ম 
নিয়ন্ত্রণের দরকার আছে কি নেই, এ সিদ্ধান্ত নেওয়ার ভার গরিবের নিজের 
হাতেই ছেড়ে দেওয়া! হোক। এবং যতদিন না গরিবের পরিবারে জন্ম 
নিয়ন্ত্রণ বিষয়ে মেসের নিজস্ব মতামতকে গুরুত্ব দেওয়া হচ্ছে ততদিন অন্ত 
শ্রেণীর মানুষদের এ-বিষয়ে মতামত প্রচার করার নৈতিক. অধিকার থাকা 
উচিত। 

গরিব পরিবারে পুরুষ কর্তারা কেন পরিবার ছোটো রাখার ব্যাপারে 
অন্ুৎ্সাহী - এ বিষয়ে উদ্ঘাটিত সমীক্ষা-তথ্য আলোচনায় লেখক নিজেও 
অঙ্থৎসাহী, তাই সেকথা বাদ দিচ্ছি। 

কিন্তু এটা মনে করা ঠিক হবে না যে, এটুকুতেই জন্ম নিয়ন্ত্রণ বিষয়ে 
সব কথা বলা হয়ে গেল, জটিলতার সব মীমাংসা হয়ে গেল। আরো অনেক 
সমস্তা আছে। গত তিন 'দশক ধরে সাহেবরা আমাদের কোটি কোটি ডলার 
দিচ্ছে জন্ম নিয়ন্ত্রণের জন্য । কেন দিচ্ছে? যে সাহেবরা সারাজীবন ধরে 
অন্য দেশের মানুষ মেরে, তাদের সম্পদ লুঠন করে ধনী হয়েছে তারা সৎ 
উদ্দেশ্যে তৃতীয় বিশ্বের কোনে! দেশকে টাকা দিচ্ছে _ এরকম কোনো নজির 
এখনো পর্যন্ত চোখে পড়ে নি। জন্ম নিয়ন্ত্রণে অর্থ সাহায্যের স্বাদে 
এদেশে _ এবং অন্যর্দেশে _ বিপজ্জনক হরমোন-জাতীয় জন্ম নিয়ন্ত্রক ওষুধের 


উত্স মানুষ [] জুন ১৯২ 


্রায়াল দেওয়া হয়েছে লক্ষ লক্ষ নিরীহ মহিলার ওপর, নিরাপত্তা ও 
সতর্কতার নিয়মবিধি উপেক্ষা করে; এবং এর ফলে যাঙ্গের শারীরিক ক্ষতি 
হয়েছে তাদের স্বাস্থ্ের তদারকি ও চিকিৎসার কোনো! ব্যবস্থা করা হয় নি। 
এইসব কাজ এখনো চলছে । এদেশের সরকার হয় টাকার লোভে বা গরিবের 
সংখ্যা বুদ্ধির আশঙ্কায় কিংবা উভয় কারণে জন্ম নিয়ন্ত্রণ প্রকল্প রূপায়ণ করতে 
গিয়ে যথেচ্ছাচার চালিয়েছে; স্বাস্থ্হানি তো বটেই, বহু সরলবিশ্বাসী 
মানুষের মৃত্যুও ঘটেছে । মানুষকে উদ্ধ দ্ধ করার উদ্দেশ্যে জন্ম নিয়ন্ত্রণের 
পদ্ধতিগুলির গুণাগুণ বিষয়ে যা-নয়-তাই মিথ্যা কথা বলা হয়েছে, সত্য 
গোপন করা হয়েছে । জোর করে নিবাঁজ ও বন্ধ্যা করার কাহিনী তো 
সর্বজনবিদিত। এইসব কাহিনী প্রকাশ করা উচিত। এই নিয়ে সোচ্চারে 
প্রতিবাদ তোলার দরকার আছে । 
স্বজিত কুমার দাশ 
কলকাতা 


প্রান 
লেখকের বক্তব্য 


স্বজিত বাবু তার চিঠিতে যে অভিযোগগুলি করেছেন মূলত তা'দু-টি ভাগে 
ভাগ করা যায়। এক, স্পষ্ট মতকে বেশি জোরের সঙ্গে প্রকাশ করতে 
গিয়ে আমি বাড়াবাড়ি করে ফেলেছি) ছুই, জনসংখ্যা বৃদ্ধি ও তার কারণে 
উদ্ভূত সমস্তাগুলি নিয়ে কোনো ধরনের বক্তব্য না রাখ! । 

প্রথমেই বলে নিই, আমার প্রবন্ধে জনসংখ্যা বৃদ্ধির সমস্তাগুলি এবং এর 
সঙ্গে সামাজিক, রাজনৈতিক ইত্যাদি কার্যকারণ সম্পর্ক নিয়ে কোনো! 
আলোচনাই নেই। সে উদ্দেশ্ঠও আমার ছিল না। এর জন্য একাধিক 
নিবন্ধের প্রয়োজন রয়েছে । আমি শুধুমাত্র জনসংখ্যা বৃদ্ধির সঙ্গে দেশের 
উন্নতি বা প্রগতির এক ঘনিষ্ঠ সম্পর্ক রয়েছে বলে সাধারণের মনে যে-ধারণা 
গেঁথে দেওয়া হয়েছে _ সেই বিষয়টি নিয়েই বিতর্কের অবতারণা করেছিলাম। 
এবং এ-বিষয়ে আমার বক্তব্য খুবই সরল- জনসংখ্যা বৃদ্ধির জন্য দেশের 
উন্নতি বিদ্িত হচ্ছে, এবং জনসংখ্যা কম হলে দেশ সম্পদে ভরপুর হয়ে 
উঠত এই সহজ সমীকরণে আমার আস্থা নেই। কেন নেই তা নিয়ে 
কিছু তথ্যও আমার লেখায় রেখেছি। 

জনসংখ্য। বুদ্ধি বা হ্রাস কোনো সমস্যা নয় তা আমি বলি নি। আমি 
বলেছি সেটি অন্য একটি সমস্যা এবং সেখানেই পূর্ণচ্ছেদ টেনে দিয়েছি। 
কারণ এ-নিয়ে বিস্তর আলোচনার জায়গ! রয়েছে! কিন্তু সমস্যাটা ঠিক 
কার? কোন্‌ স্তরের? ব্যক্তি, পরিবার, সমাজ এবং রাষ্ট্রের চোখে সমস্যার 
স্বরূপ এক নয়। স্থজিতবাবু পরিবারের ভেতরে মেয়েদের বিষয় নিয়ে বেশ 
কিছু কথা বলেছেন, বস্ততপক্ষে সে-বিষয়ে স্থঁজিতবাবুর সঙ্গে আমার কোনে। 
বিরোধ নেই । কিন্ত আমি বলেছি, গরীব মানুষদের ইচ্ছা এবং অধিকার 
বোধকে সম্মান জানানোর কথা এবং এই গরীব মানুষ বলতে স্বভাবতই 

পরিবারের স্ত্রী, পুরুষ উভয়কেই বোঝায় । আমার বক্তব্যের আক্রমণ সেই 
দৃষ্টিভঙ্গিকে ঘিরে, যে-দৃষ্টিভঙ্গি সর্বদাই গরীবদের মূর্খ এবং কুপমঞ্ডুক ভেবে, 
থাকে । রাষ্ট্রের এই দৃষ্টিভঙ্গি প্রমাণ করার খুব একটা অপেক্ষা রাখে না। 
যে কেউ পরিবার ছোটো রাখার সরকারি পরিকল্পনার পরিচালনা এবং 
শিক্ষাদানের কর্মসুচি ও পদ্ধতিগুলি অনুধাবন করলেই বুঝতে পারবেন। 
কিন্তু সমস্যাটা শুধু রাষ্ট্রের তরফেই নয়, সাধারণের স্তরেও-_ বিশেষত 'যারা 
একটু স্বচ্ছল । স্বচ্ছল পরিবারের ছেলেমেয়ের! যেসব স্কুল, কলেজে পড়ে 
সেখানে একটু সমীক্ষা করলেই তাদের এই দৃষ্টিভঙ্গি যে কতটা শক্তিশালী, 
তা বুঝতেও অস্থবিধা হবে না। 
আমার লেখা জন্ম নিয়ন্ত্রণের বিষয়ে নীরব থাকায় এই অনুমানে অনেকেই 
পৌঁছেছেন যে, আমি জন্ম নিয়ন্ত্রণের বিরোধিতা করছি । কিন্তু আদৌ তা 
নয়। বাস্তবে আমি সে-জায়গাতেই যাই নি। আমার পুরো প্রবন্ধ জুড়ে 
আমি একট! কথাই বলতে চেয়েছি যে, জনসংখ্য! হাসের সঙ্গে প্রগতির 
কার্ধকারণ সম্পর্ক নেই। এবং জনসংখ্যা নিয়ন্ত্রণের প্রেক্ষাপটটি স্পষ্ট করার 
প্রয়োজনে আমাদের দৃষ্টিভঙ্গি অবস্থান ইত্যাদির সরেজমিনে তদন্ত হওয়ার 
প্রয়োজন, নইলে একই ভুল আমরা বার বার করে যাব। “তৃতীয় বিশ্বের বঞ্চিত 
মানুষদের.*.মনে হয় দরকার আছে’ -স্থজিতবাবুর এই বক্তব্যের সঙ্গে 
আমার কোনো বিরোধ না থাকলেও, আমি চেয়েছি_-সে-বিষয়ে ঢোকার 
আগে নিজেদের অবস্থান, দর্শন তথা দৃষ্টিতঙ্গিকে খোলা আলোয় যাচাই 
করে নিতে। 
স্মরজিও জানা 
কলকাতা 

বিজ্ঞান ক্লাবগুলির প্রতি খোলা চিঠি 
প্রসঙ্গ: প্রাকৃতিক বিজ্ঞান শেখার সাথী - ‘পরীক্ষা!’ 


‘বিজ্ঞানচর্চার দ্বারা জিজ্ঞাসাবৃত্তির উদ্রেক, পরীক্ষণশক্তির সক্ষমতা এবং 
চিন্তন-ক্রিয়ার যাথাতথ্য জন্মে এবং সেই সঙ্গে সর্বপ্রকার ভ্রান্ত সিদ্ধান্ত ও 
অন্ধ সংস্কার স্থর্ধোদয়ে কুয়াসার মতো দেখিতে দেখিতে দূর হইয়া ঘায়। 
কিন্তু আমরা বারংবার দেখিয়াছি আমাদের দেশের ইংরেজি শিক্ষিত, 
বিজ্ঞান ঘেঁষা ছাত্রেরাও কালক্রমে তীহাদের সমস্ত বৈজ্ঞানিক কায়দা ঢিল! 
দিয়া অযৌক্তিক সংস্কারের হস্তে আত্মসমরণপূর্বক বিশ্রাম লাভ করেন। 
যেমন পাথুরে জমির উপর আধ-হাত খানেক পুষ্করিণীর পাক তুলিয়া দিয়া 
তাহাতে বৃক্ষ রোপণ করিলে গাছটা প্রথম প্রথম খুব ঝাড়িয়া মাথা তুলিয়া 
ডালে পালায় গজাইয়া উঠে, অবশেষে শিকড় যেমনি নীচের কঠিন স্তরে 
গিয়া ঠেকে অমনি অকস্মাৎ মুসভ়িয়া মরিয়া যায় আমাদের দেশের 
বিজ্ঞানশিক্ষারও সেই অবস্থা । 

ঘরে বাইরে চারিদিকে বিজ্ঞানের আলোককে সাধারণভাবে পরিব্যাপ্ত 
করিয়া দিলে তবেই বিশেষভাবে বিজ্ঞানের চর্চা এদেশে স্থায়ীরূপে বধিত 
হইতে পারিবে ।” 

১৮৯৮ সালে কথাগুলো বলেছিলেন রবীন্দ্রনাথ [ প্রসঙ্গকথা _-২, 
শিক্ষাচিন্তা, রবীন্দ্র রচনা সঙ্কচলন, পৃ ৭৭-৭৮]| তারপর প্রায় এক 
শতাব্দী অতিক্রান্ত । এই সময়ে বিজ্ঞানের চর্চা চারিদিকে পরিব্যাপ্ধ করে 
দেবার অনেক চেষ্টা হয়েছে। উচ্চ মাধ্যমিক স্তর পর্যন্ত বিজ্ঞান পড়ার 
ক্ষেত্রে মাতৃভাষার ব্যবহার এখন বেশ প্রচলিত। তবুও এই প্রথাগত 
প্রচেষ্টায় যে বিজ্ঞান শিক্ষা হচ্ছে তাতে শিক্ষিতদের মন থেকে “সর্বপ্রকার 
ভ্রান্ত সিদ্ধান্ত ও অন্ধ সংস্কার সুর্যোদয়ে কুয়াসার মতো” দূর হয়ে যাচ্ছে না। 
সম্ভবত এই ব্যাপারটা লক্ষ্য করেই বিভিন্ন ক্লাব ও বিজ্ঞান পরিধদের 
অধিকাংশ গড়ে উঠেছে । এই সব ক্লাবের কর্মধারার সাধারণ নাম 
জনবিজ্ঞান বা গণবিজ্ঞান আন্দোলন। এই আন্দোলনের প্রধান উদ্দেশ্য : 
কর্মীর! নিজেদের বৈজ্ঞানিক চেতনায় সমৃদ্ধ করবেন এবং সংস্কারমুক্ত মন 
গড়ে তুলবেন, অন্যদেরও তাই করতে সাহায্য করবেন । 

সোজাস্থজি বলি, এই কাজে বিজ্ঞার্ন আন্দোলন কতটা সাফল্য পেয়েছে 
তা বিচারের যোগ্যতা বা অধিকার আমার নেই। তবুও আমার ধারণা 
এই আন্দোলনের সাফল্য আশানুরূপ নয়। কেন এ-কথা বলছি তা একটা 
উদাহরণ দিয়ে একটু বোঝানোর চেষ্টা করি । 

ধরুন, বিজ্ঞান ক্লাবের একজন কর্মী একজন অল্প শিক্ষিত মানুষকে 
বোঝাচ্ছেন : প্রতিদিন পৃথিবীর চারদিকে কুর্ধ ঘুরে আনে ভাবাটা বিশ্বতত্ব 
সম্পর্কে একটা কুসংস্কারাচ্ছন্ন ধারণা । আসলে পৃথিবীই প্রতিদিন নিজের 
অক্ষে একধার পাক খায়। 

যাকে বোঝানো! হচ্ছে, তিনি তার দেখার বিপরীত কথা শুনে হয় 
ভাববেন যে, বিজ্ঞান চোখের দেখার বিপরীত একটা ব্যাপার, খুব জটিল 
তত্ব; নতুবা! প্রশ্ন তুলবেন: আমাদের চোখের দেখাটা যে তুল তা 
বুঝলেন কেমন করে? 

যা বলা হলো তা বিনা প্রশ্নে মেনে নেওয়ার বদলে প্রশ্ন করার কৌতুহল 
দেখে খুশি হয়ে আমাদের কর্মী এবার একটু হেসে বলবেন: চলমান 
গাড়িতে বসে রাস্তার পাশের একটা লাইটপোস্ট দেখলে কি মনে হয়? 
মনে হয়, লাইট পোস্টটা পিছন দিকে ছুটে যাচ্ছে। তেমনি স্থির সূর্যের 
সামনে আমরা পৃথিবীর সাথে ঘুরছি। নিজেদের চলাটা বুঝতে পারছি 
না, যে-দিকে ঘুরছি তার বিপরীত দিকে সুর্ধকে ঘুরতে দেখছি। 

শ্রোতা যদি বুদ্ধিমান হন তবে এবার বলবেন: ৃর্ধকে আমরা পূর্ব 
থেকে পশ্চিমে যেতে দেখি, পৃথিবী তাহলে পশ্চিম থেকে পূবে ঘুরছে? 

যদি সত্যিই এমন ঘটে তবে কি আনন্দ! শ্রোতাকে এমন একট! 
কথা বোঝাতে পেরেছেন আমাদের কর্মী যা বোঝাতে গিয়ে কতজনকে 
মৃত্যুদণ্ডও পেতে হয়েছে মাত্র কয়েক শতাব্দী আগে ! কিন্তু সত্যিই কি 
খুব আনন্দের হলো ব্যাপারটা ? ঘে-পর্যবেক্ষণের কথা বলে বোঝানো 

হলো তাতে কি কিছু প্রমাণ হয়? বড় জোর এটা প্রমাণ হয় যে, সর্ষের 
উদয়-অন্ত দেখে নিশ্চিত করে বলা যায় না যে, স্বর্ধই প্রতিদিন পৃথিবীর 
চারদিকে ঘুরে আসছে। পৃথিবী নিজ-অক্ষে ঘুরলেও একই ঘটনা ঘটবে। 
কিন্তু দুটো সম্ভাবনার কোন্টা সত্যি তা বোঝার মতো তথ্য এখানে 
পাওয়া গেল কি? গেল না। অথচ এই ব্যাখ্যাই আমরা ছোটোবেলায় 
বইতে পড়েছি। এখনও খুশিমনে এই ব্যাখ্যাতেই কুসংস্কারের বিরুদ্ধে 
লড়াই করছি । 

এর ব্যতিক্রম হয়তো! আছে। আর কি তথ্য কাজে লাগিয়ে এ-বিষয়ে 
সঠিক সিদ্ধান্তে পৌছানো সম্ভব তা নিয়ে হয়তো অনেকেই উপযুক্ত স্থান- 
কাল-পাত্র পেলে আলোচনা করেন। কিন্তু তারা সংখ্যায় কম। বিজ্ঞান 
আন্দোলনে যুক্ত কর্মীরা অনেক সময়ই “কুসংস্কার তাড়াতে গিয়ে নিজেরা 
ন্থ-সংস্কার-এর ভক্ত হয়ে হঠেন। বিজ্ঞান একটা সর্বশক্তিমান বিষয়, 
তাতে যে-সব কথা আছে তাতে অবশ্যই প্ৰশ্নহীন আনুগত্য থাকবে আমাদের 
_ এই রকম মনোভাব গড়ে তোলেন। 

এর কারণটা খুবই সহজ। বিজ্ঞান আন্দোলনে যুক্ত কর্মীরা প্রায় 
সকলেই কোনো না কোনো স্তরে প্রথাগত বিজ্ঞান শিক্ষার সাথে যুক্ত ।” 
প্রথাগত “বিজ্ঞানচর্চার দ্বার জিজ্ঞাসাবৃত্তির উদ্রেক, পরীক্ষণশক্তির সুম্ষ্তা 
এবং চিন্তন-ক্রিয়ার যাথাতথ্য? জন্মানোর তেমন কোনো স্থযোগ আমাদের 
নেই । এখানে বিজ্ঞানচর্চার যে-দৃষ্টিভঙ্গি আধিপত্য করছে তা হলে। 
বৈজ্ঞানিক তথ্য মুখস্থ কর। কেমন করে সে-সব তথ্যে পৌঁছানো যায় অত 
ভাবতে গেলে জ্ঞানের এই বিরাট পাহাড় গিলতে পারবে না। বিজ্ঞানীরা 
যে-সব সিদ্ধান্তে পৌঁছেছেন সেগুলোকে যদি নিজের সংস্কার হিসাবে আত্মস্থ 
করতে পার তবে তোমার দৃষ্টিভঙ্গিটাকেই বলা হবে বৈজ্ঞানিক দৃষ্টিভঙ্গি । 
- প্রথাগত শিক্ষায় এই দৃষ্টিভঙ্গির বিরোধীর সংখ্যা খুব কম। স্বভাবতই 
বিজ্ঞান আন্দোলনেও এই দৃষ্টিভঙ্গি ব্যাপকভাবে দেখা দিচ্ছে। 

কিন্তু এভাবে বিজ্ঞান আন্দোলন চল! খুব কঠিন। বিজ্ঞানকে 
সর্বশক্তিমানের আসন থেকে সরিয়ে তার প্রকৃত আসনে বসাতে হবে যাতে 
বিজ্ঞান কর্মীদের এবিষয়ে কোনে! সন্দেহ না থাকে থে : 
‘Science can advance only so far as theories, them- 
selves based upon experiment, are accepted or rejected 
according as they either agree with or are conttary to 
other experiments devised to check the theory.’* * 
বাঙলা করলে দাড়ায় : 

পরীক্ষাকে ভিত্তি করে তত্ত্ব গড়ে ওঠে 
নতুন নতুন পরীক্ষাতে যাচাই তারা হয় 
বারে বারে সঠিক বলে যাচাই হলে পরে 
সত্য বলে তত্ব তখন স্বীকৃতিটা পায় । 

বইয়ের ভূমিকায় উদ্ধৃত । 

যাচাই করার পরীক্ষাতে ফলটা যদি অন্য 
তন্বটাকে বাতিল বলে করতে হবে গণ্য । 
এমনি করে যতটুকু সত্য জানা যায় 
বিজ্ঞানের অগ্রগতি ততটুকুই হয়। 
কিন্ত এপরিবর্তন কি করে সম্ভব? প্রথাগত শিক্ষার সিলেবাস 
পাঠ্যবই - স্কুলের পড়া - প্রাইভেট পড়া! _ পরীক্ষা ( examination )-র যে 
শিক্ষা-পরিকাঠামো তাতে যদি এ-দৃষ্টিভঙ্গি আনার চেষ্টা না হয় তাহলে 
বিজ্ঞান আন্দোলনের পক্ষে কি এ-নিয়ে কিছু করার আছে। এ নিয়েই 
কিছু বক্তব্য আছে বলে এই উপক্রমণিকা। 
এখনকার তৃতীয়-চতুর্থ-পঞ্চম শ্রেণীর বিজ্ঞান বই সরকার প্রদত্ত । এ 
সব বইতে “নিজে কর”, “করে দেখ’ বলে পরীক্ষা করে বিজ্ঞান শেখার জন্য 
অনেক কিছু করতে বলা আছে। সেগুলোর প্রতিটাই খুব স্থ-পরিকল্লিত, 
এমন বলছি না। তবুও সেই “নিজে কর'গুলো করলে কিছুটা “জিজ্ঞাসা- 
বৃত্তির উদ্রেক, পরীক্ষণশক্তির সুক্ম্রতা ও চিন্তন-ক্রিয়ার যাথাতথ্য” জন্মানোর 
সম্ভাবনা আছে। কিন্ত কম ছেলেমেয়েই নিজের হাতে এ সব পরীক্ষা 
করে দেখে। এগুলো করার প্রয়োজনীয়তা সম্পর্কে বড়রাও অনেকেই 
তেমন সজাগ নন। অনেকের মতে ওসব না করে আর এক ঘণ্টা বেশি 
বই মুখস্থ কর! বা যা মুখস্থ করা হয়েছে তা ছুবারের বদলে পাঁচবার লেখার 
প্রয়োজন বেশি । শিক্ষকদের মধ্যেও এধরনের কথা বলার চল আছে। 
তবুও বলছি, অনেক শিশু-কিশোরের অভিভাবকরা ওসব করায় উৎসাহ 
দিতে যেমন জানেন না, তেমনি নিরুৎসাহও করেন নাঁ। কিন্তু অতি 
সাধারণ পরীক্ষা হলেও সেগুলো করার জন্যে যে-সব উপকরণ দরকার তা 
জোগাড় করা বা বাড়িতে বসে সেগুলো নিয়ে পরীক্ষা করার মতো জায়গা 
তাদের নেই । এদের কথ! মনে রেখে বিজ্ঞান ক্লাবে যদি বইয়ের 
“নিজেকর গুলো করানোর ব্যবস্থা করা হয় তাহলে 
হয়তো অনেক উপকার হবে। ধারাবাহিকতা রেখে 
এই ব্যাপারটা মাধ্যমিক স্তর পর্যন্ত চালাতে পারলে 
হয়তে| এমন একটা নতুন প্রজন্মের যুবক-যুবতী পাওয়ার সম্ভাবন! দেখা 
দেবে যাদের “জিজ্ঞাসাবৃত্তির উদ্রেক, পরীক্ষণশক্তির সুক্মতা এবং চিন্তন- 
ক্রিয়ার যাখাতথ্য' জন্মানোয় মন থেকে সর্বপ্রকার ভ্রান্ত সিদ্ধান্ত ও অন্ধ 
সংস্কার কুর্যোদয়ে কুয়াসার মতো” দূর হয়ে যাবে । 
তবে এই পরিকল্পনার একটা সমস্যা যষ্ঠ শ্রেণী থেকে স্কুলে যে-সব 
পাঠ্য বই পড়ানে। হয়, তাতে এই রকম “নিজে কর’ নেই। অথচ এসব 
শ্রেণীতেও সিলেবাসের সাথে মিলিয়ে এ রকমের বই লেখা যায়। ইচ্ছে 
করলে স্কুলগুলো মে বই সহপাঠ্য হিসাবে বইয়ের তালিকায় রাখতে পারে। 
অনেক ছাত্র-ছাত্রী নিজেরাই সেই বই অনুসরণ করে পরীক্ষা করে বিজ্ঞান 
শেখার চেষ্টা করবে। বিজ্ঞান ক্লাবগুলোর সহযোগিতা পেলে আরও 
অনেক বেশি সংখ্যক ছাত্রছাত্রী এব্যাপারে উৎসাহী হবে । 
এইসব ভেবে সপ্তম শ্রেণীর পাঠ্যস্থচির সাথে মিলিয়ে একটা বই 

লিখেছি । নাম: পরীক্ষা, প্রথম খণ্ড: নিজে কর, দ্বিতীয় খণ্ড : ভেবে 
বল। [ নিজে পরীক্ষা করা আর পাঠ্য বই পড়া কতটা ভালোভাবে হয়েছে 
তা নিজে নিজে পরীক্ষা (examinati০n ) দিয়ে বোঝার জন্য দ্বিতীয় 
খণ্ডটা | ] বইয়ের অন্যতম পরিবেশক £ উৎস মানুষ । 
যে সমস্ত বিজ্ঞান ক্লাব এবিষয়ে একই দৃষ্টিভঙ্গি 
নিয়ে আগে থেকেই কাজ করছেন তাদের কাছে 
অন্গরোধ পত্রলেখকের সাথে যোগাযোগ করে বইটার 
নমুনা কপি সংগ্রহ করুন। যারা নতুন করে এভাবে 
কাজ করতে চান তারাও যোগাযোগ করুন। 
ছাত্র-শিক্ষক-অভিভাবক ছাড়াও বিজ্ঞান ক্লাবের কাছ থেকে এ-ব্যাপারে 
সক্রিয় সহযোগিতা পেলে অষ্টম ও তরর্ধ শ্রেণীর শিক্ষার্থীদের জন্য একই 
ধরনের বই লেখার প্রেরণা পাব। আপনাদের অভিজ্ঞতা জানতে পারলে 
তা বইয়ের গুণগত উন্নতিতেও সাহায্য করবে, এ আশা রয়েছে । 
দেবব্রত মজুমদার 
পদীর্থবিদ্যা বিভাগ, রাজা রামমোহন রায় মহাবিদ্যালয় 
পোঃ নাঙ্লপাড়া, হুগলী-৭১২৪*৬ 

প্রসঙ্গ : ধর্ম-বিজ্ঞান-নারী-পুর্ুষ -দুটি আলোচনাসভা 


“ধর্ম ও বিজ্ঞান’ এবং ‘পরিবারে নারী-পুরুষের ভূমিকা” সম্পর্কিত বিষয়ে স্ব 
সময়ের ব্যবধানে ছুটি আলোচনাস্ভায় যোগ দিয়েছিলাম । 

প্রথমে ‘উৎস মান্ষ'-এর ৫ এপ্রিলের (১৯৯২) আড্ডার স্ত্রে আসি। 
সেদিনের আড্ডায় ব্যক্তিগতভাবে আমি ভেবেছিলাম আলোচনাটা একটা 
সামগ্রিক গভীর জায়গায় আন্থক। আমরা সমস্তার মূলে গিয়ে পৌঁছাই। 
আমার ধারণা ধর্ম-বিজ্ঞান-নারী-পুরুষ এইসব প্রশ্ন একই স্থত্রে গাথা, একই 
বৃক্ষের শাখা-প্রশাখা এবং এই সমস্ত সমস্তার মূল একটাই । সমস্তার মূলে 
উপনীত হওয়ার ক্ষেত্রে সমস্তা দ্বিবিধ। প্রথমত চেতনার অভাব, দ্বিতীয়ত 
সচেতন মানুষের ইচ্ছাকৃত নেতিবাচক প্রয়াস। এই দুটি সমস্যা কিন্তু 
একই চরিত্রের নয়। তাই তাদের বিরুদ্ধে লড়াই-এর ধারা কখনই এক 
হওয়া উচিত নয়। যে-মহিলা রাতে এটো পরিষ্কার করেন না, তিনি তার 
জায়গায় দাড়িয়ে সম্ভাব্য লড়াইটুকু চালিয়ে যাচ্ছেন) বা যিনি “স্বামীর হাত 
ধরে এখানে আসি নি’ সোচ্চারে বলেন, সেখানে তার জায়গায় দাড়িয়েই 
তিনি প্রতিবাদী হন ; অথবা যে-পুরুষেরা সংসারের ছোটো-বড় যাবতীয় 
কাজে পরিবারের সকলের পরামর্শ মেনে গণতান্ত্রিকতা বজায় রাখেন, পুরুষ- 
শাসিত সমাজে তাঁর ব্যতিক্রমী চরিত্র সেখানেই ; কিংবা যিনি সিদূর 
পরেন না (তা সে স্বামীর সম্মতিতে বা অনুমত্যান্সারেই হোক, বা 
স্বামীর বিরুদ্ধেই হোক ) তিনি যথেষ্টই অভিনন্দনযোগ্য । সেইদিনের 
আড্ডায় এই অভিনন্দন জ্ঞাপন করে বক্তব্য রাখা উচিত ছিল। 


১৬৩ 


চেতনার স্তরে রাতারাতি বিপ্লব ঘটানো যায় না । তবে চেতনার স্তরের 
একটা ক্রমবর্ধমান বিকাশ প্রয়োজনীয় । চেতন! যদি এক জায়গায় আবদ্ধ 
থাকে তবে তা থেকে একদিন বদ্ধজলাভূমিজাত দুর্গন্ধ নির্গত হয় । যেমনটি 
হয়েছিল নর্ান বেখুন জনস্বাস্থ্য আন্দোলন’ আয়োজিত ২৫ এপ্রিলের 
সেমিনারে । অবশ্য ব্যাপারটা সচেতন মানষের ইচ্ছাকৃত নেতিবাচক 
প্রয়াসও হতে পারে । সেখানে একজন বলেছিলেন, কোনো মন্দিরে যখন 
অন্ত্যজদের প্রবেশাধিকার নেই, তখন সেখানে প্রবেশ করার অধিকার 
অর্জনটাই বড় কথা, তা না করে মন্দির এবং দেবতা সম্পর্কে ইল্মুশনের 
অবসান ঘটানোর প্রয়াসটিই হবে ভ্রান্ত প্রয়াস। ঠিকই, মন্দিরে প্রবেশের 
অধিকার অর্জন করলে জাতপাতের লড়াই-এর ক্ষেত্রে একটা ইতিবাচক 
সাফল্য অর্জন করা গেল । কিন্তু তার চেয়ে অনেক বৃহৎ এবং অনেক কাম্য 
এই মন্দির এবং তন্মধ্যে স্থাপিত পুতুলটিকে ঘিরে যে যুগযুগান্তেরং“মাহজাল 
বিস্তার করা আছে সেই মোহাচ্ছন্নতায় চিড় ধরানো, ফাটল ধরানো। 
সেই লক্ষ্য সামনে না রেখে যদি মন্দিরে প্রবেশাধিকারের লড়াইটি একমাত্র 
হয়ে দাড়ায়, তবে এদেশের ভোটভিত্তিক মানসিকতা একদিন এঁ লড়াই-এর 
নেতাদেরও মন্দিরের ভেতরে টেনে এনে বিগ্রহ নামক পুতুলের সামনে 
নতজানু করায় । যেটা পশ্চিমবঙ্গের আনাচে-কানাচে প্রকট হচ্ছে। 

থিওসফিক্যাল সোসাইটির কোনো সভায় ঈশ্বরতত্ব নিয়ে আলোচনায় 
ঈশ্বরের অস্তিত্ব নিয়ে কেউ কোনো প্রশ্ন তোলে না । তেমনি বিজ্ঞান 
আন্দোলনকারীদের আলোচনাসভায় যদি “আত্মার অস্তিত্ব নিয়ে, ঈশ্বরে'র 
অনিবার্ধতা নিয়ে, পরলোক'-এর যথার্থতা নিয়ে অনেকে বলতে শুরু করেন 
তবে কি মনে হয় না, এ কোন্‌ গর্তে এসে ঢুকলাম রে বাবা ! 

বিজ্ঞানমনক্কতা, গণস্বাস্থ্য সম্পকিত সচেতনতা, যুক্তিবাদী আন্দোলন 
প্রভৃতি যারা গড়তেন তাদের মধ্যে অনেকেই অবিজ্ঞানের ব্যাধিতে 
আক্রান্ত । হাতে গ্রহরত্ব, পকেটে ঠিকুজি কুষ্ঠি, বাড়িতে হোমিওপ্যাথির 
পুরিয়া, গলায় পৈতের মতন একটি অনর্থক দড়ি, ঈশ্বরের নিরাকার অস্তিত্বে, 
পরলোকতত্বে ও আত্মার অবিনাশী উপস্থিতিতে গভীর বিশ্বাস এবং সেই 
সঙ্গে গণবিজ্ঞান গণস্বাস্থ্য যুক্তিবাদী আন্দোলনের ঝাণ্ডা হাতে-_ এই 
হাস্তকর দৃষ্টান্ত খুব সহজেই খুঁজে পাওয়া যায়। হাস্তকর এবং 
লঙ্জাকর। সেদিন সেই সভায় নর্মান বেখুন জনস্বাস্থ্য আন্দোলনের .এক 
নেতৃস্থানীয় বিজ্ঞানকর্মী ও বিজ্ঞানীর বক্তব্য শুনে স্তম্ভিত হয়ে গিয়েছিলাম। 
তিনি শুধু যে ঈশ্বরের অস্তিত্বে বিশ্বাসী তাই নয়, ইরাকের যুদ্ধে বহু মানুষ 
বিজ্ঞান আবিষ্কৃত অস্ত্রে যেহেতু খুন হয়েছে এবং যেহেতু একজন বিধবার 
(মনে রাখবেন বিধবা» বিপত্নীক নয় ) একমাত্র সন্তান মারা গেলে ধর্মই 
নাকি তাকে দিতে পারে একমাত্র আশ্রয়, অতএব ওনার মতে ধর্ম ও 
ঈশ্বরকে বাতিল করে দিয়ে বিজ্ঞানের জয়ধ্বজা ওড়ানো চলে না। বক্তার 
জ্ঞাতার্থে সবিনয়ে বলা উচিত ছিল যে, বিশ্ব ইতিহাসে ধর্মযুদ্ধে ও 
সাম্প্রদায়িক হানাহানিতে যত লোক মারা গেছে আণবিক বোমা ও হিটলার 
সহ দুটি বিশ্বযুদ্ধে অত লোক মারা যায় নি। 


২১৬৪ 


এহ বাহন! ডালপালা ছেড়ে বৃক্ষের মূলের অনুসন্ধানে প্রবৃত্ত হওয়া 
যাক। নারী-পুরুষ-ধর্ম-বিজ্ঞান ওতপ্রোত জড়িত । নারী-পুরুষ একে 
অপরের পরিপূরক । কিন্তু ইদানীংকালে সমাজে পুরুষশাসনকে কেন্দ্র করে 


“ নারী-পুরুষের দ্বন্দের চরিত্র বৈরীমনোভাবাপন্ন অর্থাৎ যাকে ইংরেজীতে 


যেমন শ্রমিক মালিকের ছন্দ। বস্তুত শ্রমিক- 
মালিকের দন্দ্ব ও নারী-পুরুষের ছন্দ.একই স্ত্রে গ্রথিত। মালিকানা তিত্তিক 
ব্যবস্থার অবসান ঘটিয়েই শ্রমিক-মালিকের এই দ্বন্দের অবসান ঘটানো সম্ভব। 
মালিককে ব্যক্তিগতভাবে হত্যা করে বা অন্য কোনে! উপায়েই এই ছন্দের 
নিরসন সম্ভব নয়। ঠিক তেমনি পুরুষকে হত্যা করে বা পুরুষকে বিনাশ 
করে নয়, পুরুষশাসিত সমাজের অবসান ঘটিয়েই এই ছন্দের অবসান হতে 
পারে। অর্থাৎ ‘পুরুষ শ্রেষ্ঠ" এই বোধকে সমাজ থেকে উৎপাটিত করা । 
সেখানে এটো না তোলা, সর্বদা রান্না না করা, সি'দুর না পরা, বিধবার্দের 
জন্য চাপিয়ে দেওয়া অসভ্য নিয়ম মেনে না চলা, সংসারে সিদ্ধান্ত গ্রহণের 
ক্ষেত্রে নারীর পরামর্শকে সন্মান করা, স্বামীর দ্বারা ধষিত হওয়ার ক্ষেত্রে 
প্রতিবাদ জানানো ( সম্প্রতি জাপানে এই মর্মে একটি মামলাও চলছে ); 
‘স্বামী’ কথাটিতে আপত্তি জ্ঞাপন করা, পদবীর পরিবর্তন না করা, পাত্রপক্ষ 
থেকে কোনো রকম দাবি-দাওয়া প্রশ্ন এলে বিয়ে ভেঙে দেওয়া] _ এসমস্তই 
পুরুষ-শাদ্তি সমাজের বিরুদ্ধে লড়াই-এর ক্ষেত্রে শ্রদ্ধাসহকারে উচ্চারিত 
হওয়ার মতন এক একটি অস্ত্র। কিন্তু সম্পূর্ণ লড়াই বা টোটালওয়ার 
চালাবার পক্ষে পর্যাপ্ত নয় । পুরুষ শ্রেষ্ট- এই বোধকে, এই concep- 
tionকে ধ্বংস করার লড়াই-এ নেতা হতে হবে নারীকেই । শ্রমিক- 
মালিক লড়াই-এর প্রশ্নে যেমন মালিক অনেক কনসেসন দিতে পারে, কিন্তু 
মালিকানা ছাড়তে সে কোনোদিনই প্রস্তুত নয়। তেমনি পুরুষ অনেক 
কনসেসন দিতে পারে নারীকে, দিয়ে প্রগতিশীল সাজতে পারে। কিন্ত 
পুরুষ কখনই পুরুষশাধিত সমাজের মালিকানা ছাড়বে না। শেষ সিদ্ধান্তের 
‘ভেটো পাওয়ার (৬৩৫০ 0০%/৩1) সে রেখে দেবে নিজের কাছে। এই 
ভেটো পাওয়ারটি কাড়তে হলে লড়তে হবে এবং লড়াইয়ের নেতা হতে হবে 
নারীকেই । পুরুষদের একটি অংশ তার সঙ্গী হতে পারে - এইমাত্র । তেমনি 
ধর্ম ও বিজ্ঞানের লড়াই-এ একজনকে ধ্বংস করেই অন্যজনের বেঁচে থাকা। 
জিওরদানো ক্রনো, কোপারনিকাস, গ্যালিলিও বৃত্তান্ত আমাদের সামনে 
ধর্ম ও বিজ্ঞানের পারম্পরিক বিরোধের প্রশ্নে এক সনাতন দৃষ্টান্ত । 
আদম-ইভ-এর তত্ব, ব্রার রসের তত্ব সৃষ্টি রহস্তের ক্ষেত্রে নাকচ হয়ে যায় 
ডারউইন-এর উপস্থাপনার সামনে । কাঁঠাল গাছে আম না হওয়া বা 
মানুষের পেটে মানুষ হওয়ার পেছনে অনেক শিক্ষিত অন্ধ এখনও যদিও 
মনে করে যে, এর পেছনে ‘এক বিশেষ শক্তির হাত বা disciplined 
Programming রয়েছে, তথাপি একথা পরীক্ষিত সত্য যে এই অনিবার্ধতার 
পেছনে রয়েছে জেনেটিক কোড নামক এক বহুবিচিত্র প্রাকৃতিক পদার্থ । 
লোকাচার উখ্থিত অজ্ঞানতা প্রস্থত বহু প্রাচীন ধারণা পরবর্তীকালে 
বিশাল বিশাল দার্শনিক, মোড়কে আবৃত হয়েছে। এবং এর ফলশ্রাতি 


বলে antagonistic | 


উৎস মানুষ [] জুন +৯২ 


হিসেবে স্থর্য চন্দ্র অগ্রিতে কোনো দেবত্ব নেই একথা বিজ্ঞান সরাসরি প্রমাণ 
করে দেওয়ার পরও এইসব জড়পদার্থের দেবত্ব নিঃশেষিত হয় না বা 
ধর্মশাসিত জনসমষ্টিতেও এই ভ্রান্ত ধারণা রাজত্ব চালিয়ে যায়। গ্রহণের 
সময় বহু হিন্দু বিজ্ঞানী এখনও অন্নজল গ্রহণ করে না, বন্ধ মুসলিম বিজ্ঞানী 
এখনও চন্দ্রকে দেবতা বলে মনে করে, বহু খৃন্টান বিজ্ঞানী আদম-ইভ এবং 
পৃথিবীকে কেন্দ্রে রেখে গড়ে ওঠা পৌরমণ্ডলের তত্ব সমন্বিত বাইবেলকে 
আপপুস্তক বলে মনে করে। অর্থাৎ ধর্মীয় সংস্কারের প্রভাব ওই "পুরুষ? 
নামক বোধের প্রস্তাবের মতনই আমাদের সামাজিক মননের আণবিক স্তরে 
প্রোথিত। ধির্ম' নামক, ‘ঈশ্বর’ নামক মনুষ্য সভ্যতার চরমতম ‘ইল্যুশন’টি 
সম্পর্কে সম্যক সাবধান না হলে এই সমস্তার সমাধান হবে না। প্রশ্ন 
আসতে পারে, সমাধান না হলে ক্ষতি কি? কোনো বিজ্ঞানী ফুদি 
মসজিদে গমন করে, কোনো শিল্পী বা সাহিতাক যদি আত্মা, পরলোক তত্ব 
ও অধৃষ্টবাদে বিশ্বাস করে, কোনে! শল্য-চিকিৎদকের গলায় যদি রুত্রাক্ষের 
মালা থাকে তবে ক্ষতি কি? এরজন্য তো তার হজনশীলতাকে অস্বীকার 
করা যায় না? উত্তরে বলব, হ্যা, নিশ্চয়ই, তাদের স্থজনশীলতাকে অস্বীকার 
করা যায় না। নসট্রাডামুসে বিশ্বাসী ছিলেন বলেই সত্যজিৎ রায়ের 
চলচিত্রকর্মকে অস্বীকার করা যায় না; ঈশ্বরের ধারণায় আস্থাবান ছিলেন 
বলে আইনস্টাইনের তত্ব বাতিল হয়ে যায় না। কিন্ত ক্ষতি একটা হয়। 
এবং সে ক্ষতি গভীর এবং স্বদূরপ্রসারী। শিক্ষিত intellectual-র| 
নিরাকার সুপার পাওয়ারে বিশ্বাস করে। আর এই বিশ্বাদকে 5208- 
91216 করে আলিগড়ে দাঙ্গা হয়, খোমেইনীর রাজত্ব স্থাপিত হয়,.পূর্ব- 
ইওরোপে সমাজতন্ত্র বিনাশে ক্যাথলিক অভ্যুত্থান ঘটে, ইরাকের যুদ্ধে 
বিজ্ঞান ব্যবহৃত হয় বীভৎসভাবে । স্থতরাং, সেই শৈশবে শোন! ‘মেলাবেন 
তিনি মেলাবেন' ধারণার মূলে হানতে হবে কুঠার। সে বড় কঠিন কাজ। 
তবে মূলে কুঠারাঘাত হলে শাখাপ্রশাখা অনিবার্য নিয়মেই রিক্ত হতে বাধ্য। 
পাচু রায় 

কলকাতা 


ডাঙ্ছেল প্রস্তাব এবং ভারতের স্বনির্ভরতার প্রশ্ন 


[১৫৫ পাতার পর ] 


অন্ুমাত্রের ভিত্তিতে প্রক্রিয়ার পেটেণ্টধারীকে প্রতিবাদী বানিয়ে তার 
প্রক্রিয়ার বিশুদ্ধতা প্রমাণের জন্যে সমস্ত দায়ভার পেটেণ্টধারীর ওপর 
চাপিয়ে দিতে পারে । আর সমস্ত বিষয়টি বিচারাধীন থাকার সময় পেচেণ্ট 
দেওয়া বন্ধ থাকবে ফলে ভারতীয় বিজ্ঞানীদের পক্ষে বিকল্প দ্রব্য ভিন্ন 
কোনো উপায়ে উদ্ভাবন করে শিল্পজাত দ্রব্য তৈরি করা দুরূহ হয়ে পড়বে। 
এদিকে গবেষণা কমে গেলে আমাদের শিল্পায়ন স্বনির্ভর হতে পারবে না। 

আর সেই শূন্তস্থানটুকু পূরণ করবে বহুজাতিক সংস্থাগুলি। তারা 
এদেশে পেটেণ্ট নিলেও বিদেশ থেকে জিনিস নিয়ে এসে এখানে তা বিক্রি 
করার কোনো বাধানিষেধ থাকবে না এবং বিদেশী হারে রয়্যালটি পাবে । 
শূন্য বাজারে সেই সৰ জিনিস এবং প্রযুক্তি আমর্দানি করবে যাতে নিজেদের 
মুনাফা সর্বাধিক হয়। 


ডাঙ্কেলের নতুন প্রস্তাবের আর একটি ক্ষতিকর বিষয় হলো_ 
জীবন্তপ্রাণী _ জৈব প্রযুক্তির ক্ষেত্রেও পেটেণ্টের অধিকার দেওয়ার প্রচেষ্টা । 
এতদিন শুধুমাত্র জড় পদার্থের ক্ষেত্রেই পেটেন্ট দেওয়া হতে|। নতুন 
ব্যবস্থার ফলে আপনা হতেই যার বংশবৃদ্ধি ঘটবে, তার জন্যেও পেটেণ্টের 
দাবি করা হয়েছে। এর ফলে কৃষিতে ব্যবহার্য জৈব রাসায়নিক দ্রব্যাদি, 
বীজ, চারা ইত্যাদির ক্ষেত্রেও পেটেণ্ট স্বীকার করে নিতে হবে । কোনে! 
দ্রব্যে পেটেণ্ট দেওয়! হলে, যে দেশে সে-পেটেণ্ট দেওয়া হচ্ছে, সেখানেই 
যে তা উৎপন্ন করতে হবে এবং সে-দেশের শ্রম ও মাল-মশল! ব্যবহার 
করতে হবে _ ডাঙ্কেল প্রস্তাবে সে-ধরনের কোনো বাধ্যবাধকতা নেই । 


অন্তত্র উৎপাদন করে এদেশের বাজারে বিক্রি করার অবাধ অধিকার 
দেওয়া হয়েছে এপ্রস্তাবে। 
তাই, ভারতবর্ষের স্বনির্ভরতার পথে ডাঙ্কেল প্রস্তাব এক প্রবল বাধা । 


১২২২১২১১১১১২১১১১১১১১১১১১১১১১১২১২২২২২২১১১২২২২১২১২২২২১১২২২১১২১২১২১২১২১১২১১২১১২১২১২১২২১১২১১১১২১২১১১১১১১১১১১১১১১২২১২১১১১১১১২১১১০১১১১১২১১১১১১১১১১১১২১১১১১১১১১১১১১১১২১১১১১১২১১১১১১১১২১২১১২১১১১১১১১১১১১২১১১১১২১২১২১১২১১১১২১১১১১১১২১১২১১১১১ 
নাগরিক মঞ্চ প্রকাশন! 
পাবলিক সেকৃটর 
* ভারতীয় শিল্পনীতির বিবর্তন * প্রাইভেট সেক্টর আক্ষরিক অর্থে কি প্রাইভেট সেক্টর 
* প্রাইভেট ও পাবলিক সেক্টরের কার্যকলাপের তুলনা ( ইসকো, টিসকো ও অন্যান্য ৩০টি সংস্থা ) 
* সরকারি শ্বেতপত্র অনুযায়ী পাবলিক সেক্টরে রুগ্ততার কারণ * এ-ছাড়! শিল্প ও শ্রমিক সম্পর্কে আরও অনেক তথ্য । মূল্য : আট টাকা 
পশ্চিমবাংলার আক্রান্ত শ্রমিক 
পশ্চিমবঙ্গ সরকারের প্রকাশিত “লেবার ইন ওয়েস্ট বেঙ্গল’-এর বিকল্প প্রস্তাব । মূল্য: তিরিশ টাকা 
প্রাপ্তিস্থান £ বুকমার্ক, ৬ বঙ্কিম চ্যাটার্জী স্ট্রীট ; শিয়ালদহ স্টেশন চত্বর 
নাগরিক মঞ্চ কার্যালয়, ১৩৪ রাজা রাজেন্দ্রলাল মিত্র রোড, কলিকাতা ৭০০ *৮৫ [ রুম নং ৭ ( দোতলায় )] 

উৎস মানুষ [] জুন ’৭২ 


১৬৫০০ 


রিপোর্ট 


‘ডাঙ্কেল প্রস্তাব বিষয়ে আলোচনাসভা 


গত ২৬ মে, ১৯৯২ কলকাতা বিশ্ববিদ্যালয়ের শতবাধিক হল্‌-এ ‘ডাঙ্কেল 
প্রস্তাব ও ভারতের সার্বভৌমত্ব’ বিষয়ে একটি কনভেনশন আয়োজিত হয়। 
পশ্চিমবঙ্গ বিজ্ঞানমঞ্চ ও আরো কিছু সহযোগী সংস্থা এই কনভেনশনের 
উদ্যোক্তা । সারা ভারতের বেশ কিছু বিশিষ্ট অর্থনীতিবিদ, সাংসদ এবং 
কুটনীতিবিদ এই আলোচনায় অংশগ্রহণ করেন। এই কনভেনশনের 
সভাপতিত্ব করেন বিশিষ্ট অর্থনীতিবিদ, শ্রী অমিয় বাঁগচী। যার! এই 
আলোচনায় অংশ নেন তাদের মধ্যে ছিলেন জবাহরলাল নেহরু বিশ্ব- 
বিদ্যালয়ের অর্থনীতির অধ্যাপক এ দীপক নায়ার, কলিকাতা! বিশ্ববিদ্যালয়ের 
উপাচার্য শ্রী রধীন্্রনারায়ণ বসন্ত, লোকসভার প্রাক্তন স্পিকার ও বর্তমান 
সাংসদ শ্রী রবি রায়, ন্যাশনাল ওয়াকিং গ্র“প অন পেটেন্ট ল’-এর আহ্বায়ক 
বি কে কৈরালা, প্রাক্তন বিদেশ সচিব গর মূচকুন্দ দুবে এবং বিশিষ্ট 
অর্থনীতিবিদ শ্রী অশোক মিত্র । সভার প্রারম্ভে পশ্চিমবঙ্গ বিজ্ঞানমঞ্চের 
সম্পাদক ডাঙ্কেল খসড়ার প্রতিবাদে একগুচ্ছ প্রস্তাব পাঠ করেন এবং সভার 
অনুমোদনের জন্য রাখেন । 

সভায় প্রথমে বক্তব্য রাখেন শ্রী দীপক নায়ার। ডাঙ্কেল খসড়ার মূল 
কথাগুলি তিনি ব্যাখ্যা করেন । TRIPS, TRINS এবং GATT - 
সম্বন্ধীয় ডাঙ্কেল খসড়ার মূল বিষয়গুলি আমাদের দেশের অর্থনীতির ওপর 
কি ধরনের প্রভাব বিস্তার করতে পারে তার উল্লেখ করেন। তিনি 
বলেন, এই ডাঙ্কেল খসড়ায় আমাদের চুক্তিবদ্ধ হওয়া উচিত নয় এবং 
এর বিকল্প হিসাবে তিনি তিনটি ব্যবস্থার সম্ভাবনার দিক খতিয়ে দেখার 
কথা বলেন। অধ্যাপক রখীন্দ্রনারায়ণ বস্তু তার বক্তব্যকে সীমাবদ্ধ রাখেন 
আমাদের দেশের কৃষি ব্যবস্থার ওপরে ডাক্ষেল প্রস্তাবের প্রতিক্রিয়! নিয়ে । 
একটি ছোটো উদ্াহরণের সাহায্যে তিনি এই প্রতিক্রিয়াটি বুঝিয়ে বলেন। 
একটি চাষীর কথা ধরা যাক, যিনি বীজতলায় বীজধান করে সেগুলোই চাষ 
করেন নিজের জমিতে । প্রয়োজনে হয়তো সেই বীজধান প্রতিবেশি 
কৃষককে ঝণ হিসাবেও দেন এবং পরের বছরের জন্য সংরক্ষণ করে রাখেন। 
ভাঙ্কেল প্রস্তাব মেনে নিলে চাষীটির এ-ছুটি নির্দোষ কাজই হয়ে যাবে 
সম্পূর্ণ বেআইনী । এছাড়াও আমাদের দেশের পক্ষে কোন্‌ শশ্তের চাষ 
বেশি করে করা দরকার-_-কী ধরনের বীজ বপন করা উচিত, এ-সবই 
নিরূপিত হবে বহুজাতিক সংস্থাগুলির লাভের হিসাবের সঙ্গে সমতা রেখে । 

প্রাক্তন লোকসভার স্পিকার, সাংসদ শ্রী রবি রায় ভারতের স্বরাজ- 
নীতির সাপেক্ষে ডাস্কেল প্রস্তাবকে বিচার করার প্রয়োজনীয়তার কথা 
উল্লেখ করেন। কেন্দ্রীয় সরকারের বিভিন্ন নীতির কঠোর সমালোচন! 
করে তিনি বলেন, বর্তমান সরকার আমাদের দেশকে পুঁজিবাদী দেশগুলির 

উপনিবেশে পরিণত করার চক্রান্ত করছে! সর্বস্তরের মানুষকে এই 
চক্রান্তের বিরুদ্ধে ব্যাপক গণআন্দোলন গড়ে তুলতে হবে। 

প্রাক্তন বিদেশ সচিব শ্রী মুচকুন্দ দুবে বলেন যে, ভারতবর্ষ আজ একটা 
অসম্ভব বিপজ্জনক পরিস্থিতির সামনে দাড়িয়ে। তার মতে, ডাঁঙ্কেল 
খসড়ার প্রস্তাব গৃহীত হওয়ার ফলশ্রুতি হবে, পরিষেবার ক্ষেত্র সঙ্কোচন এবং 
স্বনির্ভরতার কণ্ঠরোধ। তিনি বলেন, ১৯৮৬ সালের সঙ্গে ১৯৯২ সালের 
দুনিয়ার কোনো মিল নেই। আমেরিকার “নিউ ওয়ন্ড অর্ডার’ ঘোষণার 
মধ্যেই এটা পরিশ্ষুট । এই পরিস্থিতিতে আমাদের নয়া অর্থনীতির ফলে 
বিদেশের ওপর আমাদের নির্ভরতা আরো বেড়ে গেছে। তিনি তার 
বক্তব্যে আশঙ্কা প্রকাশ করেন, বর্তমান ভারত সরকার ডাঙ্কেল খসড়াটি 
হয়তো যেনে নেবে । এবং যদি ভারত সরকার এটা মানতে রাজি না হয়, 
তাহলে আমেরিকার স্থপার-৩০১ ইত্যাদি অর্থনৈতিক চাপের সাথে 
সাথে সামরিক আগ্রাসনের সম্ভাবনাও রয়েছে । 

সবশেষে বক্তব্য রাখেন শ্রী অশোক মিত্র । তিনি বলেন যে, আমাদের 
সরকার দেশের সার্বভৌমত্ব বিসর্জন দিয়ে ডাঙ্কেল প্রস্তাব মেনে নিতে 
চাইছে । এই প্রস্তাব মেনে নিলে, আমাদের দেশের স্বকীয় গবেষণা 
একেবারেই বন্ধ হয়ে যাবে, কারণ পণ্যের ওপর কুড়ি বছরের পেটেণ্ট এবং 
পদ্ধতির ওপর আরো দশ বছরের, এই মোট তিরিশ বছর দূরের 
ভবিষ্যতের কথা ভেবে দেশে গবেষণ! চালিয়ে যাওয়া আমাদের পক্ষে 
অসম্ভব হয়ে দীড়াবে | শ্রী মিত্র-র মতে, ডাঁঙ্কেল প্রস্তাব হলো “জোর যার 
মুলুক তার’ নীতির নির্লজ্ অভিব্যক্তি। এছাড়া সভায় ন্যাশনাল 
ওয়াকিং গ্রুপ অন পেটেণ্ট ল-এর কনভেনার শ্রী বি কে কৈরালা বলেন 
যে, ১৯৭* সালের ভারতীয় পেণ্টেণ্ট আইন তৃতীয় বিশ্বের দেশগুলির কাঁছে 
একটি উজ্জল আদর্শ হিসেবে দাড়িয়েছে । এই আইনের জোরেই গত কুড়ি 
বছরে আমরা ওষুধশিল্পে কিছুটা স্বনির্তরতা অর্জন করতে পেরেছি। 

সভাপতির ভাষণে শ্রী অমিয় কুমার বাগচী ডাঙ্ছেল প্রস্তাব গৃহীত হবার 
সমস্তাকে নিজেদের অস্তিত্ব টিকিয়ে রাখার সমস্যা বলে চিহ্নিত করেন। 
তিনি বলেন, এমন অনেক মানুষ আছেন, যার! মনে করতে পারেন যে, 
ওষুধের দাম তো এখনই অনেক বেশি, যদি আরো একটু বেশি হয় তাহলে 
গরীব মানুষদের সমস্তার খুব একটা এদিক-ওদিক হবে না । কিন্তু ডাঙ্কেল 
প্রস্তাব গৃহীত হলে পরিস্থিতি এমন পর্যায়ে চলে যাবে যে, সাধারণ মধ্যবিত্ত 
সম্প্রদায়েরও খেয়ে-পরে বেঁচে থাকাটাই সমস্তা হয়ে দাড়াবে । সভার 
শেষে শ্রী কৈরালার সংযোঁজনসহ সমগ্র প্রস্তাবগুলিই সর্বসম্মতিক্রমে গৃহীত 
হয়। শ্রোতারা সকলেই এই ধারণা নিয়ে ফিরেছেন যে, ডাঙ্কেল প্রস্তাব 
একটি সর্বগ্রাসী প্রস্তাব শুধু নয়, এই প্রস্তাব সারা ভারতবর্ষের মানুষের 
স্বাধীনতা সার্বভৌমত্বও কেড়ে নেবে। কনভেনশন মঞ্চ থেকে আয়োজকরা 
বিভিন্ন সংস্থা থেকে আসা প্রতিনিধিদের ডাঙ্কেল প্রস্তাবের বিরুদ্ধে স্বাক্ষর 
সংগ্রহ করতে অনুরোধ করেন । 

পরিবেশন্দ্ূষণের কবলে কোলাঘাঁট 


পরিবেশ দূষণের মানচিত্রে নবতম সংযোজন আমাদের এই কোলাঘাট”_ 
কথাগুলি বললেন কোলা সায়েন্স হবি সেপ্টারের জনৈক সদশ্ত । ‘পরিবেশ 
দূষণ’ এখন কোলাঘাটের প্রধান আলোচনার বিষয়। 
হাওড়া-খড়গপুর লাইনে মেচেদীয় নেমে কয়েক-পা এগোলেই কোলাঘাট 
তাপবিদ্যুৎ প্রকল্প_ “কোলাঘাট থার্মাল পাওয়ার প্রজেক্ট ) সংক্ষেপে 
কেটিপিপি। কে টি পি পি-র বিদ্যুৎ নয়ে তাবৎ পশ্চিমবঙ্গবাপীর যতটা 
উদ্বেগ, তার চেয়ে অনেক বেশি উদ্দিগ্ন কোলাঘাট ও সন্নিহিত এলাকার 
ব্যাপক সাধারণ মানুষ, পরিবেশ দূষণের আশঙ্কায় । কে টিপি পি-র 
চিমনিগুলি দিয়ে ধোঁয়ার সঙ্গে নির্গত ছাই কোলাঘাটের স্বাভাবিক 
জীবনযাত্রায় নানা সমন্তা স্থষ্টি করছে। 
কোলাঘাট ও সন্নিহিত এলাকায় সাধারণ মানুষের জীবন ও জীবিকার 
প্রধান উপায় পানচাষ ও ফুলচাৰ। কে টি পি পি-র ছাই পানচাষ ও 
ফুলচাষে ব্যাপক ক্ষতিসাধন করছে । পান ও ফুলের গায়ে কালো কালো 
ছোপ পড়ছে । জলে ধুলেও সে-ছোপ যায় না । দাগী পান, দাগী ফুল 
বাজারে জলের দরে বিক্রি হয়। একই অভিযোগ পানচাষী রতন মাইতি 
ও ফুলচাষী শ্যামল জানা-র। মাঝে মাঝেই বিক্ষোভ আন্দোলন হয়েছে । 
চিমনিগুলির উচ্চতা বেড়েছে । লাভের চেয়ে ক্ষতি হয়েছে বেশি। 
কে টি পি পি-র ছাই উড়ে গিয়ে পড়েছে দূরে, আরও দূরে | ফলে ব্যাপক- 
হারে বিস্তীর্ণ অঞ্চলের পান ও ফুল চাষ নষ্ট করছে কে টি পিপি-র ছাই। 
একটু জোরে হাওয়া দিলেই কোলাঘাটের পথে-ঘাটে খালি চোখে চলা 
বেশ দুষ্কর । যে কোনো মুহুর্তে চোখে এসে বিধতে পারে কে টি পি পি-র 
ছাই। শুধু তাই নয়_কে টি পি পির ছাই উড়ে গিয়ে পড়ছে দূর-দূরান্তের 
স্বাড়ির ছাদে বারান্দায় গাছপালায় সর্বত্র । সাধারণ মানুষের আশঙ্কা_ 
এইভাবে চললে আর কিছুদিনের মধ্যেই কোলাঘাট ও সন্নিহিত এলাকায় 
ব্যাণ্ডেলের মতোই ছড়িয়ে পড়বে ফুসফুসের রোগ, শ্বাসকষ্ট, চর্মরোগ, 
চোখের অস্থথ প্রভৃতি নানা উপসর্গ । 
কে টি পি পি-র চিমনি দিয়ে নির্গত ছাই-এর পাশাপাশি কে টি পি পির 
নোংরা দূষিত জল ও প্রতিদিনের টন টন বর্জ্য পদার্থ কোলাঘাটের 
পরিবেশকে ব্যাপকভাবে দূষিত করছে। একটু বৃষ্টি হলেই সব গিয়ে 
মিশছে জমি-জায়গা, খাল-বিল, নদী-নালা, সর্বত্র। দিনের পর দিন 
জমির ফসল কমছে, মাছের ফলন কমছে। স্থানীয় জেলেদের অভিযোগ - 
নদীর জল দুষিত হওয়ার জন্যই বূপনারায়ণে ইলিশের আগমন কমছে। 
__ কোলাঘাটের বিস্তীর্ণ অঞ্চল ঘুরে দেখা গেল, সাধারণ মান্য ধীরে ধীরে 
পরিবেশ সম্বন্ধে শঙ্কিত হয়ে উঠছেন। বিভিন্ন বিজ্ঞান ও সাংস্কৃতিক 
সংগঠন পরিবেশ দূষণের বিরুদ্ধে আন্দোলন শুরু করেছেন, যদিও সে- 
আন্দোলন এখনে প্রাথমিক পর্যায়ে । 

কোলাঘাটে পরিবেশ দূষণের মাত্রা দিনের পর দিন বাড়ছে। দে মাত্রা 
অচিরেই যে ভয়াবহ হয়ে উঠবে, সে-বিষয়ে সাধারণ মানুষের কোনো সন্দেহ 
নেই । তাদের আশা-রাজ্য পরিবেশ দপ্তর ও কে টি পি পি কর্তৃপক্ষ 
অবিলম্বে কোলাঘাটে পরিবেশ দূষণের বিরুদ্ধে যথাযথ ব্যবস্থা গ্রহণ করবেন। 


নিশীথ চৌধুরী 

বিজ্ঞান ও বিজ্ঞানকর্মী-র এবারের ‘খোলা-মেল!’ 


বিধান শিশু উদ্যানে লাল সবুজের নাচ দেখতে দেখতে হারিয়ে ফেলেছিলাম 
গন্তব্যস্থল ৷ চারিদিকে কৃষ্ণচূড়া লালে লাল আগুন ছড়িয়ে দিচ্ছে, ঝিলের 
জলে হাওয়া দোল দিয়ে যাচ্ছে। এমন সময়ে এক ছোট্ট বন্ধুর ডাকে সম্বিৎ 
ফিরল। তার হাত ধরে পৌছলাম ঝিলের ওপারে _গন্তব্যে । 

“বিজ্ঞান ও বিজ্ঞনকর্মী” সংস্থা আমন্ত্রণ জানিয়েছিল ‘সারাদিন. একত্রে 
কাটাতে চাইছি বন্ধু-বান্ধবদের সাথে । গত বছরের অনুষ্ঠানে উপস্থিত 
থাকার স্থবাদে এবারেও লোভ সামলাতে পারলাম না । আর তাই, ১০ মে 
”৯২ বিধান শিশু উদ্যানে পৌঁছে গেলাম। যাওয়া মাত্র চা ও খাবার পাওয়া 
গেল। তবে অনুষ্ঠান শুরু হলো প্রায় ১২টায়। অনেকেই গান শুনে 
অনুষ্ঠানে মন দিতে চাইছিল, কিন্ত গান হলো না। অনুষ্ঠান শুরু হয়ে গেল 
উপস্থিত জনাধাঁটেক লোকজনকে কয়েকটি দলে ভাগ করে । আলোচনার 
বিষয় উদ্যোক্তারা ঠিক করে দিয়েছিলেন । বিষয়গুলি হলে! নন্দলালের 
আন্দোলন, বেহাল বিজ্ঞানকর্মী, চরে বেড়াও, হ-য-ব-র-ল, ব্ল্যাক হোল, 
এভাবেই আলোচনা! চলতে লাগল । অবশেষে দুপুরের খাবার ডাক পড়ল 
বেলা তিনটে নাগাদ । খাবার ব্যবস্থা চমৎকার । কিছু বিজ্ঞানকর্মী বন্ধুই 
রান্নার দায়িত্ব নিয়েছিলেন। মাটিতে বসে সারি দিয়ে খাওয়া, যেন 
পিকনিকের আমেজ এনে দিয়েছিল। 

খাওয়া শেষে সবাই মিলে খোলা মাঠে ঘাসের গালিচার ওপর বসে 
গান শোনা । তারপর সারাদিনের আলোচনার রিপোর্টিং করল প্রতিটি দলের 
প্রতিনিধিরা । তার থেকে যা দাড়াল_বেঁচে থাকাই যেখানে রাজনীতি 
সেখানে বিজ্ঞান আন্দোলনকে অরাজনৈতিক ভাবার কোনো কারণ নেই। 
মধ্যবিত্ত মানসিকতার কারণেই নিরাপদ দূরত্বে থেকে আন্দোলনে অংশগ্রহণ 
করার প্রবণতা ইত্যাদি ইত্যাদি" । 

তারমধ্যেই চা সহযোগে গান চলতে লাগল, সন্ধ্যে সাঁড়ে-ছটা নাগাদ 
সবাই উঠে পড়ল বাড়ির উদ্দেশ্য - আবার কবে সারাদিন এমন আনন্দে 
কাটবে ভাবতে ভাবতে । 


পারমিতা 


১৬৭ 


[] ৩১১ মে:.’॥২ বিশ্বপরিবেশ দিবস উপলক্ষে কীচরাপাড়া বিজ্ঞান 
দরবারের উদ্যোগে ‘পশ্চিমবঙ্গে পরিবেশ দূষণ বিরোধী আন্দোলন’ বিষয়ে 
একটি আলোচনাসভা অনুষ্ঠিত হবে। এছাড়া ২ জুন *৯২ কাচরাপাড়া রেল 
স্টেশনে এবং গান্ধবীমোড়ে পথসভা ও প্রচারপত্র বিলি করা হবে এ একই 


সংগঠনের পক্ষে থেকে ।* 


[7] আমতার উদং পল্লী উন্নয়ন পরিষদ পাঠাগার ৫ জুন ,৯২ বিশ্ব পরিবেশ _ 


দিবস উদ্যাপন উপলক্ষে সারাদিনব্যাপী অনুষ্ঠানের আয়োজন করছে। 
অনুষ্ঠানের উদ্দেশ্য - গ্রামীণ মানুষদের মধ্যে পরিবেশ সচেতনতা প্রসার ও 
তাদের বৃক্ষরোপণে উদ্বৎদ্ধকরণ ৷ অনুষ্ঠানের অঙ্গ হিসেবে থাকবে সেমিনার, 
ভিডিও প্রদর্শনী, ক্যুইজ কনটেস্ট, মিছিল এবং বৃক্ষরোপণ ।* 


হয়েছে 

[7] আমতার উদ পল্লী উন্নয়ন পরিষদ পাঠাগারের বিজ্ঞান বিভাগের 
পরিচালনায় সম্প্রতি উদং উচ্চ বিদ্যালয়ে অনুষ্ঠিত হলে! চারদিনের ( ২৮ 
ফেব্রুয়ারি_-২ মার্চ ৯২) এক বিজ্ঞান-মেলা। জাতীয় বিজ্ঞান দিবস 
উদ্যাপন উপলক্ষে আয়োজিত এই বিজ্ঞান-মেলার উদ্দেশ্য ছিল কুসংস্কারাচ্ছন্ন 
গ্রাম-বাঙলায় বিজ্ঞান মানসিকতার সম্প্রসারণ । অনুষ্ঠানের অঙ্গ হিসেবে 
ছিল- বিজ্ঞান মিছিল, প্রদর্শনী, স্বেচ্ছায় রক্তদান শিবির, বৃক্ষরোপণ 
অনুষ্ঠান, সেমিনার এবং বিবিধ প্রতিযোগিতা । 

[] গত ৮ এপ্রিল ’৯২ নর্মান বেখুন জনস্বাস্থ্য আন্দোলন ও গোপালমচন্ত্র 
ভট্টাচার্য বিজ্ঞান প্রসার সমিতির যৌথ উদ্ভোগে বাঙলা ভাষায় বিজ্ঞানচর্চার 
অন্যতম পথিকৃৎ প্রয়াত বিজ্ঞানসাধক ড. গোপালচন্দ্র ভট্টাচার্য-র একাদশ 
বাষিক স্মরণসভা অনুষ্ঠিত হলো, বস্তু বিজ্ঞান মন্দির সেমিনার হল-এ। 
সভায় “বাংলা ভাষায় বিজ্ঞানচর্চা ও বিজ্ঞান আন্দোলন” শীর্ষক 'গোপালচন্দ্ 
ভট্টাচার্য স্মারক বক্তৃতা’ প্রদান করেন শ্রী শঙ্কর চক্রবর্তাঁ। বৈজ্ঞানিক 
গবেষণা, মাতৃভাষা! ( বাংল! )-য় বিজ্ঞানচর্চা, প্রভৃতি ক্ষেত্রে গোপালচন্দ্রের 
কৃতিত্বের উল্লেখ করেন বক্তারা । 

[] যাদবপুর যুক্তিবাদী সংস্থা, কলিকাতা বিজ্ঞান ও সাংস্কৃতিক সংস্থা, 
চলন্তিকা বিজ্ঞান সংস্থা, বিজ্ঞান অনুরাগী ও চেতলা গণবিজ্ঞান কেন্দ্র 
উদ্যোগে গত ১০ এপ্রিল ”৯২ আব্রাহাম কোত্ুরের জন্মদিনে দক্ষিণ 


* যে-সব অনুষ্ঠান সংঘটিত-হওয়ার খবর এখনো আমাদের কাছে পৌঁছয় 
নি সে-সংবাদ “হবেতে ছাপা হলো । - স. ম. 


১৬৮ 


কলকাতার গড়িয়া থেকে যাদবপুর পযন্ত এক ‘কুসংস্কার বিরোধী পদযাত্রা 
অনুষ্ঠিত হয়। পদযাত্রার শেষে যাদবপুর গণবিজ্ঞান আন্দোলনের সঙ্গে যুক্ত 
বিভিন্ন সংগঠনের পক্ষ থেকে বক্তব্য রাখা হয়। বিজ্ঞান অনুরাগী সংগঠন 
প্রদর্শন করে “অলৌকিক নয় নিছক ম্যাজিক’ প্রদর্শনী । এই উপলক্ষে 
যাদবপুর যুক্তিবাদী সংস্থার মুখপত্র ‘জাগৃতি’ প্রকাশিত হয় - এদিনই । 

7] গত ২৫-২৬ এপ্রিল *৯২ করুণাময়ী বিকল্প জনশিক্ষা' কেন্দ্র-র 
দ্বিবাধিক সাধারণসতা অনুষ্ঠিত হলো আমভাঙ্গা প্রাথমিক বিদ্যালয়ে । 

[0] গত ২৮ এপ্রিল "৯২ কাচরাপাড়া রেল ইনস্টিটিউটের বাধিক পুরস্কার 
বিতরণী উৎসবে বিজ্ঞান দরবারের কর্মীরা “অলৌকিক নয় নিছক ম্যাজিক” 
বিষয়ক বিজ্ঞান প্রদর্শনীর মাধ্যমে নানান অলৌকিক ঘটনার কার্যকারণ 
ব্যাখ্যা করেন। 

[] গত ১ মে”২ কাঁচরাপাড়ার গণবিজ্ঞান সংগঠন বিজ্ঞান দরবারে-র 
একাদশ রাধিক অধিবেশন স্থানীয় শ্রীমান্ধারী হাইস্কুলে অনুষ্ঠিত হয়। 
সারাদিনব্যাপী- এই অনুষ্ঠানে বিগত বছরগুলির বিভিন্ন গণমূখী কাজের 
পর্যালোচনা হয়। 

[0] গত ১ মে?৯২ চেতলা গণবিজ্ঞান কেন্দ্র একটি আলোচনাসতার 
আয়োজন করে। বিষয় ছিল ইঈশ্বরবিশ্বাসী ধর্ম ও কুসংস্কার । অনুষ্ঠানটি 
সংগঠিত হলো চেতলা-বয়েজ হাইস্কুলে 

[] গড়িয়ার বালিয়া বলিক সংঘের ব্যবস্থাপনার গত ১৫, ১৬, ১৭ মে 
শিশু উৎসব "৪২ অনুষ্ঠিত হলো। “আহুন শিশুদের সঙ্গে হাটি” পদযাত্রা 
দিয়ে অনুষ্ঠানের সুচনা । প্রতিদিনের অনুষ্ঠান পরিচালনায় ছিল - শিশুরাই । 
১৫ মে *৯২ যাদবপুর যুক্তিবাদী সংস্থার “অলৌকিক নয় লৌকিক’ অনুষ্ঠানটি 
জনসাধারণের মধ্যে ব্যাপক আগ্রহের সৃষ্টি করে। শিশু উদ্যান ধ্বংস করার 
বিরুদ্ধেও আন্দোলন গড়ে তোলার জন্যে সবাইকে আহ্বান জানানো হয় । 
[] গত ১৭ মে ?৯২ কৃষ্ণনগর পৌরসভা কক্ষে ক্ষুদ্র পত্রপত্রিকার 
সম্পাদক-সাংবাছিকদের একটি বৈঠক ডাকা হয় ক্ষুদ্র পত্র-পত্রিকার' 
কার্যকর ভূমিকা পালনের জ্হ্য। প্রসঙ্গত উল্লেখ্য, বিগত ’2১ সালে 
মুশিদাবাদে অনুষ্ঠিত বিভিন্ন জেলার সম্পাদক ও সাংবাদিক বৈঠকে সান্যাল 
কমিটি ও প্রেস কাউন্সিলের স্থপারিশসমূহ, কার্যকর করার দাবিতে রাজ্য 
সরকারের সঙ্গে যে আলোচনা হয়, সে-দাঁবি আদায়ের পথে বিশেষ অগ্রগতি 
না-হওয়ার কারণে _ আরো নতুন পথের খোজে এই সাংবাদিক বৈঠক । 

[] গত ২৪ মে+৯২ ‘সেবাকেন্দ্র, কলকাতা"-য় ‘পিপলস আযাকশন নেট- 
ওয়ার্ক ফর কমিউনাল হারমনি ত্যাণ্ড ন্যাশনাল ইট্টিগ্রেশন” ( আশ্ততোষ 
ভবন, কলেজ গ্রীটঃ কলকাতা ৭০০০৭৩ )-এর বাধিক সাধারণসভা অনুষ্ঠিত 
হলো। উপস্থিত বিভিন্ন সংগঠনের প্রতিনিধি সাম্প্রদায়িক বিরোধ, দাঙ্গা 
এবং সংকীর্ণ ধর্মীয় সংগঠনের বাড়বৃদ্ধির বিপদ নিয়ে বক্তব্য রাখেন এবং 
এ-সমস্তার প্রতিরোধের বিষয়েও কিছু প্রস্তাব রাখেন। 

[0] কলকাতার হাতিবাগানের গণসাংস্কৃতিক সংস্থা ‘চেতনা’ গত ২৮ মে 
”৯২ সন্ধ্যায় উদ্যাপন করল _ রবীন্দ্র সন্ধ্যা” ৷ 

বিজ্ঞান অবিজ্ঞান অপবিজ্ঞীন/১ম খণ্ড [১৬০০] 
বিজ্ঞান অবিজ্ঞান অপবিজ্ঞান/২য় খণ্ড যন্ত্রস্থ) 
বিজ্ঞান জ্যোতিষ সমাজ [১৪০০] 
শেকলভাঙা সংস্কৃতি [১৬০০] 
প্রমিথিউসের পথে [৮০০] 
এটা কি ওটা কেন [১৫০০] 
প্রয়োজনীয় অপ্রয়োজনীয় [২২০০] 
বিবেকানন্দ অন্য চোখে [১৩০০] 
বিবেকানন্দ অন্য চোখে : 
একটি সমীক্ষা-আরো কিছু বিতর্ক [১৫০০] 
সাপ নিয়ে কিংবদন্তী [১৫০০] 
স্বাস্থ্যের বৃত্ত [২০০০] 
প্রতিরোধ [২৫০০] 
যে গল্পের শেষ নেই [২৫০০] 
বিজ্ঞানকে মুখোশ করে [২০০০] 


0 চিঠিপত্রে যোগাযোগের ঠিকানা 0 
সম্পাদক, উৎস মানুষ, বি ডি ৪৯৪ সণ্টলেক, কলকাতা ৭০০ ০৬৪ 
এছাড়া সরাসরি সাক্ষাতের জন্য : ২ রমানাথ মজুমদার স্ট্রীট; কলকাতা-৯-এ (এন বি সি-র উল্টোদিকে), ব্লক আর্ট প্রসেস-এর ভেতর 
(সোম বুধ : ১২টা-৮টা, মঙ্গল বৃহ শুক্ৰ : ১২টা-৬টা, শনি : ১২টা-২টো ) আনুন । 


EANANSNSNRARRSRIARSRRIANANIANANANANNNAANAAAARNNNAARRNNAAANAAANNANAANNAANNANANAANANANANNANAANNANANANANNANANANNNNNNNNANAAAANNAANNANAANNANANAANAANNRANNNAARNRARAANNNAANRAARANRARARRNANNURN NU 


‘উৎস মানুষ+এর পক্ষে পবন কুমার মুখোপাধ্যায় কর্তৃক বি ডি ৪৯৪ সণ্টলেক, কলকাতা ৭০০ ০৬৪ থেকে প্রকাশিত এবং 
মডার্ণ প্রিন্টিং ওয়ার্কস, ২৯/৩ শ্রীগোপাল মল্লিক লেন, কলকাতা ৭০০ ০১২ থেকে মুদ্রিত। 


